ഞാൻ ഒരു സിംഗിൾ പേരന്റ് ആകാൻ തീരുമാനിച്ചു! മെറ്റേർണിറ്റി ഫോട്ടോഷൂട്ടുമായി നിവേദ് ; മെയിൽ മെറ്റേർണിറ്റി സാധ്യമാണോ? സംശയവുമായി സോഷ്യൽമീഡിയ | World Malayali Live\nമലയാളികൾക്ക് ഏറെ സുപരിചിതരായ ഗേ ദമ്പതികൾ ആയിരുന്നു നിവേദും റഹീമും. സോനുവിന്റെയും നികേഷിന്റെയും വിവാഹത്തിന് പിന്നാലെയാണ് കേരളക്കര നിവേദിനെയും റഹിമിനെയും അനുഗ്രഹിച്ചു ആശീർവദിച്ചത്. എന്നാൽ അധികം വൈകാതെ ഇരുവരും വേർപിരിഞ്ഞു എന്ന തരത്തിലുള്ള വാർത്തകളും പുറത്തുവരുകയായിരുന്നു. ആറു വർഷത്തോളം പ്രണയിച്ച ശേഷമാണു ഇരുവരും ജീവിതത്തിൽ ഒന്നായത്.\nതന്റെ കൂട്ടുകാരൻ പോയതോടെ ഡിപ്രെഷനിലേക്ക് നിവേദ് വഴുതി വീഴുകയും ചെയ്തു. നിരവധി കാര്യങ്ങൾ ആയിരുന്നു ഇരുവരുടെയും വേർപിരിയലുമായി ബന്ധപ്പെട്ട് ഉയർന്നു കേട്ടതും. ഇതിനു പിന്നാലെ ഇപ്പോൾ നിവേദ് പങ്കുവച്ച ചിത്രങ്ങൾ ആണ് ചർച്ച ആയിരിക്കുന്നത്.\nകുറച്ചു നാൾ മുൻപേ തൊട്ട് അധികം വൈകാതെ ഒരു സർപ്രൈസ് നിങ്ങളുമായി പങ്കിടാം എന്ന് സൂചിപ്പിക്കുന്ന ക്യാപ്ഷനുകൾ പങ്കിടുന്ന ചിത്രങ്ങളിൽ നിവേദ് നൽകുകയുണ്ടായി. എന്താണ് ആ രഹസ്യമെന്ന ചോദ്യം ആരാധകർ ചോദിച്ചിരുന്നുവെങ്കിലും വൈകാതെ പറയാം എന്ന് മാത്രമാണ് അദ്ദേഹം പറഞ്ഞത്. എന്നാൽ കഴിഞ്ഞദിവസം ആദ്ദേഹം വ്യത്യസ്തമായ ഒരു ഫോട്ടോഷൂട്ടുമായി എത്തുകയുണ്ടായി.\nവ്യത്യസ്ത ചിത്രങ്ങൾ കൊണ്ടാണ് ആരാധകരുടെ മനസ്സിൽ നിരവധി സംശയങ്ങൾ നിവേദ് പകർന്നു നൽകിയത്. കുഞ്ഞുകുമ്പയിൽ കൈവച്ചിരിക്കുന്ന വ്യത്യസ്ത പോസുകളിൽ ഉള്ള ചിത്രങ്ങൾ ഒക്കെയിലും ഹാഷ് ടാഗിൽ പ്രെഗ്‌നനൻസി, ഗേ ഡാഡി, പ്രെഗ്‌നനൻസി, ഷൂട്ട്, മെയിൽ മറ്റേർണിറ്റി, ലവ്, ലവ് ഈസ് ലവ്, മെയിൽ പ്രെഗ്‌നൻസി , തുടങ്ങി നിരവധി ഹാഷ് ടാഗുകളും നിവേദ് പങ്കുവച്ചിട്ടുണ്ട്.\nഒരു കുഞ്ഞിനെ താൻ ആഗ്രഹിച്ചിരുന്നതായി പലപ്പോഴും നിവേദ് പറഞ്ഞിട്ടുണ്ട്. കുട്ടിയെ പറ്റി ചിന്തിച്ചത് കൊണ്ടാണ് റഹിം പിരിഞ്ഞു പോയതെന്ന് പ്രചാരണം ഇടക്കാലങ്ങളിൽ നിലനിന്നിരുന്നു. അതിനുള്ള വിശദീകരണവും ഒരിക്കൽ നിവേദ് നൽകുകയുണ്ടായി. അത് സത്യമല്ല. ഞങ്ങൾ നോർമൽ ലൈഫിൽ ആയിരുന്നപ്പോൾ പ്രശ്‌നങ്ങൾ ഒന്നും ഉണ്ടായില്ല. ഞങ്ങൾ ഫെയിം ആയപ്പോഴാണ് പ്രശ്‌നങ്ങൾ ഉണ്ടായതും. പലരും ഞങ്ങൾക്കിടയിലേക്ക് വന്നതും. അതിനുശേഷമാണ് പ്രശ്‌നങ്ങൾ ഉണ്ടാകാൻ കാരണം എന്നായിരുന്നു നിവേദ് പ്രതികരിച്ചത്.\nഒരു കുട്ടിയുടെ അച്ഛനും അമ്മയും ആയി മാറുക എന്നത് ഭയങ്കര ബുദ്ധിമുട്ടുള്ള കാര്യം ആണ്. ഞാൻ ഒരു സിംഗിൾ പേരന്റ് ആകാൻ തീരുമാനിച്ചു. എന്ന ക്യാപ്ഷ്യനോടെയും പുതിയ ചിത്രങ്ങൾ നിവേദ് പങ്കുവച്ചിട്ടുണ്ട്. എന്താണ് ഇതിലെ യാതാർഥ്യം എന്നറിയാനുള്ള കാത്തിരിപ്പിൽ ആണ് മലയാളികൾ. ഒരുപാട് ചോദ്യങ്ങൾ നിവേദിനോട് ചോദിക്കുന്നുണ്ട് എങ്കിലും അദ്ദേഹം പൂർണ്ണമായി ഒന്നും പ്രതികരിച്ചിട്ടില്ല.\nമെയിൽ മറ്റേർണിറ്റി സാധ്യമാണോ എന്ന തരത്തിലുള്ള ചർച്ചകൾ ആണ് കൂടുതലായും നടക്കുന്നത്. ചില ചോദ്യങ്ങളോട് നിവേദ് പ്രതികരിക്കുന്നുണ്ട് എങ്കിലും അദ്ദേഹം പൂർണ്ണമായും ഒന്നും തുറന്നു പറഞ്ഞിട്ടില്ല. എത്ര മാസമായി എന്ന് ഒരാൾ ചോദിക്കുമ്പോൾ പിന്നീട് പറഞ്ഞുതരാം എന്നാണ് നിവേദ് മറുപടി നൽകിയത്. നാട്ടുനടപ്പ് അനുസരിച്ചു വയർ കാണാൻ എത്താം എന്ന് ചിലർ പറയുമ്പോൾ ചിരിച്ചുകൊണ്ടുള്ള മറുപടിയാണ് അദ്ദേഹം നൽകിയത്.\nഅഞ്ചു വർഷത്തെ പ്രേമം അത്രയും റിയൽ ആയിരുന്നു. ഇപ്പോഴും അതിന്റെ നല്ല നല്ല ഓർമ്മകൾ ഉണ്ട്. അത് ഒരിക്കലും പാസ്റ്റ് എന്ന് പറഞ്ഞു ഞാൻ കളയില്ല. കാരണം അതിൽ നിന്നും ഒരുപാട് പാഠങ്ങൾ ഞാൻ ഉൾക്കൊണ്ടിട്ടുണ്ട്. അത് എന്റെ ഭാവിക്ക് വേണ്ടി ഒരു പാഠമായിരിയ്ക്കും. എല്ലാവരും ചോദിക്കുന്നു ടാറ്റൂ കളയുന്നില്ലേ എന്ന് . ആ ടാറ്റൂ അവിടെ വേണം . അത് ഒരു റിമൈൻഡർ ആണെന്നും റഹിം ബന്ധത്തെക്കുറിച്ച് നിവേദ് പറഞ്ഞിരുന്നു.\nPrevious articleതന്റെ അഭിനയ അരങ്ങേറ്റത്തെത്തിന് കൂടുതൽ ഒപ്പം നിന്നത് ചെറിയമ്മ വിജയകുമാരിയാണ് കൂടാതെ ഞാൻ അച്ഛനോടും മുത്തച്ഛനോടും കടപ്പെട്ടിരിക്കുന്നു : വൈഷ്ണവിയുടെ വാക്കുകൾ\nNext articleആര്യൻഖാൻ ദുൽഖർ സൽമാൻ പ്രണവ് മോഹൻലാൽ ഒരേ തൂവൽ പക്ഷികൾ, മമ്മൂക്കയെയും ലാലേട്ടനെയും നമിക്കണം! നടൻ മനോജിന്റെ വീഡിയോ ശ്രദ്ധ നേടുന്നു\nഷാരൂഖ് ഖാൻ ചിത്രത്തിൽ നയൻതാര നായികയായത് ഇങ്ങനെ ; ആദ്യം സംവിധായകൻ പരിഗണിച്ചിരുന്നത് സാമന്തയെ, സിനിമയിൽ അഭിനയിക്കാൻ സാം തയ്യാറായില്ല!


Emalayalee.com - ഹൈലൈറ്റ് വില്ലകള് തകര്‍ന്നു വീണു, അശാസ്ത്രീയമെന്ന് തെളിഞ്ഞാല് കേസ്സെടുക്കും: കളക്ടര്\nഹൈലൈറ്റ് വില്ലകള് തകര്‍ന്നു വീണു, അശാസ്ത്രീയമെന്ന് തെളിഞ്ഞാല് കേസ്സെടുക്കും: കളക്ടര്\nkozhikode 18-May-2015 ബഷീര് അഹമ്മദ്\nകോഴിക്കോട്: നിര്‍മ്മാണത്തിലിരിക്കുന്ന വില്ലകള് തകര്‍ന്നുവീണു. കോഴിക്കോട് മേത്തോട്ട് താഴത്ത് ഹൈലൈറ്റ് ഗ്രൂപ്പിന്റെ വില്ലകളാണ് കാലത്ത് ഒന്‍പത് മണിയോടെ പൂര്‍ണ്ണമായും നിലം പൊത്തിയത്. നിര്‍മാണത്തിലെ അപാകതകളാണ് വില്ലകള് തകര്‍ന്നുവീഴാന് കാരണം.\nവലിയ കോണ്‍ഗ്രീറ്റ് മതിലുകള് തീര്‍ത്ത് സ്ഥലം മണ്ണിട്ട് നികത്തിയാണ് വില്ലകള് പണിതതെന്ന് സമീപവാസികള് പറയുന്നു. താഴെ പൂര്‍ണ്ണമായി പണി തീര്‍ന്നവില്ലയും 40 അടി മുകളില് പണിതുകൊണ്ടിരിക്കുന്ന വില്ലയുടെ പകുതിയുമാണ് തകര്‍ന്നു വീണത്. വില്ലയിലേക്കുള്ള കോണ്‍ഗ്രീറ്റ് മേല്‍പ്പാലവും പൂര്‍ണ്ണമായും തകര്‍ന്നു വീണു.\nഅപകടം നടന്നിട്ട് നാല് മണിക്കൂറോളം രക്ഷാപ്രവര്‍ത്തനം നടന്നില്ലെന്നും പരിസരവാസികള് പറഞ്ഞു. അപകടസമയത്ത് പത്തിലധികം തൊഴിലാളികള് ജോലിചെയ്തിട്ടുണ്ടെന്ന് ആളുകള് പറഞ്ഞു. തകര്‍ന്ന കോണ്‍ഗ്രീറ്റ് സ്ലാബുകള്‍ക്കടിയില് ആരെങ്കിലും കുടുങ്ങിയിട്ടുണ്ടോ എന്ന് പൂര്‍ണ്ണമായും തകര്‍ന്ന കെട്ടിടാവശിഷ്ടങ്ങള് മാറ്റിയാലേ പറയാന് കഴിയൂ. മൂന്ന് ജെ.സി.ബി സ്ഥലത്തെത്തി മണ്ണ് നീക്കിക്കൊണ്ടിരിക്കുന്ന പണി പുരോഗമിക്കുകയാണ്.\nജില്ലാകളക്ടര് എന്.പ്രശാന്ത് സംഭവസ്ഥലത്തെത്തി പോലീസ് കമ്മീഷണറും മറ്റ് ഉന്നത് ഉദ്യോഗസ്ഥരുമായി സ്ഥിതിഗതികള് ചര്‍ച്ച ചെയ്തുവേണ്ട നിര്‍ദ്ദേശങ്ങള് നല്‍കി. അശാസ്ത്രീയ നിര്‍മാണമെന്ന് തെളിഞ്ഞാല് ഹൈലൈറ്റ് മാള് ഉടമകള്‍ക്കെതിരെ കേസ്സെടുക്കുമെന്ന് കളക്ടര് പറഞ്ഞു.\nപരിസരവാസികളും ഹനുമാന്‍സേവ പ്രവര്‍ത്തകരും അനധികൃതനിര്‍മാണത്തിനെതിരെ ശക്തമായി മുന്നറിയിപ്പുമായി രംഗത്ത് വന്നിട്ടുണ്ട്. ഇതേവരെയും ആരെങ്കിലും അവശിഷ്ടങ്ങള്‍ക്കിടയില് കുടുങ്ങിയതായി റിപ്പോര്‍ട്ട് ചെയ്തിട്ടില്ല. വൈകിയും രക്ഷപ്രവര്‍ത്തനങ്ങള് നടക്കുന്നുണ്ട്.\nപൂര്‍ണ്ണമായും നിലം പൊത്തിയ വില്ലയില് ജെ.സി.ബി മണ്ണ് നീക്കി പരിശോധിക്കുന്നു\nകോണ്‍ഗ്രീറ്റ് സ്ലാബുകള് ജെ.സി.ബി ഉപയോഗിച്ച് നീക്കുന്നു\nഹനുമാന് സേവ സംസ്ഥാന ചെയര്‍മാന് എ.എം.ഭക്തവത്സലന് ചാനലുകളോട് നിര്‍മ്മാണത്തിന്റെ അശാസ്ത്രീയത വിവരിക്കുന്നു


കാപട്യം (HYPOCRISY) എന്താകുന്നു, എന്തല്ല??? – Removing the Mask\nകാപട്യം (HYPOCRISY) എന്താകുന്നു, എന്തല്ല???\nOn October 1, 2017 October 6, 2019 By admin\nഒരുപാട് ടിപിഎം ഭ്രാന്തന്മാർ തങ്ങളുടെ ദേഷ്യം തീർക്കാനായി ഈ സൈറ്റിനെതിരെ അസഭ്യം പറയുന്നതിൽ ഞങ്ങൾ ഒട്ടും അതിശയിക്കാറില്ല . ഇവരുടെ സാധാരണയുള്ള അപവാദങ്ങളിൽ ഒന്നാണ് സൈറ്റിനെതിരെ കാപട്യം കാണിക്കുക. വാസ്തവത്തിൽ കാപട്യം എന്താണെന്ന് അവർക്കറിയത്തില്ലെന്ന് ഞങ്ങൾക്ക് അറിയാം. അവർ അർഥം മനസ്സിലാക്കാതെ ഈ വാക്ക് ഉപയോഗിക്കുന്നു. അവർക്ക് ഇത്രമാത്രം മസ്തികക്ഷാളനം (BRAINWASHING) സംഭവിച്ചോ? അതെ, അത് ശരിയാണ്. എങ്ങനെയായാലും, കാപട്യം എന്താണെന്നും എന്തല്ലെന്നും അവർ മനസ്സിലാക്കുന്നത് അവർക്ക് പ്രയോജനമാണെന്നു ഞാൻ വിശ്വസിക്കുന്നു.\nഅനോണിമസ് (ANONYMOUS) എന്ന പേരിൽ കമെൻറ്റ് ചെയ്യുന്ന ഒരു ടിപിഎം തീവ്രവാദി ഉണ്ട്. ബാക്കി തീവ്രവാദികളെപോലെ, ഇദ്ദേഹത്തിനും അവലോകനങ്ങൾക്ക് എതിരെ യാതൊരു വാദവുമില്ല. അതിനാൽ കണ്ണടച്ച് ഞങ്ങളെ കാപട്യക്കാരെന്ന് അധിക്ഷേപിക്കു ന്നു. അനുവാദം കൂടാതെ ഫോട്ടോ ഇടുന്നുവെന്നുള്ളതാണ് ഞങ്ങൾക്കെതിരായ ഏറ്റവും പുതിയ ആരോപണം.\nഅദ്ദേഹം പറയുന്നതനുസരിച്ച്, വ്യക്തമായ അനുവാദം കൂടാതെ ഫോട്ടോ പ്രസിദ്ധീകരി ക്കുന്നത് കാപട്യം ആകുന്നു.\nഎന്നാൽ അത് അങ്ങനെ തന്നെയാണോ? നിഘണ്ടു നോക്കാം. മെറിയം വെബ്സ്റ്റർ കാപ ട്യത്തെ പറ്റി പറയുന്നത് നോക്കുക.\nമേൽപ്പറഞ്ഞ നിർവചനത്തിൻ്റെ മലയാള പരിഭാഷ\nഒരാളുടെ ശരിയായ അവസ്ഥ അറിയത്തില്ലെന്നു അഭിനയിക്കുക അഥവാ ഒരു വ്യക്തിക്ക് അത് അസാധ്യമെന്ന് വിശ്വസിക്കുക * ഒരു വ്യക്തിയുടെ അവകാശത്തി നെതിരെ പെരുമാറുക * ഒരു വ്യക്തിയുടെ സ്വകാര്യത പ്രസിദ്ധീകരിച്ച് കാപട്യം വെളിപ്പെടുത്തുന്നു * പ്രത്യേകിച്ച് ഒരു നന്മയുടെയോ മതത്തിൻ്റെയോ തൻ്റെ ഭാവ ത്തിന്മേലുള്ള വ്യാജ അനുമാനം.\nനമ്മുടെ പരമ്പരാഗതമായ ചാരിത്ര്യം നമ്മുടെ കാപട്യത്തിനും സ്വാര്‍ത്ഥതക്കും മറ യായി ഉപയോഗിക്കുക – ലാസിയൂസ് ഗാർവിൻ (LUCIUS GARVIN)\nപ്രിയ അനോണിമസ്, മറ്റുള്ളവരുടെ ഫോട്ടോകൾ പൊതുവിൽ പ്രസിദ്ധികരിക്കുന്നത് ഞ ങ്ങളുടെ യഥാർത്ഥ സ്വഭാവത്തിനെതിരാണെന്ന് നിങ്ങൾ ചിന്തിക്കുന്നുണ്ടോ? അങ്ങനെ യെങ്കിൽ ഒരു പുനഃപരിശോധനയുടെ ആവശ്യമുണ്ട്, ഈ സൈറ്റിൽ ഞങ്ങളേക്കുറിച്ച് എന്ന ഭാഗം പരിശോധിക്കുക. ഞങ്ങളുടെ ഉദ്ദേശ്യം ഞങ്ങൾ വ്യക്തമാക്കിയിരിക്കുന്നു. ആട്ടിൻ തോല് ധരിച്ച ചെന്നായ്ക്കളെ പുറത്തു കാട്ടുവാൻ ഞങ്ങൾ ഒരുങ്ങിയിരിക്കുന്നു.\nഒരു പക്ഷെ നിങ്ങൾക്കറിയത്തില്ലെങ്കിൽ, പൊതു ജനങ്ങളുടെ ഇടയിൽ സുലഭമായ ഫോ ട്ടോകൾ പരസ്യപ്പെടുത്താൻ ഞങ്ങൾക്ക് ആരുടേയും അനുവാദം ആവശ്യമില്ല. ഞങ്ങൾ പരസ്യപ്പെടുത്തുന്നതിനു മുമ്പ് വസ്തുക്കൾക്ക് വ്യക്തമായ പകർപ്പവകാശമൊ (COPYRIGHT) വ്യാപാരമുദ്രയൊ (TRADE MARK) ഉണ്ടോയെന്ന് പരിശോധിക്കും. കോപ്പിറൈറ്റ് ഉള്ള വസ്തു ക്കൾക്കുപോലും, എഫ്ബിഐ (FBI) വിമർശനത്തിനായി ഉപയോഗിക്കാനുള്ള സ്വാതന്ത്ര്യം കൊടുത്തിട്ടുണ്ട്. അതുകൊണ്ട് ഞങ്ങൾ ഒരു നിയമവും ലംഘിച്ചിട്ടില്ലെന്ന് നിങ്ങളെ ഓർ മ്മപ്പെടുത്തുന്നു.\nഇപ്പോൾ കാപട്യം എന്തല്ലെന്ന് നിങ്ങൾക്ക് മനസ്സിലായല്ലോ. ഇനിയും കാപട്യം എന്താ ണെന്ന് കാട്ടിത്തരാം.\nനിങ്ങൾ ഈ സൈറ്റ് ക്രമമായി സന്ദർശിക്കുന്നവരാണെങ്കിൽ, ഇതിനോടകം എന്താണ് കാപട്യമെന്നും എന്താണ് ഇരട്ടത്താപ്പെന്നും ബോധ്യമായി കാണുമല്ലോ. കള്ള സാക്ഷ്യ ത്തിൻ്റെ വക്കോളമെത്തിയിരിക്കുന്ന ടിപിഎമ്മിൻ്റെ നുണയും കാപട്യവും വെളിപ്പെടു ത്തിയ പ്രവർത്തനം പുറത്തു കാട്ടുവാൻ ഞാൻ ആഗ്രഹിക്കുന്നു. അനോണിമസ് പോലെ യുള്ള വ്യക്തികൾക്കു സ്വയമായി കാണുവാനായി ഒരു കണ്ണാടിയുടെ ആവശ്യം വന്നെ ത്തിയിരിക്കുന്നു.\nടിപിഎം കള്ളം പറഞ്ഞു 1500 അന്തേവാസികളുള്ള അനാഥാലയം നടത്തുന്നുവെന്ന് നടി ക്കുന്ന രേഖകളുടെ ഫോട്ടോകൾ താഴെ കൊടുത്തിരിക്കുന്നത് നോക്കുക.\nവ്യാണിജ്യാടിസ്ഥാനത്തിൽ അല്ലാതെയുള്ള എൽപിജി (LPG) സിലണ്ടറുകൾക്ക് അനുവദി ച്ചിട്ടുള്ള ഇളവ് നിർത്തലാക്കരുതെന്ന് അഭ്യർത്ഥിച്ച് ദി പെന്തക്കോസ്റ്റൽ മിഷൻ ചെന്നൈ, ഇന്ത്യൻ ഓയിൽ കോർപറേഷന് അയച്ച കത്ത് ഞങ്ങളുടെ കൈവശം കിട്ടിയിട്ടുണ്ട്.\nഇന്ത്യൻ സൊസൈറ്റിസ് റെജിസ്ട്രേഷൻസ് ആക്ട് 1860, അനുസരിച്ച് ദി പെന്തക്കോസ്ത് മിഷൻ ഒരു ചാരിറ്റബിൾ സൊസൈറ്റി ആയി രജിസ്റ്റർ ചെയ്തിരിക്കുന്നു. ഇത് വാണിജ്യാടി സ്ഥാനത്തിലുള്ള സംഘടന അല്ലാത്തതിനാൽ അർബൻ ലാൻഡ് നികുതിയും ആസ്തി നി കുതിയും (PROPERTY TAX) കൊടുക്കുന്നതിൽ നിന്നും ഒഴിവാക്കിയിരിക്കുന്നു. NDCE നിരക്ക് (ഗാർഹികം) പ്രകാരം പട്ടാമൽ ഗ്യാസ് ഏജൻസിസ്,വെസ്റ്റ് താമ്പരം, ചെന്നൈ, സർവീസ് കണക്ഷൻ പഴയ നമ്പർ : 31803, പുതിയ നമ്പർ : 37126, വഴി 24 സിലണ്ടറുകൾ അനുവദിച്ചി ട്ടുണ്ട്.\nഎന്നാൽ കഴിഞ്ഞ ചില മാസങ്ങളായി, ലോക്കൽ ഏജൻസി പറഞ്ഞതനുസരിച്ചു യാതൊ രു മുന്നറിയിപ്പും കൂടാതെ വ്യാണിജ്യാടിസ്ഥാനത്തിൽ അല്ലാതെയുള്ള ഇളവ് ഏരിയ ഓ ഫീസ് നീക്കം ചെയ്തു. ഇത് മിഷൻ അറിയച്ചതുപോലെ അവരുടെ സാമൂഹിക പ്രവർത്ത നങ്ങൾക്ക് അതിഭയങ്കര ബുദ്ധിമുട്ടാക്കി തീർത്തിരിക്കുന്നു. സീനിയർ ഏരിയ മാനേജർ (എൽപിജി), ടൈനംപെട്ട, ചെന്നൈ, ഡെപ്യൂട്ടി മാനേജർ, ജനറൽ മാനേജർ (എൽപിജി), നുകമ്പാക്കം എന്നിവർക്കും വ്യാണിജ്യാടിസ്ഥാനത്തിൽ അല്ലാതെയുള്ള ഇളവ് നീക്കം ചെയ്യരുതെന്ന് അപേക്ഷിച്ചു പല എഴുത്തുകളും അയച്ചു.\nഇത് യാഥാർത്ഥമായും സാമൂഹിക പ്രവർത്തനങ്ങൾ ചെയ്യുന്ന സംഘടന ആയതുകൊണ്ട് അനുവദിച്ച ഇളവ് പുനഃസ്ഥാപിക്കണമെന്ന് അപേക്ഷിക്കുന്നു. ഈ എഴുത്തും അതിനോ ടനുബന്ധിച്ചുള്ള രേഖകളും അവശ്യ നടപടികൾക്കായി അയക്കുന്നു.\nഭാരത് സർക്കാരിൻ്റെ ലെറ്റർ ഹെഡിൽ ഏതോ വ്യക്തി കള്ളം എഴുതിയിരിക്കു ന്നത് ശ്രദ്ധിക്കുക. ഈ ചെന്നായ്ക്കൾക്കുവേണ്ടി കള്ളം പറയുന്നത് തൻ്റെ കർ ത്തവ്യം ആണെന്ന് ചിന്തിക്കുന്ന ഏതോ അധികാരമുള്ള വിശ്വാസിയെക്കൊണ്ട് ഇത് ചെയ്യിച്ചതാണെന്നതിൽ എനിക്ക് യാതൊരു സംശയവും ഇല്ല.\nഅവർ അനാഥാലയം നടത്തുണ്ടെന്ന് കള്ളം എഴുതി സമർപ്പിച്ച രേഖയാണ് അടി സ്ഥാന പ്രമാണം. കുലീനമായ സർക്കാർ സ്ഥാപനത്തിന് സമർപ്പിച്ച ഏറ്റവും വ ലിയ പച്ചക്കള്ളമാണിത്. ഇതിനെക്കാളും വലിയ തെളിവ് വേണോ?\nഅനാഥരെയും വാർദ്ധക്യരെയും ആത്മാർത്ഥമായി ശുശ്രുഷിക്കുന്ന എൻജിഓ (NGO) ക ളുടെ ലൈസൻസ് മോദി സർക്കാർ റദ്ദ് (CANCEL) ചെയ്യുന്നതിൻ്റെ പിന്നിലുള്ള യഥാർത്ഥ മായ കാരണം ടിപിഎം പോലെയുള്ള ആളുകളാണ്. അനോണിമസ് പോലെയുള്ള വ്യ ക്തികൾ വിധേയരായിരിക്കുന്ന ബ്രെയിൻ വാഷിംഗ് (BRAIN WASHING) കാണുമ്പോൾ എ നിക്ക് ഒട്ടും അതിശയം തോന്നാറില്ല. തങ്ങൾ സേവിക്കുന്ന ചെന്നായ്ക്കളെ ന്യായീകരി ക്കാൻ വേണ്ടി എന്തും ചെയ്യാൻ അവർ മടിക്കത്തില്ല.\nപ്രിയ അനോണിമസിനും മറ്റു ടിപിഎം തീവ്രവാദികൾക്കും, ഞാൻ നിങ്ങളെ എല്ലാവരെ യും ആത്മാർത്ഥമായി സ്നേഹിക്കുന്നതുകൊണ്ടാണ് ഈ ചെറിയ സേവനം ചെയ്യുന്നത്. ടിപിഎമ്മിലെ ബലഹീന വർഗ്ഗത്തെ അവഗണിച്ച് എനിക്ക് എൻ്റെ വഴി നോക്കാമായിരു ന്നു. നിങ്ങൾ കൂടിവരുന്നിടത്ത് നടന്നുകൊണ്ടിരിക്കുന്ന പ്രഹസനം നിങ്ങളെ അറിയിക്കു വാൻ ദൈവ സ്നേഹം എന്നെ നിർബന്ധിക്കുന്നു.\nലേവ്യ 19:17, “സഹോദരനെ നിൻ്റെ ഹൃദയത്തിൽ ദ്വേഷിക്കരുത്; കൂട്ടുകാരൻ്റെ പാപം നിൻ്റെമേൽ വരാതിരിപ്പാൻ അവനെ താല്പര്യമായി ശാസിക്കേണം. പ്രതി കാരം ചെയ്യരുത്“.\nനിങ്ങൾ കണ്ണുകൾ തുറന്ന് നിങ്ങളുടെ ആത്മീക ജീവിതം ഈ ലോകത്തിൽ ആരംഭിക്കു വാൻ ഇടയാകട്ടെയെന്നു ഞാൻ ആത്മാർത്ഥമായി ആഗ്രഹിക്കുന്നു.\nNEXT POST Next post: അവരുടെ സ്വന്തം “പ്രതിഷ്ഠിക്കപ്പെട്ട ശുശ്രുഷയെ” മഹത്വീകരിക്കുന്നു – 1\nOne Reply to “കാപട്യം (HYPOCRISY) എന്താകുന്നു, എന്തല്ല???”


കേരള ബാങ്ക്: പ്രതിസന്ധിക്ക് കാരണം കക്ഷി രാഷ്ട്രീയം | Malayalam News\nകേരള ബാങ്ക്: പ്രതിസന്ധിക്ക് കാരണം കക്ഷി രാഷ്ട്രീയം\n2018-10-17 15:45:00 ഐ. ഗോപിനാഥ്\nജില്ലാ സഹകരണ ബാങ്കുകളെ ഏകീകരിച്ച് ഉടനാരംഭിക്കുമെന്ന് സർക്കാർ പ്രഖ്യാപിച്ചെങ്കിലും കേരള ബാങ്ക് രൂപീകരണം പ്രതിസന്ധിയിലെന്നാണ് റിപ്പോർട്ട്. ബാങ്ക് തുടങ്ങാൻ റിസർവ് ബാങ്ക് മുന്നോട്ടു വെച്ച നിബന്ധനകളിൽ ഒന്നായ എല്ലാ ജില്ലാ സഹകരണ ബാങ്കുകളും ഇതു സംബന്ധിച്ച പ്രമേയം പാസാക്കണമെന്ന നിബന്ധനയാണ് പ്രതിസന്ധിക്കു കാരണം. കേരള ബാങ്ക് രൂപീകരണത്തിനെതിരെ നിലപാടെടുത്തിരിക്കുന്ന യുഡിഎഫ്, തങ്ങൾ ഭരിക്കുന്ന5ജില്ലാ ബാങ്കുകൾ പ്രമേയം പാസാക്കില്ലെന്നു പ്രഖ്യാപിച്ചതോടെയാണ് ബാങ്ക് രൂപീകരണം സർക്കാരിനു മുന്നിൽ കീറാമുട്ടിയായിരിക്കുന്നത്.\nസ്റ്റേറ്റ് ബാങ്ക് ഓഫ് ട്രാവൻകൂർ എസ്.ബി.ഐയുമായി ലയിച്ചതിന് ശേഷം കേരളത്തിന് സ്വന്തമായൊരു ബാങ്ക് ഇല്ലാതായിരിക്കുകയാണ്. നമ്മുടേതു മാത്രമായിരുന്ന നെടുങ്ങാടി ബാങ്ക് എന്നേ ഇല്ലാതായി.\nഫെഡറൽ, കാതലിക് സിറിയൻ, ധനലക്ഷ്മി ബാങ്കുകളുടെ ആസ്ഥാനം കേരളത്തിലാണ്. എന്നാൽ സംസ്ഥാനത്തെ സംബന്ധിച്ചിടത്തോളം കേരളത്തിൽ പ്രവർത്തിക്കുന്ന ഏതൊരു ബാങ്കും പോലെ തന്നെയാണ് മലയാളികൾക്ക് അവയും. എസ്ബിഐ ആകട്ടെ, ചെറുകിട ഇടപാടുകാർ ആവശ്യമില്ല എന്ന രീതിയിലാണ് മുന്നോട്ടു പോകുന്നത്. ഈ വിടവ് നികത്താൻ ഏറ്റവും അനുയോജ്യമായ മാർഗമായാണ് സാമ്പത്തിക വിദഗ്ധർ കേരള ബാങ്കിനെ കാണുന്നത്.\nകേരളത്തിലെ ജനകീയമായ, വേരുറച്ച ബാങ്കിങ് ശൃംഖലയാണ് സഹകരണ ബാങ്കുകൾ. സാധാരണക്കാർ ഏറ്റവും ആശ്രയിക്കുന്ന ബാങ്കുകൾ കൂടിയാണ് ഇവ. എന്നാൽ നിലവിലെ രീതിയിൽ കേരളത്തിന്റെ സമ്പദ്ഘടനക്ക്\nഗുണപരമായി സഹകരണ ബാങ്കുകളെ ഉപയോഗിക്കാൻ കഴിയുന്നില്ല എന്ന് അതേക്കുറിച്ച് പഠിച്ച ശ്രീറാം കമ്മിറ്റി റിപ്പോർട്ടിൽ വ്യക്തമാക്കുന്നുണ്ട്. ആധുനിക ബാങ്കുകളുമായി താരതമ്യം ചെയ്യുമ്പോൾ ഒരുപാട് പരിമിതികൾ ഇവക്കുണ്ട്.\nഈ കുറവുകൾ മറികടക്കാനും എസ്.ബി.ടി ഉണ്ടാക്കിയ വിടവ് നികത്താനുമായാണ് കേരള ബാങ്ക് എന്ന ആശയം രൂപപ്പെടുന്നത്. സഹകരണ ബാങ്കുകളുടെ സ്വീകാര്യത ഉപയോഗിക്കുകയും അതിന്റെ പരിമിതികൾ മറികടക്കുകയും ചെയ്യുകയാണ് ഉദ്ദേശ്യം.\nകേരളത്തിലെ സഹകരണ ബാങ്കുകൾ നിലവിൽ പിന്തുടരുന്നത് ത്രിതല സംവിധാനമാണ്. അതായത് എറ്റവും താഴെ പ്രാഥമിക കാർഷിക സഹകരണ ബാങ്കുകൾ ഈ ബാങ്കുകളെ നിയന്ത്രിക്കുന്നതിനായി ജില്ലാ സഹകരണ ബാങ്കുകൾ അവക്കും മുകളിലായി സംസ്ഥാന തലത്തിൽ കെഎസ്‌സിബി (കേരള സംസ്ഥാന സഹകരണ ബാങ്ക്).\n14 ജില്ലാ സഹകരണ ബാങ്കുകൾക്ക് കീഴിൽ 804 ബ്രാഞ്ചുകളുണ്ട്. ഇവക്കെല്ലാം ചേർന്ന് 60,000 കോടി നിക്ഷേപവും കെ.എസ്.സി.ബിക്ക് 8000 കോടി നിക്ഷേപവുമുണ്ട്.\nഈ രണ്ട് ബാങ്കുകളും ലയിപ്പിക്കുമ്പോൾ എസ്.ബി.ടിയുടെ നിക്ഷേപ ആസ്തിയുടെ അടുത്തെത്തും കേരള ബാങ്കിന്റെ ആസ്തി എന്ന് കണക്കുകൾ പറയുന്നു.\nത്രിതല ബാങ്കിങ് ഘടനക്ക് പകരം രണ്ട് തലങ്ങളുള്ള ബാങ്കിങ് ഘടനയാണ് കേരള ബാങ്കിനായി റിപ്പോർട്ടിൽ നിർദ്ദേശിച്ചത്. അതായത് ജില്ലാ സഹകരണ ബാങ്കുകൾ സംസ്ഥാന സഹകരണ ബാങ്കുമായി ലയിപ്പിക്കുക. ഈ ബാങ്കിനെയാണ് കേരള ബാങ്ക് എന്ന് വിളിക്കുന്നത്. പ്രാഥമിക കാർഷിക സഹകരണ സംഘങ്ങൾ നിലവിലേത് പോലെ തന്നെ നിലനിൽക്കും.\nകേരള ബാങ്ക് യാഥാർത്ഥ്യമായാൽ ജനങ്ങളാൽ രൂപീകരിക്കപ്പെട്ട് ജനങ്ങൾ തന്നെ നടത്തുന്ന ഒരു പുതു തലമുറ ബാങ്ക് നിലവിൽ വരും. ഇത് കൂടുതൽ സുതാര്യവും ഉപഭോക്തൃ സൗഹൃദവും ആവും. സഹകരണ ബാങ്കുകൾക്ക് പ്രവാസി മലയാളികളുടെ പണം സ്വീകരിക്കാൻ കഴിയുമായിരുന്നില്ല. എന്നാൽ കേരള ബാങ്കിലേക്ക് മാറുമ്പോൾ ഇതും സാധ്യമാവും. ഈ പരിമിതിയേയും കേരള ബാങ്കിനു മറികടക്കാനാകും.\nകേരള ബാങ്ക് സഹകരണ മേഖലയിൽ തന്നെ നിലനിർത്താനാണ് ഉദ്ദേശിക്കുന്നത്. അതു നല്ലതു തന്നെ. അപ്പോഴും സഹകരണ മേഖലയുടെ പരിമിതികൾ അതിനെ ബാധിച്ചുകൂടാ. ബാങ്കിംഗ് ഇടപാടുകളിൽ മാത്രമല്ല, നിയമനങ്ങളിലടക്കം അഴിമതി പാടില്ല. സഹകരണ ബാങ്കുകളെ പോലെ വൻ പലിശാ നിരക്കും പാടില്ല.\nഎല്ലാവിധ ബാങ്കിങ് നിയമങ്ങളും പാലിക്കുന്ന, മറ്റ് ബാങ്കുകളുടേതിന് സമാനമായ പ്രവർത്തന മാനദണ്ഡങ്ങൾ പാലിക്കണം. ജനകീയ സ്വഭാവം കൈവിടുകയുമരുത്. അമിതമായ കക്ഷിരാഷ്ട്രീയവും ഇല്ലാതാക്കണം. ചെറുകിട വാണിജ്യ വ്യവസായ ബാങ്കിങ്, കോർപറേറ്റ് ബാങ്കിങ്, കൺസോർഷ്യം ലെൻഡിങ്, ട്രഷറി മാനേജ്മെന്റ്, വിദേശ ധനവിനിമയം, വിദേശ നിക്ഷേപം തുടങ്ങി വൻകിട ബാങ്കിങ് സേവനങ്ങൾ നിർവഹിക്കണം. ഉപഭോക്തൃ കേന്ദ്രീകൃതമായിരിക്കണം. പ്രതീക്ഷിച്ച പോലെ മുന്നോട്ടു പോയാൽ സംസ്ഥാനത്തെ ഏറ്റവും വലിയ ബാങ്കിംഗ് ശൃംഖലയായി ഇത് മാറും.\nഇതുവഴി സംസ്ഥാന വികസനത്തിൽ ഗണ്യമായ പങ്കു വഹിക്കാനാകുമെന്നാണ് ധനവകുപ്പിന്റെ വിലയിരുത്തൽ. കേരളത്തിലെ ബാങ്കിംഗ് മേഖലയിൽ വായ്പാ നിക്ഷേപ അനുപാതം കുറവാണ്. പൊതുവിൽ നമ്മുടെ പണം പുറത്തേക്കൊഴുക്കുകയാണ് നമ്മുടെ ബാങ്കുകൾ ചെയ്യുന്നത്. അതിൽ നിന്നു വ്യത്യസ്തമായി കേരള വികസനത്തിന്റെ കേന്ദ്രമായി ബാങ്ക് മാറണം. ആ ദിശയിലുള്ള പദ്ധതികൾ തയ്യാറാക്കണം. അവിടേയും കക്ഷി രാഷ്ട്രീയ താൽപര്യങ്ങൾ തടസ്സമാകരുത്. ഇപ്പോൾ ഓരോ ബാങ്കും കാലങ്ങളായി ഓരോ പാർട്ടികളുടെ നിയന്ത്രണത്തിലാണ്.\nമെമ്പർഷിപ്പു കൊടുക്കുമ്പോൾ മുതൽ തങ്ങളുടെ പിടി വിടാതിരിക്കാൻ ഇവർ ശ്രദ്ധാലുക്കളാണ്. വളം പോലെ കാർഷിക മേഖലയിലെ ഉൽപന്നങ്ങൾ വിൽപനക്കായി സ്വീകരിക്കുമ്പോൾ പോക്കറ്റിലേക്കും പാർട്ടി ഫണ്ടിലേക്കും പണം കൊടുക്കണം. തങ്ങളുടെ പ്രസ്ഥാനവുമായി ബന്ധപ്പെട്ട കാര്യങ്ങൾക്ക് അനാവശ്യമായി പരസ്യ രൂപത്തിലും മറ്റും വൻതുകയാണ് ഈ ബാങ്കുകൾ നൽകുക. ഇവിടത്തെ തൊഴിലവസരങ്ങൾ ഇപ്പോഴും പൂർണമായി പിഎസ്‌സിയുടെ നിയന്ത്രണത്തിലല്ല. അവ മിക്കവാറും പാർട്ടിക്കാരുടെ കുടുംബാംഗങ്ങൾക്കായി വീതിച്ചു കൊടുത്തിരിക്കുന്നു. ഈ അവസ്ഥയെല്ലാം മാറണം. ഇതിന്റെയെല്ലാം കാലം കടന്നുപോയി എന്നു തിരിച്ചറിഞ്ഞ് തികച്ചും പ്രൊഫഷണലാകണം. ആധുനികമാകണം.\nഇപ്പോൾ കേരള ബാങ്ക് രൂപീകരണത്തിനു തടസ്സം കക്ഷി രാഷ്ട്രീയമാണെന്നത് ശ്രദ്ധേയമാണ്. പ്രതിപക്ഷവുമായി ഇക്കാര്യത്തിൽ തുറന്ന ചർച്ച നടത്തി പ്രശ്‌നപരിഹാരത്തിന് സർക്കാർ ശ്രമിക്കണം. എൽ.ഡി.എഫ് രാഷ്ട്രീയ നേട്ടമുണ്ടാക്കുമെന്നു\nതന്നെയാണ് യു.ഡി.എഫിന്റെ ഭയം. അതു മാറ്റണം. ഇരുകൂട്ടരും ചേർന്ന് കക്ഷിരാഷ്ട്രീയത്തേക്കാൾ കേരളത്തിന്റെ തനതായ വികസനത്തിന് പ്രാധാന്യം കൊടുത്ത് സമവായത്തോടെ കേരള ബാങ്ക് യാഥാർത്ഥ്യമാക്കണം.


സല്‍മാന് രാജാവ് കോവിഡ് വാക്സിന്റെ ആദ്യ ഡോസ് കുത്തിവെപ്പെടുത്തു - Malayali Express\nറിയാദ്: സൗദി ഭരണാധികാരി സല്‍മാന് രാജാവ് കോവിഡ് വാക്സിന്റെ ആദ്യ കുത്തിവെപ്പെടുത്തു. രാജ്യത്ത് മുന്ന് ഘട്ടമായി നടക്കുന്ന കുത്തിവെപ്പ് ആരംഭിച്ചിട്ട് മൂന്നാഴ്ച്ച പിന്നിടുമ്ബോഴാണ് 85കാരനായ അദ്ദേഹം കുത്തിവെപ്പെടുത്തത്. വെള്ളിയാഴ്ച രാത്രി നിയോം നഗരത്തില് വെച്ചാണ് സല്‍മാന് രാജാവ് ആദ്യ ഡോസ് സ്വീകരിച്ചത്. ഇതിന്റെ ചിത്രങ്ങളും വിഡിയോയും ഔദ്യോഗിക മാധ്യമങ്ങള് പുറത്തുവിട്ടു.\nമൂന്ന് ഘട്ടമായി നടക്കുന്ന വാക്‌സിന് വിതരണത്തില് ആദ്യം മരുന്ന് ലഭിക്കുന്നത് 65ന് മുകളില് പ്രായമുള്ളവര്‍ക്കും ഗുരുതര രോഗങ്ങള് ഉള്ളവര്‍ക്കും വൈറസ് പിടിപെടാന് സാധ്യത കൂടുതല് ഉള്ളവര്‍ക്കുമാണ്. രണ്ടാം ഘട്ടത്തില് 50ന് മുകളില് പ്രായമുള്ളവര്‍ക്കാണ് പരിഗണന. അവസാന ഘട്ടത്തില് രാജ്യത്തെ എല്ലാവര്‍ക്കും പ്രതിരോധ കുത്തിവയ്പ്പ് നല്‍കുമെന്നാണ് അറിയിച്ചിട്ടുള്ളത്. സൗദി പൗരന്‍മാര്‍ക്കും വിദേശികള്‍ക്കും കോവിഡ് വാക്‌സിന് സൗജന്യമായി നല്‍കുമെന്ന് നേരത്തെതന്നെ ആരോഗമന്ത്രാലയം അറിയിച്ചിട്ടുണ്ട്.\nഏതാനും ദിവസം മുമ്ബാണ് കിരീടാവകാശി അമീര് മുഹമ്മദ് ബിന് സല്‍മാനും കുത്തിവെപ്പെടുത്തത്. ഇതേ തുടര്‍ന്ന് വാക്സിനേഷനുള്ള രജിസ്ട്രേഷനില് വന്‍വര്‍ധനവുമുണ്ടായതായി ആരോഗ്യ മന്ത്രാലയം വ്യക്തമാക്കിയിരുന്നു.


വിദ്യാർത്ഥി മുങ്ങി മരിച്ചു | Malayali Manasu\nHome Kerala വിദ്യാർത്ഥി മുങ്ങി മരിച്ചു\nകോഴിക്കോട് കൂരാച്ചുണ്ട് കക്കയത്തിന് സമീപം കടവിൽ കുളിക്കാനിറങ്ങിയ വിദ്യാർഥി മുങ്ങി മരിച്ചു. കൊടുവള്ളി സ്വദേശി മുഹമ്മദ് അബ്ദുള്ള ബാവ(14) ആണ് മരിച്ചത്. കൂട്ടൂകാർക്കൊപ്പം കുളിക്കുന്നതിനിടെയാണ് അപകടം നടന്നത്. പടനിലം ഫെയ്‌സ് സ്‌കൂളിലെ എട്ടാം ക്ലാസ് വിദ്യാർഥിയാണ്.\nPrevious articleപദ്മ പുരസ്കാരങ്ങൾ പ്രഖ്യാപിച്ചു\nNext articleഇറ്റാലിയൻ കപ്പിൽ ആവേശപോരാട്ടം


കേസിലെ പ്രതികളെ വെടിവച്ചു കൊല്ലാമോ വാദപ്രതിവാദങ്ങൾ മുറുകുമ്പോൾ . | Malayalam UK\nDecember 06 14:35 2019 by News Desk\tPrint This Article\nപതിമൂന്ന് വയസുള്ള ഏക മകളുടെ ഘാതകനായ അയല്‍വാസി മുഹമ്മദ് കോയയെ വെടിവച്ചുകൊന്നു എന്നതായിരുന്നു ശങ്കരനാരായണന് എതിരെയുള്ള കുറ്റം. ശങ്കരനാരായണില് നിന്ന് തെലങ്കാന പോലീസിലേക്കുള്ള ദൂരം വളരെ ചെറുതാണ്. രണ്ട് സംഭവങ്ങളിലും ഇരകളായ പെണ്‍കുട്ടികള്‍ക്കും അവരുടെ വീട്ടുകാര്‍ക്കും ‘നീതി’ ലഭിച്ചു. പക്ഷേ ആ നീതി ഇന്ത്യയില് നിലനിന്നു പോരുന്ന നീതിന്യായ വ്യവസ്ഥയ്ക്ക് മേല് ചോദ്യങ്ങള് ഉയര്‍ത്തുന്നുണ്ട്.\nതെലങ്കാനയിലെ യുവ ഡോക്ടറര്‍ക്കും അവസാനമായി മകളുടെ മുഖം കാണാന് പോലും നിര്‍ഭാഗ്യമില്ലാതെ പോയ അവളുടെ അച്ഛനമ്മമാര്‍ക്കും ‘നീതി’ ലഭിച്ചു. പക്ഷേ അതു നടപ്പാക്കേണ്ടിയിരുന്നത് ഇവിടുത്തെ ജുഡീഷ്യറി ആയിരുന്നില്ലേ? ഒരുപക്ഷേ കേസും വിചാരണയും ഒക്കെയായി സാധാരണ നടപടി ക്രമങ്ങളിലൂടെ ഈ പ്രതികളും കടന്നുപോകുമ്പോള് അവര് ശിക്ഷിക്കപ്പെടുമെന്നതിനുപോലും എന്താണ് ഉറപ്പ്?\nഉന്നാവിലെ മറ്റൊരു പെണ്‍കുട്ടി 90 ശതമാനം തീപൊള്ളലേറ്റ് ജീവനുവേണ്ടി പിടയുകയാണ്. ബലാത്സംഗം അതിജീവിച്ച അവളെ തീകൊളുത്തി. ശരീരത്തില് കത്തിപ്പടരുന്ന തീയുമായി അവള് ഓടിയത് ഒരു കിലോമീറ്ററാണ്. തെലങ്കാന ഡോക്ടറുടെ കൊലപാതകത്തിന് പിറ്റേ ദിവസം ആറോളം ബലാത്സംഗ കേസുകളാണ് വാര്‍ത്തയായത്. അതില് ഒരു പിഞ്ചുകുഞ്ഞും ഉള്‍പ്പെടും… നിര്‍ഭയയുടെ ഘാതകരെ തൂക്കികൊല്ലാന് വിധിച്ചിട്ട് അത് ഇതുവരെ നടപ്പായിട്ടില്ല. പ്രതികളെ തൂക്കാന് തയ്യാറായി ഒരു ആരാച്ചാര് സ്വയം തയ്യാറായി വന്നത് രണ്ട് ദിവസം മുമ്പാണ്.\nകൃഷ്ണപ്രിയയുടെ അച്ഛൻ പറയുന്നു; ഒരു വാക്കും അവരുടെ മനസ് തണുപ്പിക്കില്ല…


a fan girl's transformation video as vijay sethupathi goes viral in social media | മേക്കോവറിലൂടെ വിജയ് സേതുപതി ആയി പെണ്‍കുട്ടി, വൈറല് വീഡിയോ ഏറ്റെടുത്ത് ആരാധകര് - Malayalam Filmibeat\n| Updated: Saturday, August 7, 2021, 22:59 [IST]\nതമിഴ് സിനിമാ പ്രേമികള്‍ക്കൊപ്പം മലയാളികളും ഏറെ ഇഷ്ടപ്പെടുന്ന താരങ്ങളില് ഒരാളാണ് വിജയ് സേതുപതി. ജൂനിയര് ആര്‍ട്ടിസ്റ്റില് നിന്നും തന്‌റെ കഠിനാദ്ധ്വാനം കൊണ്ട് നായകനിരയിലേക്ക് ഉയര്‍ന്ന അദ്ദേഹത്തിന്‌റെ ജീവിതം പലര്‍ക്കും പ്രചോദനമാണ്. മക്കള് സെല്‍വന് എന്ന് ആരാധകര് സ്‌നേഹത്തോടെ വിളിക്കുന്ന നടന്‌റെ മിക്ക സിനിമകള്‍ക്കായും ആകാംക്ഷകളോടെ എല്ലാവരും കാത്തിരിക്കാറുണ്ട്. മാസ് എന്റര്‍ടെയ്‌നര് ചിത്രങ്ങള്‍ക്കൊപ്പം തന്നെ അഭിനയ പ്രാധാന്യമുളള നിരവധി സിനിമകളും വിജയ് സേതുപതി കരിയറില് ചെയ്തു.\nകാര്‍ത്തിക്ക് സുബ്ബരാജ് സംവിധാനം ചെയ്ത പിസ പോലുളള സിനിമകളാണ് നടന്റെ കരിയറില് വലിയ വഴിത്തിരിവായി മാറിയത്. തമിഴിന് പുറമെ മറ്റ് ഭാഷകളിലും സിനിമകള് ചെയ്ത താരത്തിന് അവിടെയും ആരാധകര് ഏറെയാണ്. അതേസമയം വിജയ് സേതുപതിയായി മേക്കോവര് നടത്തിയ ഒരു പെണ്‍കുട്ടിയുടെ വീഡിയോ ഇപ്പോള് സോഷ്യല് മീഡിയയില് വൈറലാവുകയാണ്.\nമക്കള്‍സെല്‍വനായി അതിശയിപ്പിക്കുന്ന രൂപമാറ്റമാണ് പെണ്‍കുട്ടി നടത്തുന്നത്. മേക്കപ്പ് ചെയ്യുന്നത് തുടക്കം മുതല് അവസാനം വരെ സ്പീഡില് വീഡിയോയില് കാണിക്കുന്നുണ്ട്. മേക്കോവറിന് അവസാനം വിജയി സേതുപതിയുടെ മുഖംപോലെ തന്നെ പെണ്‍കുട്ടിയെ വീഡിയോയില് കാണാം. വിജയ് സേതുപതിയുടെ ആ ചിരിയിലൂടെയാണ് പെണ്‍കുട്ടി വീഡിയോയിലൂടെ വിസ്മയിപ്പിക്കുന്നത്. നിരവധി പേരാണ് ഈ മേക്കോവര് വീഡിയോയ്ക്ക് പിന്നാലെ പെണ്‍കുട്ടിയെ പ്രശംസിച്ച് എത്തുന്നത്.\nമുന്‍പ് നയന്‍താരയായി മേക്കോവര് നടത്തിയ ഒരു പെണ്‍കുട്ടിയുടെ വീഡിയോയും വൈറലായിരുന്നു. താരങ്ങളെ അനുകരിച്ച് മേക്കോവര് നടത്തി ആരാധകര് സോഷ്യല് മീഡിയയില് ചിത്രങ്ങള് പങ്കുവെക്കാറുണ്ട്. സാമന്ത, അനുഷ്‌ക ഷെട്ടി തുടങ്ങിയ നടിമാരുടെ കഥാപാത്രങ്ങളെ അനുകരിച്ചുളള ഫോട്ടോഷൂട്ടുകളും മുന്‍പ് സമൂഹ മാധ്യമങ്ങളില് ട്രെന്‍ഡിംഗായി. അതേസമയം നവരസ സീരിസാണ് വിജയ് സേതുപതിയുടെതായി ഒടുവില് പുറത്തിറങ്ങിയത്. നെറ്റ്ഫ്‌ളിക്‌സ് വഴി റിലീസ് ചെയ്ത ആന്തോളജി ചിത്രത്തിന് മികച്ച പ്രേക്ഷക സ്വീകാര്യതയാണ് ലഭിക്കുന്നത്. നവരസയില് ബിജോയ് നമ്പ്യാര് സംവിധാനം ചെയ്ത ചിത്രത്തിലാണ് വിജയ് സേതുപതി എത്തുന്നത്. ഏതിരി എന്നാണ് സിനിമയുടെ പേര്. രേവതി, പ്രകാശ് രാജ്, അശോക് സെല്‍വന് തുടങ്ങിയവരാണ് മറ്റ് പ്രധാന വേഷങ്ങളില് എത്തുന്നത്.\nഗ്ലാമറസായി നിവേദ, വൈറല് ചിത്രങ്ങള് ഏറ്റെടുത്ത് ആരാധകര്\nപ്രശസ്ത സംവിധായകന് മണിരത്‌നത്തിന്‌റെ നേതൃത്വത്തിലാണ് നവരസ ഒരുങ്ങിയത്. ഒമ്പത് സംവിധായകര് എടുത്ത ഒമ്പത് ചിത്രങ്ങള് നവരസയില് വരുന്നു. മലയാളി താരങ്ങളും ആന്തോളജി ചിത്രത്തിന്‌റെ ഭാഗമായിട്ടുണ്ട്. നവരസയ്ക്ക് ശേഷം കൈനിറയെ ചിത്രങ്ങള് വിജയ് സേതുപതിയുടെതായി അണിയറയില് ഒരുങ്ങുന്നു. മലയാളത്തിലും മക്കള് സെല്‍വന് വീണ്ടും എത്തുന്നുണ്ട്. 19(1)a ആണ് നടന്‌റെ പുതിയ മലയാള ചിത്രം. മാര്‍ക്കോണി മത്തായി എന്ന ജയറാം ചിത്രത്തിലാണ് വിജയ് സേതുപതി ആദ്യമായി മോളിവുഡില് അഭിനയിച്ചത്.\nകൈനിറയെ ചിത്രങ്ങള് തമിഴില് മക്കള്‍സെല്‍വന്റെതായി അണിയറയില് ഒരുങ്ങുന്നുണ്ട്. നാനും റൗഡി താന് സിനിമയ്ക്ക് ശേഷമുളള വിഘ്‌നേഷ് ശിവന്‌റെ കാത്തു വാക്കുലെ രെണ്ട് കാതല് നടന്‌റെതായി ആരാധകര് കാത്തിരിക്കുന്ന ചിത്രമാണ്. നയന്‍താരയും സാമന്തയുമാണ് ചിത്രത്തിലെ നായികമാര്. അനിരുദ്ധ് രവിചന്ദര് സംഗീതമൊരുക്കുന്നു. തുഗ്ലക്ക് ദര്‍ബാര്, കടൈസി വ്യവസായി, മാമനിതന്, ലാഭം, വിടുതലൈ, വിക്രം ഉള്‍പ്പെടെയുളള സിനിമകളും വിജയ് സേതുപതിയുടെതായി ഒരുങ്ങുന്നു. രജനീകാന്തിനൊപ്പം പേട്ട ചെയ്തിന് പിന്നാലെയാണ് വിക്രത്തില് കമല്‍ഹാസനൊപ്പം വിജയ് സേതുപതി എത്തുന്നത്.\na fan girl's transformation video as vijay sethupathi goes viral in social media


ഇത് കശ്‌മീരിൽ തടങ്കലിൽ കഴിയുന്ന ഒമർ അബ്‌ദുല്ലയോ? സമൂഹമാധ്യമങ്ങളിൽ ചർച്ച -Omar Abdullah Detention Photo Jammu and Kashmir | Indian Express Malayalam\nomar abdullah detention photo jammu and kashmir\nഒമറിന് പുറമെ പിതാവും മുൻ മുഖ്യമന്ത്രിയുമായ ഫാറൂഖ് അബ്ദുല്ല, മുൻ മുഖ്യമന്ത്രി മെഹ്ബൂബ മുഫ്റ്റി തുടങ്ങിയവർ ഇപ്പോഴും വീട്ടുതടങ്കലിലാണ്\nJanuary 25, 2020 7:17:17 pm\nശ്രീനഗർ: ജമ്മു കശ്‌മീരിൽ ആർട്ടിക്കിൾ 370 നീക്കുന്നതിന്റെ ഭാഗമായി നിരവധി നിയന്ത്രണങ്ങളാണ് കേന്ദ്ര സർക്കാർ കൊണ്ടുവന്നത്. അതിൽ ഏറ്റവും വിവാദമായതാണ് രാഷ്ട്രീയ നേതാക്കളുടെ വീട്ടുതടങ്കൽ. കശ്‌മീർ മുൻ മുഖ്യമന്ത്രിമാർ പോലും വീട്ടുതടങ്കലിലായി. ആർട്ടിക്കിൾ 370 നീക്കി മാസങ്ങൾക്കു ശേഷവും പല പ്രമുഖ നേതാക്കളും ഇപ്പോഴും തടങ്കലിൽ തുടരുകയാണ്.\nകശ്‌മീരിൽ തടങ്കലിൽ കഴിയുന്ന രാഷ്ട്രീയ നേതാക്കളിൽ ഏറ്റവും പ്രമുഖനായ നേതാവാണ് മുൻ മുഖ്യമന്ത്രിയും നാഷണൽ കോൺഫറൻസ് പാർട്ടി അധ്യക്ഷനുമായ ഒമർ അബ്‌ദുല്ല. കഴിഞ്ഞ കുറച്ചു മണിക്കൂറുകളായി സമൂഹമാധ്യമങ്ങളിൽ പ്രചരിക്കുന്ന ഒരു ചിത്രം ഒമർ അബ്‌ദുല്ലയുടേതാണെന്നാണ് റിപ്പോർട്ടുകൾ. സമൂഹമാധ്യമങ്ങളിലും ഇതേ കുറിച്ച് വലിയ ചർച്ചയാണ് നടക്കുന്നത്. ബംഗാൾ മുഖ്യമന്ത്രി മമത ബാനർജി അടക്കമുള്ളവർ ഒമർ അബ്‌ദുല്ലയുടേത് എന്ന് തോന്നിക്കുന്ന ചിത്രം ട്വീറ്റ് ചെയ്‌തിട്ടുണ്ട്. ഒമർ അബ്‌ദുല്ലയെ തനിക്ക് തിരിച്ചറിയാൻ സാധിക്കുന്നില്ല എന്നാണ് മമത ട്വീറ്റിൽ പറഞ്ഞിരിക്കുന്നത്.\nമഞ്ഞിന് മുന്നിലായി നരച്ച താടിയും മുടിയുമായി നിൽക്കുന്ന ഒരാളുടെ ചിത്രമാണ് സമൂഹമാധ്യമങ്ങളിൽ പ്രചരിക്കുന്നത്. പൊതുവേ താടിയില്ലാതെ കാണപ്പെടുന്ന ആളാണ് ഒമർ അബ്‌ദുല്ല. എന്നാൽ, ഇപ്പോൾ പ്രചരിക്കുന്ന ചിത്രത്തിൽ നരച്ച നീളൻ താടിയുണ്ട്. എപ്പോഴും ക്ലീൻ ഷേവായി കാണപ്പെടുന്ന ഒമർ അബ്ദുല്ല തന്നെയാണോ ഇതെന്ന് സോഷ്യൽ മീഡിയ ചോദിക്കുന്നു.\nWeb Title: Omar abdullah detention photo jammu and kashmir


Malayalam News - മാസ്ക് ധരിക്കാത്തതിനേത്തുടർന്ന് സംഘർഷം; അച്ഛനെ രക്ഷിക്കാൻ ശ്രമിച്ച പെൺകുട്ടി മരിച്ചു|clash over wearing mask girl beaten to death for trying to save father | News18 Kerala, Crime Latest Malayalam News | ലേറ്റസ്റ്റ് മലയാളം വാർത്ത\nപെൺകുട്ടിയുടെ അച്ഛന്റെ പരാതിയിൽ നാല് യുവാക്കളെ അറസ്റ്റ് ചെയ്തു. ഇവർക്കെതിരെ കൊലപാതകത്തിന് കേസെടുത്തിട്ടുണ്ട്.\nUpdated: July 12, 2020, 8:35 PM IST\nLast Updated: July 12, 2020, 8:35 PM IST\nഗുണ്ടൂർ: മാസ്ക് ധരിക്കാത്തതിനെ ചൊല്ലിയുള്ള സംഘർഷത്തിൽ 19കാരിക്ക് ജീവൻ നഷ്ടമായി. ആന്ധ്രപ്രദേശിലെ ഗുണ്ടൂരിലാണ് സംഭവം. ജൂലൈ മൂന്നിനാണ് സംഭവം ഉണ്ടായത്. എന്നാൽ ഇത് വെളിച്ചത്തു വന്നത് ഞായറാഴ്ചയാണ്.\nകർണാടി ഫാത്തിമ എന്ന പെൺകുട്ടിയാണ് മരിച്ചത്. സംഘർഷത്തിൽ തലയ്ക്ക് പരിക്കേറ്റ് ഗുണ്ടൂർ ഗവൺമെന്റ് ജനറൽ ആശുപത്രിയിൽ ചികിത്സയിലായിരുന്ന പെൺകുട്ടി ശനിയാഴ്ചയാണ് മരിച്ചത്.\nമാസ്ക് ധരിക്കാത്തതിനെ ചൊല്ലിയുള്ള തര്‍ക്കമാണ് സംഘർഷത്തിൽ കലാശിച്ചതെന്ന് പൊലീസ് പറഞ്ഞു. പെൺകുട്ടിയുടെ അച്ഛനായ കര്‍ണാടി യലമണ്ടാല മാസ്ക് ധരിക്കാതെ ചുറ്റിത്തിരിഞ്ഞത് ചില യുവാക്കൾ ചോദ്യം ചെയ്തിരുന്നു. ഇതിനെ ചൊല്ലി ഇവർ തമ്മിൽ വാക്കേറ്റവും ഉണ്ടായി.\nകുറച്ചു ദിവസങ്ങൾക്കു ശേഷം ഈ യുവാക്കൾ മാസ്ക് ധരിക്കാത്തതത് യലമണ്ടാലയുടെ ബന്ധുക്കൾ കണ്ടിരുന്നു. ഇതിനെ ഇവർ ചോദ്യം ചെയ്തു. ഇതോടെയാണ് ജൂലൈ 3ന് സംഘർഷം ഉണ്ടായത്. സംഘർഷത്തിനിടെ യുവാക്കൾ യലമണ്ടാലയെ വടി ഉപയോഗിച്ച് ആക്രമിച്ചു.\nTRENDING:Covid19| ഇന്ന് 435 പേർക്ക് കോവിഡ്; 206 പേർക്ക് സമ്പർക്കത്തിലൂടെ; 400 കടക്കുന്നത് മൂന്നാം ദിവസം\n[NEWS]Covid 19 | തീരദേശ തീവ്ര കണ്ടെയിൻമെൻറ് സോണുകളിൽ ജൂലായ് 23 ട്രിപ്പിൾ ലോക് ഡൗൺ\n[NEWS]'ചെറിയ മുറിയിൽ നിലത്തു കിടന്നുറങ്ങി; സംസാരം മുഴുവൻ നീണ്ട മുടിയെ കുറിച്ച്': ധോണിക്കൊപ്പമുള്ള ഓർമകളുമായി ഗംഭീർ\nഇതിനിടെ അച്ഛനെ രക്ഷിക്കാൻ പെൺകുട്ടി എത്തി. അപ്പോഴായിരുന്നു അവർക്ക് പരിക്കേറ്റത്. തലയ്ക്ക് പരിക്കേറ്റ പെൺകുട്ടിയെ ഗുണ്ടൂർ ഗവൺമെന്റ് ജനറൽ ആശുപത്രിയിൽ പ്രവേശിപ്പിക്കുകയായിരുന്നു. ശനിയാഴ്ച രാവിലെ പെൺകുട്ടി മരിക്കുകയായിരുന്നു.\nപെൺകുട്ടിയുടെ അച്ഛന്റെ പരാതിയിൽ നാല് യുവാക്കളെ അറസ്റ്റ് ചെയ്തു. ഇവർക്കെതിരെ കൊലപാതകത്തിന് കേസെടുത്തിട്ടുണ്ട്. കഴിഞ്ഞ മാസം നെല്ലൂരിൽ മാസ്ക് ധരിക്കാതെ വന്നതിന് സഹപ്രവർത്തകരെ ഉപദേശിച്ച ഭിന്നശേഷിക്കാരിയെ മർദിച്ച സർക്കാർ ഉദ്യോഗസ്ഥനെ അറസ്റ്റ് ചെയ്തിരുന്നു.\nFirst published: July 12, 2020, 8:32 PM IST


വൻ അവസരങ്ങൾ; ഇന്ത്യയിലെ നഴ്സുമാർക്ക് കുവൈത്തിലേക്ക് പറക്കാം – East Coast Daily Malayalam\nവൻ അവസരങ്ങൾ; ഇന്ത്യയിലെ നഴ്സുമാർക്ക് കുവൈത്തിലേക്ക് പറക്കാം\nവർഷങ്ങൾക്ക് ശേഷമാണ് ഇന്ത്യയിൽ നിന്നുള്ള നഴ്സുമാരെ കുവൈത്ത് നിയമിക്കുന്നത്\nDec 2, 2019, 07:20 am IST\nകുവൈത്ത് സിറ്റി: കുവൈത്തിൽ നഴ്സുമാർക്ക് വൻ അവസരങ്ങൾ. കുവൈത്ത് ആരോഗ്യ മന്ത്രാലയം ഇന്ത്യയിൽനിന്ന് നഴ്സുമാരെ റിക്രൂട്ട് ചെയ്യാനൊരുങ്ങുകയാണ്. സ്ഥിര നിയമനത്തിന് പകരം കരാർ വ്യവസ്ഥയിലാകും നിയമനം. വർഷങ്ങൾക്ക് ശേഷമാണ് ഇന്ത്യയിൽ നിന്നുള്ള നഴ്സുമാരെ കുവൈത്ത് നിയമിക്കുന്നത്. ജനുവരിയിൽ ഉദ്ഘാടനം ചെയ്യുന്ന ആശുപത്രികളിലേക്കും ക്ലിനിക്കുകളിലേക്കുമാണ് റിക്രൂട്ട്മെൻറ്. ഇന്ത്യ, ഫിലിപ്പീൻസ് എന്നിവിടങ്ങളിൽനിന്ന് 700ലേറെ നഴ്സുമാരെ കൊണ്ടുവരാനാണ് ആലോചനയെന്ന്.\nസ്ഥിരം നിയമനത്തിന് പകരം കുറഞ്ഞ കാലത്തേക്ക് കരാർ അടിസ്ഥാനത്തിലുള്ള നിയമനത്തിനാണ് മന്ത്രാലയം മുൻഗണന നൽകുന്നത്. കരാർ നിയമനമായാൽ സേവനാനന്തര ആനുകൂല്യങ്ങൾ നൽകേണ്ടിവരില്ല എന്നതാണ് അധികൃതർ കാണുന്ന നേട്ടം. വികസിപ്പിച്ച സബാഹ് ആശുപത്രി, പകർച്ചരോഗ ആശുപത്രി, ക്ലിനിക്കുകൾ എന്നിവയിലേക്കാണ് നഴ്സുമാരെ ആവശ്യമുള്ളത്. കുറച്ചുപേരെ ആരോഗ്യ മന്ത്രാലയം നേരിട്ടും ബാക്കിയുള്ളവരെ കരാർ കമ്പനികൾ വഴിക്കുമാണ് കൊണ്ടുവരുന്നത്.\nALSO READ: വിവിധ തസ്തികകളിൽ എൻജിനിയറിങ് കോളേജിൽ താല്കാലിക നിയമനം\nനഴ്സിങ് ക്ഷാമം കുവൈത്ത് ആരോഗ്യ മന്ത്രാലയത്തെ വലക്കുന്നുണ്ട്. സ്വദേശികളെ നിയമിക്കുന്നതിനാണ് മുൻഗണനയെങ്കിലും യോഗ്യരായ സ്വദേശി നഴ്സുമാരെ ആവശ്യാനുസരണം ലഭ്യമല്ലാത്ത സ്ഥിതിയുണ്ട്. സിവിൽ സർവിസ് കമീഷൻ വിദേശി നിയമനത്തിന് കടുത്ത നിയന്ത്രണം ഏർപ്പെടുത്തിയിട്ടുണ്ട്. എന്നാൽ, തങ്ങൾക്ക് ഇക്കാര്യത്തിൽ ഇളവ് വേണമെന്നാണ് ആരോഗ്യ മന്ത്രാലയത്തിെൻറ അഭ്യർഥന. വിദേശത്ത് നിന്നും എത്തുന്ന നഴ്സുമാരിൽ ഏറെയും നാലോ അഞ്ചോ വർഷത്തെ സേവനത്തിന് ശേഷം കാനഡ, ഓസ്ത്രേലിയ തുടങ്ങിയ രാജ്യങ്ങളിലേക്ക് പോകുന്നതും അധികൃതരെ പുനരാലോചനക്ക് പ്രേരിപ്പിക്കുന്നു.\nnurse job opportunities FEATURED Kuwait\nആര്‍എസ്‌എസ് വേദിയിൽ സോണിയയുടെ വിശ്വസ്തനായ കോൺഗ്രസ് നേതാവ്, ഭഗവദ് ഗീതയാണ് സ്വാതന്ത്ര്യ സമരത്തിന് കരുത്തേകിയതെന്നും അഭിപ്രായം\nഹെല്‍മറ്റ് പരിശോധനയ്ക്ക് ഇറങ്ങുന്ന ഉദ്യോഗസ്ഥർമാർക്ക് പുതിയ നിർദേശങ്ങൾ


ബഹുസ്വരത എന്ന വഴി | വിമീഷ് മണിയൂർ athma online\nപുസ്തകങ്ങളോളം വായിക്കുന്നവർക്ക് കൂട്ടിരിക്കുന്നുണ്ട് ഓൺലൈൻ ആഴ്ച/ മാസ /പ്പതിപ്പുകളും. അക്കൂട്ടത്തിൽ ആർട്ടേരിയ വലിയ പ്രതീക്ഷ നൽകുന്ന സൈബർ തണലിടങ്ങളിലൊന്നാണ്. അനിശ്ചിതത്വങ്ങളുടെ കാലത്തും മുടക്കമില്ലാതെ, വൈവിദ്ധ്യമാർന്ന എഴുത്തുകളുമായ് വായിക്കുന്നവരിലേക്കെത്തുക എന്നത് വലിയ വെല്ലുവിളിയാണ്. അതുകൊണ്ടു തന്നെ ആർട്ടേരിയയുടെ ബഹുസ്വരമാർന്ന അൻപത് ലക്കങ്ങൾ കേരളത്തിന്റെ സാംസ്കാരിക ചരിത്രത്തിന്റെ ഈടുവെപ്പാണ്. കവിതയായും കഥയായും ആർട്ടേരിയയുടെ ഭാഗമാവാൻ പല തവണ കഴിഞ്ഞതിൽ സന്തോഷിക്കുന്നു. ട്രോൾ കവിതകളുടെ ഒരു സീരീസും ഇപ്പോൾ പ്രസിദ്ധീകരിച്ചുവരുന്നു. തുറന്ന മനസ്സോടെ എല്ലാതരം എഴുത്തുകളെയും നോക്കിക്കാണുന്ന നിലപാട് തന്നെയാണ് ആർട്ടേരിയയെ വ്യത്യസ്തമാക്കുന്നത്. ജീവിതം തന്നെ പ്രതിരോധമാവുന്ന ഒരു കാലത്ത് വീണുപോവുന്ന മനുഷ്യർക്ക് ഭാഷയിലൂടെ കൂട്ടിരിക്കാൻ ഇത്തരം ശ്രമങ്ങൾ തുടർന്നേ മതിയാവൂ .\nPrevious articleസര്‍ഗാത്മകതയുടെ ഓണ്‍ലൈന് വസന്തം\nNext articleചില പിടിവാശികളാണ് ആത്മയുടെ ഔന്നത്യം


സിപിഎം പ്രവര്‍ത്തകരെ കയറൂരിവിടരുത്; ബിജെപി, എസ്ഡിപിഐക്കാര് കൊന്നപ്പോള് ഇങ്ങനെ കണ്ടില്ലെന്ന് കെസി വേണുഗോപാല് - Mangalam News Online\nസിപിഎം പ്രവര്‍ത്തകരെ കയറൂരിവിടരുത്; ബിജെപി, എസ്ഡിപിഐക്കാര് കൊന്നപ്പോള് ഇങ്ങനെ കണ്ടില്ലെന്ന് കെസി വേണുഗോപാല്\nദില്ലി>> ഇടുക്കി എഞ്ചിനീയറിംഗ് കോളജില് എസ്എഫ്‌ഐ പ്രവര്‍ത്തകനായ ധീരജ് രാജേന്ദ്രനെ യൂത്ത് കോണ്‍ഗ്രസ് നേതാവ് കുത്തി കൊലപ്പെടുത്തിയ സംഭവത്തെ തുടര്‍ന്നുണ്ടായ അക്രമസംഭവങ്ങളില് പ്രതികരണവുമായി കോണ്‍ഗ്രസ് നേതാവ് കെ സി വേണുഗോപാല്. പ്രവര്‍ത്തകരെ കയറൂരിവിടുന്ന സിപിഎം സമീപനം അപലപനീയമാണെന്നും ഇത് അവസാനിപ്പിക്കണമെന്നും കെ സി ഫേസ്ബുക്കില് കുറിച്ചു.\nബിജെപി, എസ്ഡിപിഐ പ്രവര്‍ത്തകര് സിപിഎം പ്രവര്‍ത്തകരെ അരുംകൊല ചെയ്ത സംഭവങ്ങളിലൊന്നും ഇതുപോലൊരു പ്രതികരണം സിപിഎമ്മിന്റെ ഭാഗത്തു നിന്ന് ഉണ്ടായിരുന്നില്ല എന്നോര്‍ക്കണം. കൊലപാതകത്തെ അപലപിക്കുകയും അക്രമികളെ തള്ളിപ്പറയുകയും ചെയ്യുന്ന കോണ്‍ഗ്രസിന്റെ മേല് കുതിര കയറാമെന്ന് സിപിഎം കരുതരുത്. സംസ്ഥാനത്തെ ക്രമസമാധാന നില തകര്‍ക്കാതിരിക്കാനുള്ള ഉത്തരവാദിത്തം സിപിഎം കാണിക്കണം. എറണാകുളം മഹാരാജാസിലും കണ്ണൂര് തളിപ്പറമ്പിലും കോഴിക്കോട് പേരാമ്പ്രയിലും പത്തനംതിട്ടയിലും കൊല്ലത്തും മലപ്പുറത്തും ഉണ്ടായ സിപിഎം-എസ്എഫ്ഐ അക്രമ സംഭവങ്ങള് അപലപനീയമാണെന്നും കെ സി കുറിച്ചു.\nകെ സി വേണുഗോപാലിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം\nഇടുക്കി എഞ്ചിനീയറിങ് കോളജിലുണ്ടായ സംഘര്‍ഷത്തില് കണ്ണൂര് സ്വദേശിയായ ധീരജ് എന്ന വിദ്യാര്‍ത്ഥി മരിക്കാനിടയായ സംഭവം അത്യന്തം ദൗര്‍ഭാഗ്യകരവും അപലപനീയവുമാണ്. അക്രമം നടത്തിയോ എതിരാളികളെ അടിച്ചമര്‍ത്തിയോ കൊലപാതക രാഷ്ട്രീയത്തിന്റെ വഴിയിലൂടെയോ വളര്‍ന്നു വന്ന പ്രസ്ഥാനങ്ങളല്ല കെ.എസ്.യുവും യൂത്ത് കോണ്‍ഗ്രസുമെന്നത് കേരളത്തിലെ രാഷ്ട്രീയ പ്രബുദ്ധതയുള്ള ജനതയ്ക്കറിയാം.\nപയ്യന്നൂരിലെ സജിത് ലാല് മുതല് ശരത് ലാലും കൃപേഷും ഉള്‍പ്പെടെ നിരവധി യുവ പോരാളികളെ ഞങ്ങള്‍ക്ക് നഷ്ടപ്പെട്ടത് സിപിഎമ്മിന്റെ ചോരക്കൊതി കൊണ്ടായിരുന്നു. അപ്പോഴെല്ലാം നിയമപരമായ വഴിയിലൂടെ മാത്രമാണ് ഞങ്ങള് നേരിട്ടത്. സംസ്ഥാനത്തുടനീളം അക്രമം അഴിച്ചുവിടാനോ സിപിഎം ഓഫിസുകള് തകര്‍ക്കാനോ കോണ്‍ഗ്രസ് പ്രവര്‍ത്തകര് തയ്യാറായിരുന്നില്ല.\nഇടുക്കിയിലെ സംഭവത്തിന്റെ പേരില് സംസ്ഥാനത്തുടനീളം കോണ്‍ഗ്രസ്, യൂത്ത് കോണ്‍ഗ്രസ്, കെ എസ് യു ഓഫിസുകളും കൊടിമരങ്ങളും സ്തൂപങ്ങളും നശിപ്പിക്കുന്ന വാര്‍ത്ത പുറത്തുവരികയാണ്. പ്രവര്‍ത്തകരെ കയറൂരിവിടുന്ന സിപിഎം സമീപനം അപലപനീയമാണ്, അവസാനിപ്പിക്കണം. ബി ജെ പി, എസ് ഡി പി ഐ പ്രവര്‍ത്തകര് സിപിഎം പ്രവര്‍ത്തകരെ അറുംകൊല ചെയ്ത സംഭവങ്ങളിലൊന്നും ഇതുപോലൊരു പ്രതികരണം സിപിഎമ്മിന്റെ ഭാഗത്തു നിന്ന് ഉണ്ടായിരുന്നില്ല എന്നോര്‍ക്കണം. കൊലപാതകത്തെ അപലപിക്കുകയും അക്രമികളെ തള്ളിപ്പറയുകയും ചെയ്യുന്ന കോണ്‍ഗ്രസിന്റെ മേല് കുതിര കയറാമെന്ന് സിപിഎം കരുതരുത്. സംസ്ഥാനത്തെ ക്രമസമാധാന നില തകര്‍ക്കാതിരിക്കാനുള്ള ഉത്തരവാദിത്തം സിപിഎം കാണിക്കണം.\nഎറണാകുളം മഹാരാജാസിലും കണ്ണൂര് തളിപ്പറമ്പിലും കോഴിക്കോട് പേരാമ്പ്രയിലും പത്തനംതിട്ടയിലും കൊല്ലത്തും മലപ്പുറത്തും ഉണ്ടായ സിപിഎം-എസ്എഫ്ഐ അക്രമ സംഭവങ്ങള് അപലപനീയമാണ്.\nഓരോ മരണവും സൃഷ്ടിക്കുന്ന വേദനയെ ഒരേ അര്‍ത്ഥത്തില്, അതേ അളവില് കോണ്‍ഗ്രസ് ഉള്‍ക്കൊള്ളുന്നു. ഈ നിര്‍ഭാഗ്യകരമായ സംഭവത്തിനുത്തരവാദികളായവരെ നിയമത്തിനു മുന്‍പില് കൊണ്ടുവരികയും നിയമം അനുശാസിക്കുന്ന ശിക്ഷ നല്‍കുകയും വേണം. അക്കാര്യത്തില് രാഷ്ട്രീയത്തിനതീതമായ നിലപാടാണ് കോണ്‍ഗ്രസിന്റേതെന്ന് അടിവരയിട്ടു പറയുന്നു.\nTaggedk c venugoapl\nPrevious Article ‘പെര്‍മിറ്റ് ഇല്ലാത്ത വഴിയോരക്കച്ചവടം വേണ്ട’; നടപടി തുടര്‍ന്ന് കൊച്ചി കോര്‍പ്പറേഷന്, ഒഴിപ്പിക്കല് ഇന്നും തുടരും\nNext Article കെറെയില് സാധ്യത പഠനം;സിസ്ട്രയുടെ ഇന്ത്യന് പങ്കാളിയായ സായി ലോകബാങ്ക് നടപടി നേരിട്ടിരുന്നു;നിഷേധിച്ച് കെ റെയില്


അംഗങ്ങൾ, അധികാരത്തിൽ | Members were empowered in local bodies | Madhyamam\nHomechevron_rightNewschevron_rightLocal Newschevron_rightKottayamchevron_rightഅംഗങ്ങൾ, അധികാരത്തിൽ\ndate_range 22 Dec 2020 6:12 AM GMT\nതദ്ദേശ സ്ഥാപനങ്ങളിൽ അംഗങ്ങള് അധികാരമേറ്റു\nകോട്ടയം നഗരസഭയിലെ ഏറ്റവും പ്രായം കുറഞ്ഞ അംഗം ആഷ്ലി ഷാജിയും മുതിർന്ന അംഗം മോളിക്കുട്ടി സെബാസ്റ്റ്യനും സത്യപ്രതിജ്ഞചടങ്ങിൽ\nകോട്ടയം: ജില്ലയിലെ തദ്ദേശ സ്ഥാപനങ്ങളിലേക്ക് പുതുതായി തെരഞ്ഞെടുക്കപ്പെട്ട അംഗങ്ങള് സത്യപ്രതിജ്ഞ ചെയ്ത് ചുമതലയേറ്റു. ത്രിതല പഞ്ചായത്തുകളിലും മുനിസിപ്പാലിറ്റികളിലും ഏറ്റവും മുതിര്‍ന്ന അംഗം ആദ്യം വരണാധികാരി മുമ്പാകെ സത്യപ്രതിജ്ഞ ചെയ്തു. തുടര്‍ന്ന് ഈ അംഗം മറ്റുള്ളവര്‍ക്ക് സത്യവാചകം ചൊല്ലിക്കൊടുത്തു. സത്യപ്രതിജ്ഞക്കുശേഷം അംഗങ്ങളുടെ ആദ്യയോഗം നടന്നു.\nജില്ല പഞ്ചായത്തിലെ പുതിയ അംഗങ്ങളുടെ സത്യപ്രതിജ്ഞ ജില്ല പഞ്ചായത്ത് ഹാളില് നടന്നു. വരണാധികാരിയായ കലക്ടര് എം. അഞ്ജന മുതിര്‍ന്ന അംഗം രാധ വി. നായര്‍ക്ക് സത്യവാചകം ചൊല്ലിക്കൊടുത്തു. കോവിഡ് ക്വാറൻറീനില് കഴിയുന്ന പുതുപ്പള്ളി ഡിവിഷന് അംഗം നിബു ജോണ് മറ്റ് അംഗങ്ങള് ഹാള് വിട്ടശേഷം പി.പി.ഇ കിറ്റ് ധരിച്ചെത്തിയാണ് സത്യപ്രതിജ്ഞ ചൊല്ലിയത്. എ.ഡി.എം അനില് ഉമ്മനും ചടങ്ങില് സന്നിഹിതനായിരുന്നു.\nമുനിസിപ്പാലിറ്റികളില് മോളിക്കുട്ടി സെബാസ്റ്റ്യന് (കോട്ടയം), കെ.ആര്. പ്രകാശ് (ചങ്ങനാശ്ശേരി) വി.എസ്. വിശ്വനാഥന്(ഏറ്റുമാനൂര്), ജോസ് എടയത്ത്(പാലാ),പി.എം. അബ്ദുൽ ഖാദര്(ഈരാറ്റുപേട്ട), ബി. ചന്ദ്രശേഖരന്(വൈക്കം) എന്നിവരാണ് ആദ്യം സത്യപ്രതിജ്ഞ ചൊല്ലിയത്.\n• പള്ളം ബ്ലോക്ക്\nപള്ളം ബ്ലോക്ക് പഞ്ചായത്തില് നീറിക്കാട് ഡിവിഷനില്‍നിന്നുള്ള ലിസമ്മ ബേബിയാണ് ആദ്യം സത്യപ്രതിജ്ഞ ചൊല്ലിയത്. ഉപവരണാധികാരിയായ ബ്ലോക്ക് പഞ്ചായത്ത് സെക്രട്ടറി ജയ്മോന് എബ്രഹാം സത്യവാചകം ചൊല്ലിക്കൊടുത്തു. ബ്ലോക്ക് പഞ്ചായത്ത് പരിധിയിലുള്ള ഗ്രാമപഞ്ചായത്തുകളില് ജോര്‍ജ് വി.സി ഇലഞ്ഞിക്കല് (അയര്‍ക്കുന്നം), ഡോ. ശാന്തമ്മ ഫിലിപ്പോസ് (പുതുപ്പള്ളി), പി.കെ മോഹനന് (പനച്ചിക്കാട്), ഷൈലജ സോമന് (കുറിച്ചി), സുരേഷ് ബാബു (വിജയപുരം) എന്നിവരാണ് ആദ്യം പ്രതിജ്ഞ ചൊല്ലിയത്.\n• വാഴൂര് ബ്ലോക്ക്\nകൊടുങ്ങൂര് ഡിവിഷനില്‍നിന്നുള്ള ഗീത എസ്.പിള്ളയാണ് ആദ്യം സത്യപ്രതിജ്ഞ ചൊല്ലിയത്. വരണാധികാരിയായ ജില്ല സപ്ലൈ ഓഫിസര് ഉണ്ണികൃഷ്ണകുമാര് സി.എസ്. സത്യവാചകം ചൊല്ലിക്കൊടുത്തു. ബ്ലോക്ക് പരിധിയിെല പഞ്ചായത്തുകളില് അഡ്വ. ജയ ശ്രീധര് (ചിറക്കടവ്), അന്ത്രേയോസ് (കങ്ങഴ) , കെ.എന് ശശീന്ദ്രന് (നെടുംകുന്നം), കെ.കെ ആനന്ദവല്ലി (വെള്ളാവൂര്), പ്രഫ. എസ്. പുഷ്കലാദേവി (വാഴൂര്), അന്നമ്മ വര്‍ഗീസ് (കറുകച്ചാല്) എന്നിവരാണ് ആദ്യം സത്യപ്രതിജ്ഞ ചൊല്ലിയത്.\n• പാമ്പാടി ബ്ലോക്ക്\nപാമ്പാടി ഡിവിഷനില്‍നിന്നുള്ള പി.എം. മാത്യു ചേന്നേപ്പറമ്പിലിന് വരണാധികാരിയായ സര്‍വേ െഡപ്യൂട്ടി ഡയറക്ടര് ആര്. അനില്‍കുമാര് സത്യവാചകം ചൊല്ലിക്കൊടുത്തു. പഞ്ചായത്തുകളില് ബെന്നി വടക്കേടം (അകലക്കുന്നം), കെ.എം. ചാക്കോ(എലിക്കുളം), എം.ജി. നാരായണന് നായര് (കൂരോപ്പട), കെ.കെ. വിപിനചന്ദ്രന് (പള്ളിക്കത്തോട് ), പി. ഹരികുമാര് (പാമ്പാടി), രമണി ശശിധരന് (മീനടം), തോമസ് മാളിയേക്കന് (കിടങ്ങൂര്), മറിയാമ്മ തോമസ് (മണര്‍കാട്) എന്നിവര് ആദ്യം സത്യ പ്രതിജ്ഞ ചൊല്ലി.\n• കാഞ്ഞിരപ്പള്ളി ബ്ലോക്ക്\nമുണ്ടക്കയം ഡിവിഷനില്‍നിന്ന് െതരഞ്ഞെടുക്കപ്പെട്ട ജോഷി മംഗലത്തിന് വരണാധികാരിയായ എ.ഡി.സി (ജനറല്) ജി. അനീസ് സത്യവാചകം ചൊല്ലിക്കൊടുത്തു. പഞ്ചായത്തുകളില് ബേബി വട്ടയ്ക്കാട്ട് (കാഞ്ഞിരപ്പള്ളി), എ.ആര്. രാജപ്പന് നായര് (എരുമേലി), ജേക്കബ് ചാക്കോ (കൂട്ടിക്കല്), തോമസ് ചാക്കോ (കോരുത്തോട്), ശശികുമാര് (പാറത്തോട്), ജോസഫ് കുഞ്ഞ് (മണിമല), കെ.എന്. സോമരാജന് (മുണ്ടക്കയം) എന്നിവരാണ് ആദ്യം പ്രതിജ്ഞ ചൊല്ലിയത്.\n• ളാലം ബ്ലോക്ക്\nഉള്ളനാട് ഡിവിഷനില്‍നിന്നുള്ള ലാലി സണ്ണി ആദ്യം സത്യപ്രതിജ്ഞ ചൊല്ലി. വരണാധികാരിയായ പാലാ ആര്.ഡി.ഒ എം.ടി അനില്‍കുമാര് സത്യവാചകം ചൊല്ലിക്കൊടുത്തു. പഞ്ചായത്തുകളില് കുരുവിള പി. പ്ലാശനാല് (കടനാട്), ജെസ് ജോസ് (ഭരണങ്ങാനം), ആലീസ് ജോയി (കൊഴുവനാല്), ജോയി സെബാസ്റ്റ്യന് (മീനച്ചില്), ടോമി കെഴുവന്താനം (മുത്തോലി), ആനിയമ്മ ജോസ് തടത്തില് (കരൂര്) എന്നിവര് ആദ്യം സത്യപ്രതിജ്ഞ ചൊല്ലി.\n• ഈരാറ്റുപേട്ട ബ്ലോക്ക്\nതലനാട് ഡിവിഷനില്‍നിന്നുള്ള കുര്യന് തോമസ് നെല്ലുവേലിലാണ് ആദ്യം സത്യപ്രതിജ്ഞ ചൊല്ലിയത്. വരണാധികാരിയായ ജില്ല പട്ടികജാതി വികസന ഓഫിസര് ആര്. രഘു സത്യവാചകം ചൊല്ലിക്കൊടുത്തു.\nപഞ്ചായത്തുകളില് കെ.ആര്. മോഹനന് നായര് (പൂഞ്ഞാര്), സ്കറിയ ജോസഫ് (തിടനാട് ), എല്‍സമ്മ തോമസ് (തലപ്പലം), രോഹിണി ഭായ് ഉണ്ണികൃഷ്ണന് (തലനാട്), ടി.ജെ. ബെഞ്ചമിന് തടത്തിപ്ലാക്കല് (മേലുകാവ്), അമ്മിണി തോമസ് (തീക്കോയി), പി.യു. വര്‍ക്കി (പൂഞ്ഞാര് തെക്കേക്കര), ഇത്താമ്മ മാത്യു (മൂന്നിലവ്) എന്നിവര് ആദ്യം പ്രതിജ്ഞചൊല്ലി.\n• ഉഴവൂര് ബ്ലോക്ക്\nകുറവിലങ്ങാട് ഡിവിഷനില്‍നിന്നുള്ള പി.സി. കുര്യന് ബി.ഡി.ഒ പി.കെ. ദിനേശന് സത്യവാചകം ചൊല്ലിക്കൊടുത്തു. പഞ്ചായത്തുകളില് ജസീന്ത പൈലി (ഉഴവൂര്), സിറിയക് മാത്യു (മരങ്ങാട്ടുപിള്ളി), ജോയ് കല്ലുപുര (കടപ്ലാമറ്റം), അരവിന്ദാക്ഷന് നായര്(കാണക്കാരി ), ബേബി തൊണ്ടാംകുഴി (കുറവിലങ്ങാട്), കോമളവല്ലി രവീന്ദ്രന് (മാഞ്ഞൂര്), കെ.എന്. അമ്മിണി (രാമപുരം) , തങ്കമണി ശശി (വെളിയന്നൂര്) എന്നീ അംഗങ്ങളാണ് ആദ്യം സത്യവാചകം ചൊല്ലിയത്.\nഇന്‍ഡസ്ട്രിയല് നഗര് ഡിവിഷനില്‍നിന്ന് െതരഞ്ഞെടുക്കപ്പെട്ട മാത്തുകുട്ടി പ്ലാത്താനം ആദ്യം സത്യപ്രതിജ്ഞ ചൊല്ലി. വരണാധികാരിയായ ആര്.ആര്. ഡെപ്യൂട്ടി കലക്ടര് ജെസി ജോണ് സത്യവാചകം ചൊല്ലിക്കൊടുത്തു. ബ്ലോക്ക് പഞ്ചായത്ത് പരിധിയിെല പഞ്ചായത്തുകളില് മോളി ജോസഫ് (തൃക്കൊടിത്താനം), ജയിംസ് വേഷ്ണാല് (പായിപ്പാട്), തങ്കമ്മ ശശിധര മേനോന് (മാടപ്പള്ളി), കുര്യന് പറത്തോട് (വാകത്താനം), തങ്കമണി കൃഷ്ണന് കുട്ടി (വാഴപ്പള്ളി) എന്നിവരാണ് ആദ്യം പ്രതിജ്ഞ ചൊല്ലിയത്.\n• ഏറ്റുമാനൂര് ബ്ലോക്ക്\nകരിപ്പൂത്തട്ട് ഡിവിഷനില്‍നിന്നുമുള്ള അന്നമ്മ മണിക്ക് ബി.ഡി.ഒ രാഹുല് ജി.കൃഷ്ണന് സത്യവാചകം ചൊല്ലിക്കൊടുത്തു. പഞ്ചായത്തുകളില് പി.വി. സുശീലന്(അയ്മനം), പി.കെ. മനോഹരന് (കുമരകം), ലൂക്കോസ് ഫിലിപ് (ആര്‍പ്പൂക്കര), ജോസ് അമ്പലക്കുളം (അതിരമ്പുഴ), ലൂക്കോസ് തോമസ് തോട്ടുങ്കല് (നീണ്ടൂര്), റേച്ചല് ജേക്കബ് (തിരുവാര്‍പ്പ്) എന്നിവര് ആദ്യം പ്രതിജ്ഞ ചൊല്ലി.\nബ്രഹ്മമംഗലം ഡിവിഷനില്‍നിന്നുള്ള എം.കെ. ശീമോനാണ് ആദ്യം സത്യപ്രതിജ്ഞ ചെയ്തത്. വരണാധികാരിയായ സഹകരണ സംഘം ജോയൻറ് രജിസ്ട്രാര് (ജനറല്) എന്. പ്രദീപ് കുമാര് സത്യവാചകം ചൊല്ലിക്കൊടുത്തു. പഞ്ചായത്തുകളില് അനിയമ്മ അശോകന് (ടി.വി പുരം), മോഹനന് കെ.തോട്ടുപുറം (മറവന്തുരുത്ത്), ടി.കെ മണിലാല് (വെച്ചൂര്), ഭൈമി വിജയന് (തലയാഴം), വി.എ. ശശി വലിയപറമ്പില് (ചെമ്പ്), രാധാമണി ചെല്ലിത്തറ (ഉദയനാപുരം) എന്നിവരാണ് ആദ്യം സത്യപ്രതിജ്ഞ ചൊല്ലിയത്.\n• കടുത്തുരുത്തി ബ്ലോക്ക്\nവരണാധികാരിയായ എല്.എ ഡെപ്യൂട്ടി കലക്ടര് മുഹമ്മദ് ഷാഫി പൊതി ഡിവിഷനില്‍നിന്നുള്ള തങ്കമ്മ വര്‍ഗീസിന് സത്യവാചകം ചൊല്ലിക്കൊടുത്തു. പഞ്ചായത്തുകളില് സ്റ്റീഫന് പാറാവേലില് (കടുത്തുരുത്തി), ലീല ബേബി(കല്ലറ), എം.ടി ജയമ്മ(തലയോലപ്പറമ്പ്), ടി.ആര്. സുഷമ(ഞീഴൂര്), പി.കെ. വാസുദേവന് നായര്(മുളക്കുളം), ബേബി പൂച്ചു കണ്ടത്തില്(വെള്ളൂര്) എന്നീ അംഗങ്ങള് ആദ്യം സത്യപ്രതിജ്ഞ ചൊല്ലി.\nTAGS:panchayat election 2020 local bodies\nNews Summary - Members were empowered in local bodies


Emalayalee.com - ആംഗ്ലിക്കന് വിശ്വാസികളെ കത്തോലിക്കരാക്കാന് മാര്‍പാപ്പയുടെ സഹായം\nആംഗ്ലിക്കന് വിശ്വാസികളെ കത്തോലിക്കരാക്കാന് മാര്‍പാപ്പയുടെ സഹായം\nവത്തിക്കാന്: ചര്‍ച്ച് ഓഫ് ഇംഗ്ലണ്‌ടില് വിശ്വാസം നഷ്‌ടപ്പെട്ടവര്‍ക്ക് റോമന് കത്തോലിക്കാ സഭയിലേക്കു മാറാന് ബെനഡിക്‌ട് പതിനാറാമന് മാര്‍പാപ്പയുടെ വക ഒന്നര ലക്ഷം പൗണ്‌ട് ഡൊണേഷന് നല്‍കുന്നു.\nഔവര് ലേഡി ഓഫ് വാല്‍സിംഗാമിന്റെ പേഴ്‌സണല് ഓര്‍ഡിനേറ്റിനു പണം കൈമാറിക്കഴിഞ്ഞു. ആംഗ്ലിക്കന് പാരമ്പര്യം കൈമോശം വരാതെ തന്നെ കത്തോലിക്കാ സഭയിലേക്കു മാറാന് ക്രൈസ്‌തവരെ പ്രേരിപ്പിക്കുന്നത് മാര്‍പാപ്പ മുന്‍കൈയെടുത്ത് കഴിഞ്ഞ വര്‍ഷം രൂപീകരിച്ചതാണ് ഓര്‍ഡിനേറ്റ്.\nനിലവില് ഓര്‍ഡിനേറ്റിന് ആസ്ഥാനമൊന്നുമില്ല. കത്തോലിക്കാ അതിരൂപതകളാണ് ഇതിന്റെ പ്രവര്‍ത്തനത്തിനു സൗകര്യം നല്‍കുന്നത്. ആരാധനാലയങ്ങള് വാങ്ങാനും പുരോഹിതര്‍ക്കു സ്റ്റൈപ്പന്‍ഡ് നല്‍കുന്നതിനുമാണ് മാര്‍പാപ്പാ നല്‍കിയ പണം വിനിയോഗിക്കുക.


Monday, October 22, 2018 Last Updated 40 Min 53 Sec ago English Edition\nMonday 01 Jan 2018 10.07 PM\nഅശ്വതി: പ്രവര്‍ത്തനങ്ങളില് വിജയം. ഏറ്റെടുത്ത പ്രവര്‍ത്തികള് വിജയകരമായി പൂര്‍ത്തിയാക്കും. ബന്ധുജനങ്ങളില്‍നിന്നുള്ള സഹായം ലഭിക്കും. ഭൂമിവില്‍പന വഴി ധനലാഭം. മനസില് സന്തോഷം വര്‍ധിക്കും. യാത്രകളിലൂടെ നേട്ടമുണ്ടാക്കും.\nഭരണി: ശ്രമിച്ചുകൊണ്ടിരുന്ന കാര്യങ്ങളില് നേട്ടം. ആരോഗ്യ വിഷമതകള് നേരിടും. പുണ്യസ്‌ഥലങ്ങള് സന്ദര്‍ശിക്കും. വിദ്യാര്‍ഥികള്‍ക്ക് മികച്ച നേട്ടങ്ങള് ഉണ്ടാകും. പുതിയ വാഹനം ഉപയോഗിക്കാന് യോഗം. കടങ്ങള് വീട്ടുവാന് സാധിക്കും.\nകാര്‍ത്തിക: വിശ്രമം കുറവായിരിക്കും. പരിശ്രമത്തിനു തക്ക വിജയങ്ങള് പ്രതീക്ഷിക്കാം. ഔഷധസേവ വേണ്ടിവരും. മംഗളകര്‍മങ്ങളില് സംബന്ധിക്കും. വിവാഹാലോചനകളില് തീരുമാനം. ഗൃഹോപകരണങ്ങള്, വസ്‌ത്രം എന്നിവ വാങ്ങും.\nരോഹിണി: കാര്യവിജയം. കൈമോശം വന്ന വസ്‌തുക്കള് തിരികെ ലഭിക്കാന് സാധ്യത. കുടുംബത്തിലെ മുതിര്‍ന്ന അംഗങ്ങള്‍ക്ക് അസുഖങ്ങള് പിടിപെടും. ആശ്രയിച്ചു കഴിയുന്നവരില്‍നിന്നുള്ള എതിര്‍പ്പ് നേരിടും. വ്യവഹാരങ്ങളില് വിജയം.\nമകയിരം: മംഗളകര്‍മങ്ങളില് സംബന്ധിക്കും. തൊഴില്‍പരമായ മാറ്റങ്ങള്‍ക്കു സാധ്യത. വിവാഹാലോചനകളില് തീരുമാനം. വാഹനംമൂലം പരുക്കിനു സാധ്യത. സുഹൃത്തുക്കളുമായി അഭിപ്രായഭിന്നത ഉടലെടുക്കും. ഭക്ഷണ സുഖം ലഭിക്കും.\nതിരുവാതിര: ധനപരമായ വിഷമതകള്‍ക്കു ശമനം. പ്രവര്‍ത്തനങ്ങളില് വിജയം. അകന്നു കഴിഞ്ഞിരുന്ന ദമ്പതികള് ഒന്നിക്കും. ഗൃഹോപകരണങ്ങള്‍ക്കായി പണം ചെലവിടും. ചെറിയ വീഴ്‌ച, പരുക്ക് ഇവയ്‌ക്ക് സാധ്യതയുള്ളതിനാല് ശ്രദ്ധിക്കുക.\nപുണര്‍തം: യാത്രകള് വേണ്ടിവരും. തൊഴില്‍പരമായ മികവുണ്ടാകും. പ്രവര്‍ത്തന മേഖലയില് മാറ്റങ്ങള്‍ക്കു സാധ്യത. ഗൃഹോപകരണങ്ങള് വാങ്ങും. ബിസിനസില് പണം മുടക്കും. മത്സരപ്പരീക്ഷകള്, ഇന്റര്‍വ്യൂ എന്നിവയില് വിജയം.\nപൂയം: മാനസിക സംഘര്‍ഷം അനുഭവിക്കും. ഏറ്റെടുത്ത പ്രവര്‍ത്തനങ്ങള് പൂര്‍ത്തിയാക്കാനാകാതെ വിഷമിക്കും തര്‍ക്കങ്ങളിലേര്‍പ്പെടാതെ ശ്രദ്ധിക്കുക. ഒന്നിലധികം തവണ യാത്ര വേണ്ടിവരും. നേത്ര, കര്‍ണരോഗ സാധ്യത.\nആയില്യം: സ്‌ഥാനഭ്രംശം ഉണ്ടായേക്കും. വാക്കുപാലിക്കാന് പണം കടം വാങ്ങേണ്ടിവരും. പരിശ്രമങ്ങളില് വിജയസാധ്യത കുറയും. അലര്‍ജി, ത്വക്ക്‌രോഗ സാധ്യത. മുതിര്‍ന്നവരുമായി അഭിപ്രായ ഭിന്നത. ജലജന്യരോഗങ്ങള് പിടിപെടും.\nമകം: അനുകൂല ഫലങ്ങള് വര്‍ധിക്കും. സഹോദര ഗുണം വര്‍ധിക്കും. എതിര്‍ത്തിരുന്ന ഘടകങ്ങള് അനുകൂലമാകും. സ്വന്തമായി ബിസിനസ് നടത്തുന്നവര്‍ക്ക് ലാഭങ്ങള് പ്രതീക്ഷിക്കാം. സേനാ വിഭാഗങ്ങളില് പ്രവര്‍ത്തിക്കുന്നവര്‍ക്ക് ഉദ്യോഗക്കയറ്റം.\nപൂരം: പലതരത്തിലുള്ള സുഖാനുഭവങ്ങള്. ഗൃഹത്തിലേക്ക് ഉപകരണങ്ങള് വാങ്ങും. കടങ്ങള് വീട്ടാന് അവസരം. മേലധികാരികളില്‍നിന്ന് ആനുകൂല്യങ്ങള് കൈപ്പറ്റും. തൊഴിലന്വേഷകര്‍ക്ക് അനുകൂലം. ഭവനനിര്‍മാണം പൂര്‍ത്തീകരിക്കും.\nഉത്രം: അനുകൂലഫലങ്ങള് വര്‍ധിക്കും. ദമ്പതികള് തമ്മില് നിലനിന്നിരുന്ന പ്രശ്‌നങ്ങള് പരിഹൃതമാകും. കടങ്ങള് വീട്ടാന് സാധിക്കും. തൊഴില്‍മേഖല പുഷ്‌ടിപ്പെടും. വിദ്യാര്‍ഥികള്‍ക്ക് അനുകൂല സമയം. സര്‍ക്കാര് ആനുകൂല്യങ്ങള് ലഭിക്കും. ബന്ധുഗുണം വര്‍ധിക്കും.\nഅത്തം: തൊഴില് മാറ്റങ്ങള് പ്രതീക്ഷിക്കാം. ബന്ധുക്കളില്‍നിന്നുള്ള അംഗീകാരം ലഭിക്കും. വിവാഹാലോചനകളില് തീരുമാനം. പണമിടപാടുകളില് കൃത്യത പുലര്‍ത്തും. ചെറിയ വീഴ്‌ച, പരുക്ക് ഇവയ്‌ക്കു സാധ്യത. ദീര്‍ഘയാത്രകള് വേണ്ടിവരും.\nചിത്തിര: സാമ്പത്തിക വിഷമം അനുഭവിക്കും. ദാമ്പത്യ സുഖഭംഗം. ഉടമ്പടി, കരാര് പണികളിലേര്‍പ്പെട്ടിരിക്കുന്നവര്‍ക്ക് അവിചാരിത ധനനഷ്‌ടം. തൊഴിലന്വേഷകര്‍ക്ക് അനുകൂലം. കുടുംബത്തിലെ മുതിര്‍ന്ന അംഗങ്ങള്‍ക്ക് ചികിത്സ വേണ്ടിവരും.\nചോതി: പ്രവര്‍ത്തനമേഖലയില് വിജയം. സാമ്പത്തിക പുരോഗതി. ബിസിനസ്, അധ്യാപകവൃത്തി, വൈദ്യസേവനം എന്നിവയിലേര്‍പ്പെട്ടിരിക്കുന്നവര്‍ക്ക് നേട്ടങ്ങള്. വാതജന്യരോഗങ്ങള്‍മുലം വിഷമിക്കും. മംഗളകര്‍മങ്ങളില് സംബന്ധിക്കും.\nവിശാഖം: വിദേശയാത്രയ്‌ക്കുള്ള ശ്രമത്തില് വിജയിക്കും. ഒന്നിലധികം മാര്‍ഗങ്ങളില് ധനലാഭം. അവിചാരിത യാത്രകള് വേണ്ടിവരും. ദാമ്പത്യസുഖ വര്‍ധന. ബന്ധുജന സമാഗമം ഉണ്ടാകും. ഗൃഹാലങ്കാരത്തില് ശ്രദ്ധപുലര്‍ത്തും. കാര്‍ഷികരംഗത്തുനിന്ന് ധനലാഭം.\nഅനിഴം: മാനസിക സംഘര്‍ഷം അധികരിക്കും. പരിഹരിക്കപ്പെടാതെ കിടന്നിരുന്ന കുടുംബ പ്രശ്‌നങ്ങള്‍ക്ക് ശമനം. തൊഴില്‍സ്‌ഥലത്തു നിലനിന്നിരുന്ന അസംതൃപ്‌തി തരണം ചെയ്യും. വ്യവഹാരങ്ങള് തീരുമാനമാകാതെ നീളും. ഉദരരോഗ സാധ്യത നിലനില്‍ക്കുന്നു.\nതൃക്കേട്ട: തൊഴില്‍പരമായ നേട്ടങ്ങള് കൈവരിക്കും. ഔഷധ സേവയില് ആരോഗ്യം വീണ്ടെടുക്കും. സര്‍ക്കാര് രേഖകള് ലഭിക്കും. പണമിടപാടുകളില് മികവു പുലര്‍ത്തും. കടങ്ങള് വീട്ടും. വാസ സ്‌ഥാനമാറ്റത്തിനു സാധ്യത. വാക്കുതര്‍ക്കങ്ങള്‍ക്കു സാധ്യത.\nമൂലം: പ്രണയബന്ധ സാഫല്യം. പൊതുപ്രവര്‍ത്തകര്‍ക്ക് നേട്ടം. ഒന്നിലധികം യാത്രകള്. വിദേശയാത്രയ്‌ക്കു യോഗം. വരവിനേക്കാള് അധികരിച്ച ചെലവ്. അനാവശ്യ വിവാദങ്ങള്. സുഹൃത്തുക്കള്‍ക്കായി പണം മുടക്കും. ഉദരരോഗ സാധ്യത.\nപൂരാടം: കടങ്ങള് വര്‍ധിക്കും. സര്‍ക്കാര് ഉദ്യോഗസ്‌ഥര്‍ക്ക് അനുകൂല സ്‌ഥലത്തേക്കു മാറ്റം. തൊഴില്‍രഹിതര്‍ക്ക് താത്‌ക്കാലിക ജോലി ലാഭം. സാഹിത്യകൃതികള് പ്രകാശം കാണും. ഊഹക്കച്ചവടത്തില് ആദായം. ഗൃഹോപകരണങ്ങള്‍ക്കായി പണം ചെലവിടും. ഗര്‍ഭിണികള് വേണ്ട കരുതലെടുക്കുക. ശിശുക്കള്‍ക്ക് ജ്വരസാധ്യത.\nഉത്രാടം: ഭവനത്തില് നവീകരണ പ്രവര്‍ത്തനങ്ങള് നടത്തും. മനസിനിണങ്ങിയ ജീവിതപങ്കാളിയെ ലഭിക്കും. വാഹനം മാറ്റിവാങ്ങും. ഇരുചക്രവാഹനത്തിന് അറ്റകുറ്റപ്പണി. കേസുകളില് വിജയം. സന്താനങ്ങള്‍ക്ക് വിവാഹയോഗം. പണമിടപാടു സ്‌ഥാപനങ്ങളില്‍നിന്ന് ലോണ് പാസാകും.\nതിരുവോണം: ധൂര്‍ത്തു വര്‍ധിക്കും. സ്‌ത്രീജനങ്ങള് സഹായിച്ച് സാമ്പത്തികനേട്ടം. മംഗളകര്‍മങ്ങളില് സംബന്ധിച്ച് മനസുഖം വര്‍ധിക്കും. സന്താനങ്ങളില്ലാതെ വിഷമിക്കുന്നവര്‍ക്ക് ആശ്വാസം. ലഹരി പദാര്‍ഥങ്ങളില് ആസക്‌തിയുള്ളവര്‍ക്ക് ചികിത്സവഴി മോചനം. ഭാര്യാ ഭര്‍തൃ ബന്ധത്തില് നിലനിന്നിരുന്ന അസ്വസ്‌ഥതകള് ശമിക്കും.\nഅവിട്ടം: സ്‌ത്രീകള്‍ക്ക് ഞരമ്പുസംബന്ധ രോഗദുരിതം. ഒന്നിലധികം തവണ വൈദ്യസഹായം വേണ്ടിവരും. വ്യവഹാര വിജയം. സാമ്പത്തിക വിഷമതകള് നേരിടും. സുഹൃദ് സഹായം തേടേണ്ടിവരും. ദമ്പതികളിലൊരാള്‍ക്ക് തൊഴില്‍പരമായ മാറ്റം.\nചതയം: ബിസിനസ് ആവശ്യത്തിനായി പണംമുടക്കും. വിവാഹാലോചനകളില് തീരുമാനം. സുഹൃത്തുക്കള്‍വഴി നേട്ടം. മംഗളകര്‍മങ്ങില് സംബന്ധിക്കും. അവിചാരിത ധനലാഭം. പൊതുവില് വിശ്രമം കുറയും. വാക്കുതര്‍ക്കങ്ങളിലേര്‍പ്പെടും.\nപൂരൂരുട്ടാതി: തൊഴില്‍പരമായ നേട്ടങ്ങള്. വാഹനം മാറ്റിവാങ്ങും. സുഹൃത്തുക്കളില്‍നിന്ന് പണം കടം വാങ്ങും. നിയമപരമായ നടപടികള്‍ക്കു വിധേയമാകാന് സാധ്യത. കലാരംഗത്തു പ്രവര്‍ത്തിക്കുന്നവര്‍ക്കു നേട്ടം. സ്‌ത്രീകള് മുഖാന്തിരം നേട്ടങ്ങളുണ്ടാകും.\nഉതൃട്ടാതി: കരാര് പണികളില്‍നിന്നു നേട്ടം. ഉന്നത ഉദ്യോഗസ്‌ഥര്‍ക്ക് കീഴ്‌ജീവനക്കാര് മൂലം വിഷമങ്ങള്. പൈതൃകസ്വത്തു ലഭിക്കും. വിദേശ തൊഴില് സാധ്യത. പിതാവിന് രോഗം. ഉദ്യോഗസ്‌ഥര്‍ക്കു സ്‌ഥലംമാറ്റം. ഭക്ഷണസുഖക്കുറവുണ്ടാകും.\nരേവതി: പൊതുപ്രവര്‍ത്തകര്‍ക്ക് അപവാദം കേള്‍ക്കേണ്ടിവരും. ദാമ്പത്യ കലഹമവസാനിക്കും. പാര്‍ട്‌ണര്‍ഷിപ്പ് ബിസിനസില് നേട്ടം. നാഡീസംബന്ധമായ അസുഖങ്ങള്. വിദ്യാഭ്യാസത്തില് ഉന്നത വിജയം. ഗൃഹനിര്‍മാണത്തില് തടസം മാറും.


ഓപ്പണര്‍മാര് വീണു; ചെന്നൈക്കെതിരെ ബാംഗ്ലൂരിന് തുടക്കം പാളി | ipl 2020 rcb vs csk live updates rcb lose two wickets\nDubai - United Arab Emirates, First Published 25, Oct 2020, 4:06 PM\nടോസ് നേടിയ ബാംഗ്ലൂര് ക്യാപ്റ്റന് വിരാട് കോലി ബാറ്റിംഗ് തിരഞ്ഞെടുക്കുകയായിരുന്നു\nദുബായ്: ഐപിഎല്ലില് ചെന്നൈ സൂപ്പര് കിംഗ്‌സിനെതിരെ റോയല് ചലഞ്ചേഴ്‌സ് ബാംഗ്ലൂരിന് പതിഞ്ഞ തുടക്കം. ഓപ്പണര്‍മാരായ ആരോണ് ഫിഞ്ചും ദേവ്‌ദത്ത് പടിക്കലും മടങ്ങി. നാലാം ഓവറില് സാം കറന്‍റെ അഞ്ചാം പന്തില് റുതുരാജ് പിടിച്ചാണ് ഫിഞ്ച് മടങ്ങിയത്. 11 പന്തില് 15 റണ്‍സാണ് ഫിഞ്ചിന്‍റെ സമ്പാദ്യം. പവര്‍പ്ലേ പൂര്‍ത്തിയായതിന് തൊട്ടടുത്ത പന്തില് സിക്‌സറിന് ശ്രമിച്ച പടിക്കല് ബൗണ്ടറിയില് ഫാഫ്-ഗെയ്‌ക്‌വാദ് സഖ്യത്തിന്‍റെ ഗംഭീര ക്യാച്ചില് മടങ്ങി. പടിക്കല് 21 പന്തില് 22 റണ്‍സെടുത്തു. ഏഴാം ഓവര് പൂര്‍ത്തിയാകുമ്പോള് കോലിയും എബിഡിയും ക്രീസില് നില്‍ക്കേ 51-2 എന്ന സ്‌കോറിലാണ് ബാംഗ്ലൂര്.\nടോസ് നേടിയ ബാംഗ്ലൂര് ക്യാപ്റ്റന് വിരാട് കോലി ബാറ്റിംഗ് തിരഞ്ഞെടുക്കുകയായിരുന്നു. ഒരു മാറ്റവുമായിട്ടാണ് ബാംഗ്ലൂര് ഇറങ്ങിയത്. ഇസുരു ഉഡാനയ്‌ക്ക് പകരം മൊയിന് അലി ടീമിലെത്തി. ചെന്നൈയിലും മാറ്റങ്ങളുണ്ട്. ജോഷ് ഹേസല്‍വുഡ്, ഷാര്‍ദുല് താക്കൂര് എന്നിവര്‍ക്ക് പകരം മിച്ചല് സാന്റ്‌നറും മോനു കുമാറും ടീമിലെത്തി. സീസണില് ആദ്യം ഏറ്റുമുട്ടിയപ്പോള് ബാംഗ്ലൂര് 37 റണ്‍സിന് ചെന്നൈയെ തോല്‍പിച്ചിരുന്നു. ഇന്ന് ജയിച്ചാല് കോലിയും സംഘവും പ്ലേഓഫ് ഉറപ്പിക്കും. ചെന്നൈ പ്ലേഓഫ് കാണില്ലെന്ന് ഏറെകുറെ ഉറപ്പായിക്കഴിഞ്ഞു.\nചെന്നൈ ഇലവന്: റുതുരാജ് ഗെയ്‌ക്‌വാദ്, ഫാഫ് ഡുപ്ലസിസ്, അമ്പാട്ടി റായുഡു, എന് ജഗദീശന്, എം എസ് ധോണി, സാം കറന്, രവീന്ദ്ര ജഡേജ, മിച്ചല് സാന്‍റ്‌നര്, ദീപക് ചഹാര്, ഇമ്രാന് താഹിര്, മോനു കുമാര്\nബാംഗ്ലൂര് ഇലവന്: ദേവ്‌ദത്ത് പടിക്കല്, ആരോണ് ഫിഞ്ച്, വിരാട് കോലി, എ ബി ഡിവില്ലിയേഴ്‌സ്, മൊയിന് അലി, ഗുര്‍ക്രീത് സിംഗ്, ക്രിസ് മോറിസ്, വാഷിംഗ്‌ടണ് സുന്ദര്, നവ്‌ദീപ് സെയ്‌നി, മുഹമ്മദ് സിറാജ്, യുസ്‌വേന്ദ്ര ചാഹല്\nLast Updated 25, Oct 2020, 8:15 PM


Innocent MP's reaction to Bhavana's wedding | ഭാവനയുടെ വിവാഹത്തിനോ വിരുന്നിനോ ക്ഷണിച്ചില്ല.. നൈസായി ഒഴിവാക്കപ്പെട്ടതിൽ ഇന്നസെന്റിന്റെ പ്രതികരണം - Malayalam Oneindia\n9 min ago മഞ്ചേശ്വരത്ത് സുരേന്ദ്രന് വിജയിച്ച് കയറുമോ; കണക്കുകളില് ബിജെപി ചിരിക്കുന്നു\n45 min ago ഷാനിമോൾ ഉസ്മാൻ തോൽക്കും... ചെന്നിത്തലയുടെ ഹരിപ്പാട് രക്ഷയില്ല.. ആലപ്പുഴയിൽ 2016 ആവർത്തിക്കുമെന്ന് സിപിഎം\nഭാവനയുടെ വിവാഹത്തിനോ വിരുന്നിനോ ക്ഷണിച്ചില്ല.. നൈസായി ഒഴിവാക്കപ്പെട്ടതിൽ ഇന്നസെന്റിന്റെ പ്രതികരണം\nUpdated: Wed, Jan 24, 2018, 16:51 [IST]\nവിവാഹത്തിന് ക്ഷണിക്കാത്തതിന്റെ കാരണം അറിയില്ലെന്ന് ഇന്നസെൻറ് | Oneindia Malayalam\nതൃശൂര്: ഏറെ നാളത്തെ കാത്തിരിപ്പിന് ശേഷമാണ് നടി ഭാവനയും കന്നട നിര്‍മ്മാതാവ് നവീനും തമ്മിലുള്ള വിവാഹം നടന്നത്. ആരാധകരും കേരളമൊന്നാകെയും ഏറെ സന്തോഷിച്ച ഒരു ചടങ്ങ് കൂടിയായിരുന്നു ഭാവനയുടെ വിവാഹം. പല കാരണങ്ങള് കൊണ്ട് ഭാവനയുടെ വിവാഹം സോഷ്യല് മീഡിയയില് വലിയ ചര്‍ച്ചകള്‍ക്ക് വഴി തുറക്കുകയുണ്ടായി.\nഅതിലൊന്ന് പ്രമുഖരായ ചില സിനിമാക്കാരുടെ അസാന്നിധ്യമായിരുന്നു. ഇന്നസെന്റ് അടക്കമുള്ള അമ്മ ഭാരവാഹികളെ വിവാഹത്തിനോ വിരുന്നിനോ കണ്ടില്ല. ഇവരുടെ അസാന്നിധ്യം മാധ്യമങ്ങള് വലിയ പ്രാധാന്യത്തോടെ റിപ്പോര്‍ട്ട് ചെയ്യുകയും ചെയ്തു. സംഭവത്തില് പ്രതികരണവുമായി ഇന്നസെന്‌റ് തന്നെ രംഗത്ത് വന്നിരിക്കുന്നുവെന്നാണ് റിപ്പോര്‍ട്ടുകള്.\nഇന്നസെന്റ് അടക്കമുള്ള അമ്മ ഭാരവാഹികളെ ഭാവന വിവാഹത്തിന് ക്ഷണിച്ചിട്ടില്ല എന്നാണ് റിപ്പോര്‍ട്ടുകള് കഴിഞ്ഞ ദിവസം പുറത്ത് വന്നത്. അമ്മയുടെ തലപ്പത്തുള്ള താരങ്ങളില് മമ്മൂട്ടിക്കും മോഹന്‍ലാലിനും മാത്രമായിരുന്നു വിവാഹത്തിന് ക്ഷണം ലഭിച്ചത്. മമ്മൂട്ടി വിവാഹ വിരുന്നില് പങ്കെടുക്കുകയും ചെയ്തു.\nമുംബൈയില് ഷൂട്ടിംഗ് തിരക്കുകളില് ആയിരുന്നതിനാല് മോഹന്‍ലാല് വിവാഹത്തിലോ വിരുന്നിലോ പങ്കെടുക്കുകയുണ്ടായില്ല. അതേസമയം മലയാളത്തിലെ ഭൂരിപക്ഷം താരങ്ങളും ഭാവനയ്ക്ക് ആശംസങ്ങള് നേരാനെത്തി. ഇന്നസെന്റ്, ഇടവേള ബാബു, ഗണേഷ് കുമാര്, മുകേഷ് തുടങ്ങിയവരൊന്നും ചടങ്ങിനെത്തിയില്ല.\nക്ഷണിക്കാത്തതിൽ പരിഭവം ഇല്ല\nഇവരെ വിവാഹത്തിനോ വിരുന്നിനോ ക്ഷണിക്കാതെ മനപ്പൂര്‍വ്വം ഒഴിവാക്കിയതാണ് എന്നാണ് റിപ്പോര്‍ട്ടുകള്. ഭാവനയുടെ വിവാഹത്തിനും വിവാഹ വിരുന്നിനും തന്നെ ക്ഷണിച്ചിരുന്നില്ലെന്ന് ഇന്നസെന്റ് തന്നെ വ്യക്തമാക്കിയിട്ടുണ്ട്. ക്ഷണിക്കാത്തതില് തനിക്ക് പരിഭവം ഇല്ലെന്നും നടന് പ്രതികരിച്ചുവെന്നാണ് റിപ്പോര്‍ട്ടുകള്.\nവിവാഹത്തിന് ക്ഷണിക്കാത്തതിന് എന്തെങ്കിലും പ്രത്യേകമായ കാരണം ഉണ്ടോ എന്നത് സംബന്ധിച്ച് അറിയില്ലെന്നും എംപി കൂടിയായ ഇന്നസെന്റ് വ്യക്തമാക്കി. അമ്മ എക്‌സിക്യൂട്ടീവ് കമ്മിറ്റി അംഗമായ നടന് സിദ്ദിഖ് വിരുന്നില് പങ്കെടുക്കാന് എത്തിയിരുന്നു. സിദ്ദിഖിന് പക്ഷേ ക്ഷണമില്ലായിരുന്നു എന്നാണ് അറിയുന്നത്.\nവിളിക്കാതെ സിദ്ദിഖ് എത്തി\nവിരുന്നില് പങ്കെടുത്ത് ഭാവനയ്ക്കും നവീനും ആശംസകള് നേര്‍ന്ന് സിദ്ദിഖ് പെട്ടെന്ന് തന്നെ മടങ്ങുകയാണുണ്ടായത്. ഭാവന താന് ചെറുപ്പം മുതല് കാണുന്ന കുട്ടിയാണെന്ന് സിദ്ദിഖ് മാധ്യമപ്രവര്‍ത്തകരോട് പ്രതികരിക്കുകയും ചെയ്തു. മാത്രമല്ല പുതിയ ജീവിതത്തിലേക്ക് പ്രവേശിക്കുന്ന കുഞ്ഞനുജത്തിക്ക് ആശംസകളെന്ന് ഫേസ്ബുക്കില് പോസ്റ്റുമിട്ടു.\nദിവസം മുഴുവൻ ഭാവനയ്ക്കൊപ്പം\nപ്രമുഖരുടെ അസാന്നിദ്ധ്യം കൊണ്ട് ശ്രദ്ധിക്കപ്പെട്ടു എന്നത് പോലെ തന്നെ ചിലരുടെ നിറ സാന്നിദ്ധ്യത്താലും ശ്രദ്ധേയമായിരുന്നു ഭാവനയുടെ വിവാഹം. ഭാവനയുടെ അടുത്ത സുഹൃത്തുക്കളായ നടിമാരാണ് വിവാഹ ദിവസം മുഴുവൻ ഭാവനയ്ക്ക് വേണ്ടി മാറ്റി വെച്ചത്. മലയാളത്തിലെ ലേഡ് സൂപ്പർസ്റ്റാർ മഞ്ജു വാര്യര് വിവാഹ ദിവസം മുഴുവന് ഭാവനയ്‌ക്കൊപ്പമുണ്ടായിരുന്നു എന്നത് ശ്രദ്ധേയമാണ്.\nമാത്രമല്ല ഭാവനയുടെ സിനിമയിലെ മറ്റ് ഉറ്റസുഹൃത്തുക്കളായ രമ്യ നമ്പീശന്, സയനോര ഫിലിപ്പ്, ശില്‍പ ബാല, മൃദുല, ശ്രിത ശിവദാസ്, ഷെഫ്‌ന എന്നിവരും തുടക്കം മുതല് വൈകിട്ടത്തെ വിരുന്ന് വരെ ഒപ്പമുണ്ടായിരുന്നു. രമ്യ നമ്പീശൻ അടക്കമുള്ളവർ വിവാഹത്തിന്റെ മെഹന്ദി ചടങ്ങുകൾ മുതൽ ആഘോഷം തുടങ്ങിയിരുന്നു. തൃശൂര് ലുലു കണ്‍വെന്‍ഷന് സെന്ററില് വെച്ചായിരുന്നു ചലച്ചിത്ര പ്രവര്‍ത്തകര്‍ക്കായുള്ള വിവാഹ സല്‍ക്കാരം.\nഭാവനയ്ക്കും നവീനും ആശംസ അറിയിക്കാന് സിനിമാക്കാരുടെ ഒഴുക്ക് തന്നെയായിരുന്നു.മെഗാസ്റ്റാര് മമ്മൂട്ടി ചടങ്ങിനെത്തി ഭാവനയെ അനുഗ്രഹിച്ച് മടങ്ങി. നിര്‍മ്മാതാവ് ആന്റോ ജോസഫിന് ഒപ്പമായിരുന്നു മമ്മൂട്ടിയുടെ വരവ്. സൂപ്പര്‍താരം പൃഥ്വിരാജും ഭാര്യ സുപ്രിയയും വിവാഹ വിരുന്നില് പങ്കെടുക്കുകയുണ്ടായി. സിനിമാ രംഗത്തെ ഭാവനയുടെ അടുത്ത സുഹൃത്തുക്കളെല്ലാം വിരുന്നിന് എത്തുകയുണ്ടായി.\nഅനുഗ്രഹമറിയിച്ച് നെടുമുടി വേണു\nനവ്യനായര്, ഭാഗ്യലക്ഷ്മി, ഭാമ, രചന നാരായണന് കുട്ടി, ഷംന കാസിം, ലെന, മിയ, ആര്യ, ലക്ഷ്മി പ്രിയ, ശരണ്യ, കെപിഎസി ലളിത, കമല്, സിബി മലയില് എന്നിവരും ചടങ്ങിനെത്തി. വിവാഹത്തില് പങ്കെടുക്കാന് എത്തിയില്ലെങ്കിലും മുതിര്‍ന്ന നടന് നെടുമുടി വേണു നേരത്തെ ഭാവനയുടെ വീട്ടിലെത്തി ആശംസ അറിയിച്ചിരുന്നു.\nഭാവനയ്ക്ക് ഇത് പ്രണയസാഫല്യം\nbhavana actress wedding kannada malayalam innocent amma siddique cinema producer ഭാവന നടി വിവാഹം മലയാളം കന്നട തൃശൂര് അമ്മ ഇന്നസെന്റ്\nInnocent MP's reaction to Bhavana's wedding


ആകാശപ്പരപ്പിലെ വിസ്മയം യാത്ര അവസാനിപ്പിക്കുന്നു - FUTURE KERALA - Daily on Business Economy and Society\nയൂറോപ്പിന്റെ ഐക്യത്തിന്റെ അടയാളമെന്നാണ് എ380 വിമാനത്തെ വിശേഷിപ്പിച്ചിരുന്നത്. ഫ്രാന്‍സിലും, യുകെയിലും, ജര്‍മനിയിലുമൊക്കെ നിര്‍മാണ യൂണിറ്റുകളുണ്ടായിരുന്നതിനാലാണ് ഈ വിശേഷണം നല്‍കിയിരുന്നത്. എന്നാല് 12 വര്‍ഷത്തെ സേവനത്തിനു ശേഷം എ380-ന്റെ നിര്‍മാണം അവസാനിപ്പിക്കുമെന്ന് അറിയിച്ചിരിക്കുകയാണു നിര്‍മാണ കമ്പനിയായ എയര്‍ബസ്.\n9000 മൈല് ദൂരം, 544 പേരുമായി പറക്കാന് ശേഷിയുള്ള ലോകത്തിലെ ഏറ്റവും വലിയ യാത്രാവിമാനമായ എ380 ന്റെ നിര്‍മാണം അവസാനിപ്പിക്കുന്നതായി എയര്‍ബസ് വ്യാഴാഴ്ച (ഫെബ്രുവരി 14) അറിയിച്ചു. ദുബായ് ആസ്ഥാനമായുള്ള എമിറേറ്റ്‌സ് എയര്‍ലൈന്‍സ് എ380-നുള്ള ഓര്‍ഡറുകള് പകുതിയായി വെട്ടിച്ചുരുക്കിയതോടെയാണു 2021-ല് എ380 ന്റെ ഡെലിവറി പൂര്‍ണമായും നിര്‍ത്തലാക്കുമെന്നു കമ്പനി അറിയിച്ചിരിക്കുന്നത്. എ380 വിമാനത്തെ ഏറ്റവുമധികം പിന്തുണച്ചിരുന്നവരാണ് എമിറേറ്റ്‌സ് എയര്‍ലൈന്‍സ്. എന്നാല് ഇനി ഇന്ധന ക്ഷമതയുള്ള എയര്‍ബസിന്റെ എ350, എ330 നിയോ എയര്‍ക്രാഫ്റ്റ് ഉപയോഗിച്ചാല് മതിയെന്ന് എമിറേറ്റ്‌സ് എയര്‍ലൈന്‍സ് തീരുമാനിച്ചതാണ് എ380-ക്കു തിരിച്ചടിയായത്. എ380 വിമാനത്തിന്റെ നിര്‍മാണം അവസാനിപ്പിക്കുന്നത്, 3,000 മുതല് 3,500 പേരുടെ വരെ തൊഴിലിനെ ബാധിക്കുമെന്നാണു വിലയിരുത്തപ്പെടുന്നത്. ഈ വര്‍ഷം ഏപ്രിലില് എയര്‍ബസിന്റെ സിഇഒ സ്ഥാനത്തുനിന്നും പടിയിറങ്ങുകയാണു ടോം എന്‍ഡേഴ്‌സ്. ഇദ്ദേഹത്തിന്റെ പിന്‍ഗാമിയായി ചുമതലയേല്‍ക്കുമെന്നു പറയപ്പെടുന്നത് ഗ്യുലെയിം ഫൗറിയാണ്. എ380-ന്റെ നിര്‍മാണം അവസാനിപ്പിക്കുന്ന പശ്ചാത്തലത്തില് ചുമതലയേല്‍ക്കുന്ന പുതിയ സിഇഒയ്ക്കു വലിയ വെല്ലുവിളി തന്നെയായിരിക്കും അഭിമുഖീകരിക്കേണ്ടി വരികയെന്നും ഉറപ്പായിരിക്കുന്നു.\n‘കഴിഞ്ഞ കുറച്ച് വര്‍ഷങ്ങളില് മറ്റ് എയര്‍ലൈനുകള്‍ക്ക് (വിമാനസര്‍വീസ് നടത്തുന്ന കമ്പനി) വില്‍പ്പന നടത്തുന്നതു സംബന്ധിച്ചു പദ്ധതികളുണ്ടായിരുന്നെങ്കില് കൂടി എ380 വിമാനം ഡെലിവറി ചെയ്യുന്നതുമായി ബന്ധപ്പെട്ടു കാര്യമായ ബാധ്യതകളൊന്നും ഇപ്പോള് അവശേഷിക്കുന്നില്ല. അതുകൊണ്ടുതന്നെ നിര്‍മാണം തുടരുന്നതില് ഇനി അടിസ്ഥാനവുമില്ല.’ എയര്‍ബസ് സിഇഒ ടോം എന്‍ഡേഴ്‌സ് പ്രസ്താവനയില് പറഞ്ഞു.\nഫ്രാന്‍സിലെ ടുളൂസിനു സമീപം ബഌഗ്‌നാക് കേന്ദ്രമാക്കി പ്രവര്‍ത്തിക്കുന്ന വിമാന നിര്‍മാണ കമ്പനിയായ എയര്‍ബസാണ് എ380യുടെ നിര്‍മാതാക്കള്. 2000 മുതല് 2014 വരെ എയര്‍ബസ് അറിയപ്പെട്ടിരുന്നതു യൂറോപ്യന് ഏയ്‌റോനോട്ടിക് ഡിഫന്‍സ് ആന്‍ഡ് സ്‌പേസ് കമ്പനിയെന്നായിരുന്നു. രണ്ടു നിലകളും നാല് എഞ്ചിനുമുള്ള വിമാനമാണ് എയര്‍ബസ് 380. 2007 ഏപ്രില് 27ന് ഫ്രാന്‍സിലെ ടുളൂസില് വച്ചായിരുന്നു ഇതിന്റെ ആദ്യ പറക്കല്. വാണിജ്യപരമായ ആദ്യ യാത്ര 2007-ല് സിംഗപ്പൂര് എയര്‍ലൈന്‍സിന്റെ ബാനറിലായിരുന്നു എ380 നടത്തിയത്. വിമാനയാത്രക്കാര് വര്‍ധിച്ചു വരുന്ന ഇക്കാലത്ത് എ380 പോലുള്ള വിമാനങ്ങള് ആവശ്യമാണെന്നു കരുതിയിരുന്നു എയര്‍ബസ് കമ്പനി. പക്ഷേ, പ്രതീക്ഷകള്‍ക്കൊത്ത് ഉയരാന് സാധിക്കാതെ ഒടുവില് 12 വര്‍ഷക്കാലം സേവനം നടത്തിയതിനു ശേഷം എ380-നു പറക്കല് അവസാനിപ്പിക്കേണ്ടി വന്നിരിക്കുന്നു. അമേരിക്കന് മള്‍ട്ടിനാഷണല് കമ്പനിയായ ബോയിംഗിന്റെ 747 എന്ന വലിയ യാത്രാവിമാനത്തിനു ബദലായി വളരാനാണ് എയര്‍ബസ് എ380-നെ അവതരിപ്പിച്ചത്. പക്ഷേ, എയര്‍ബസ് തന്നെ കൂടുതല് ഇന്ധനക്ഷമതയുള്ള എ350 എന്ന വിമാനത്തെയും, ബോയിംഗ് കമ്പനി 787 ഡ്രീം ലൈനറിനെയും അവതരിപ്പിച്ചതോടെ എ380 ന്റെ പ്രാധാന്യം നഷ്ടപ്പെട്ടു. എ380-ന്റെ നാല് എഞ്ചിന് എന്നതില്‍നിന്നും ലഘുവായ രണ്ട് എന്‍ജിനുകളുടെ സഹായത്തോടെ പറക്കാന് ശേഷിയുള്ള വിമാനത്തെ ബോയിംഗ് കമ്പനി അവതരിപ്പിച്ചു. ബോയിംഗ് 787ും 777ും മായിരുന്നു ഇത്തരത്തില് രണ്ട് എന്‍ജിനുകളുള്ള വിമാനങ്ങള്. മാത്രമല്ല, എയര്‍ബസും ഇത്തരത്തില് എ350 എന്ന വിമാനത്തെ അവതരിപ്പിച്ചു. 314 സീറ്റുകളുള്ളതാണ് ബോയിംഗ് 777 വിമാനം. 250-300 സീറ്റുകളുള്ളതാണ് എയര്‍ബസിന്റെ എ350 വിമാനവും.\nഎയര് ട്രാഫിക്ക് വര്‍ധിച്ചു വരുന്ന ഈ കാലത്ത് എ380 പോലുള്ള വലിയ വിമാനം ആവശ്യമാണെന്ന എയര്‍ബസിന്റെ കണക്കുകൂട്ടലാണ് തെറ്റിപ്പോയിരിക്കുന്നത്. വിമാന സര്‍വീസ് നടത്തുന്ന കമ്പനികള്‍ക്ക് പ്രധാനപ്പെട്ട എയര്‍പോര്‍ട്ടുകളിലേക്കു യാത്രക്കാരുമായി പറക്കാന് വലിയ വിമാനങ്ങള് വേണ്ടി വരുമെന്നായിരുന്നു എയര്‍ബസ് കരുതിയത്. ഇതുവരെയായി കമ്പനി 234 വിമാനങ്ങളും എയര്‍ബസ് ഡെലിവറി ചെയ്തു. പക്ഷേ, 1,200 വിമാനങ്ങള് ഡെലിവറി ചെയ്യാന് ലക്ഷ്യമിട്ടിരുന്ന എയര്‍ബസിന് 1,200-ന്റെ കാല് ശതമാനം പോലും ഡെലിവറി ചെയ്യാന് സാധിച്ചില്ലെന്നതാണു വസ്തുത. വലുപ്പത്തെക്കാള് സ്റ്റോപ്പിംഗ് ഇല്ലാതെ (നിറുത്താതെ) ദീര്‍ഘദൂരം പറക്കാന് സാധിക്കുന്ന വിമാനങ്ങള്‍ക്കാണ് ഇന്നു ഡിമാന്‍ഡ്. ഇതിലൂടെ യാത്രക്കാര്‍ക്കു ഹബ്ബ്-ടു-ഹബ്ബ് പറക്കല് ഒഴിവാക്കി പോയ്ന്റ്-ടു-പോയ്ന്റ് യാത്ര നടത്താനും സാധിക്കും. ലക്ഷ്യംവച്ചിരിക്കുന്ന സ്ഥലത്തേയ്ക്ക് നേരിട്ട് എത്താന് സാധിക്കുന്ന യാത്രാ സംവിധാനത്തെയാണു പോയ്ന്റ്-ടു-പോയ്ന്റ് എന്നു വിശേഷിപ്പിക്കുന്നത്.\nയൂറോപ്പിന്റെ സിംഗിള് കറന്‍സി എന്ന ആശയവുമായി ചേര്‍ന്നു നില്‍ക്കുന്ന വ്യാവസായിക പങ്കാളിയായിട്ടാണ് എ380 നിര്‍മിക്കുന്ന എയര്‍ബസ് കമ്പനിയെ കണക്കാക്കിയിരുന്നത്. കാരണം നെതര്‍ലാന്‍ഡ്‌സില് രജിസ്റ്റര് ചെയ്ത് ഫ്രാന്‍സ്, ജര്‍മനി, സ്‌പെയ്ന് തുടങ്ങിയ രാജ്യങ്ങളിലെ ഓഹരി വിപണികളില് വ്യാപാരം നടത്തുന്ന കമ്പനിയാണ് എയര്‍ബസ്. ഇതിലൂടെ പ്രകടമായത് യൂറോപ്പിന്റെ ഒത്തൊരുമ കൂടിയാണ്. എന്നാല് ആഗോളതലത്തില് അംഗീകാരം നേടിയ യൂറോപ്യന് ഐക്യത്തിന്റെ അടയാളമായ എ380യുടെ ചരമക്കുറിപ്പ് എഴുതുന്ന സമയത്ത് തന്നെയാണ് ബ്രിട്ടനും, ഫ്രാന്‍സും, ജര്‍മനിയും, സ്‌പെയ്‌നും തമ്മില് രാഷ്ട്രീയ പ്രശ്‌നങ്ങള് വളര്‍ന്നുവന്നിരിക്കുന്നത് എന്നതു വിധി വൈപരീത്യമാവാം.\n2005-ല് ഗംഭീരമായ, വര്‍ണശബളമായ ലൈറ്റ് ഷോയില് വച്ച് യൂറോപ്യന് നേതാക്കളുടെ മുന്‍പാകെയായിരുന്നു എ380 ആദ്യമായി പ്രദര്‍ശിപ്പിച്ചത്. അന്ന് എ380യുടെ പ്രദര്‍ശനം കണ്ടു കഴിഞ്ഞതിനു ശേഷം ബ്രിട്ടീഷ് പ്രധാനമന്ത്രി ടോണി ബ്ലെയര് പറഞ്ഞത് എ-380 എന്ന എന്‍ജിനീയറിംഗ് ഭീമന് സാമ്പത്തികശക്തിയുടെ പ്രതീകമെന്നാണ്. ബ്ലെയറിനൊപ്പമുണ്ടായിരുന്ന സ്പാനിഷ് പ്രധാനമന്ത്രി ജോസ് ലൂയിസ് റോഡ്രിഗസ് വിശേഷിപ്പിച്ചതു സ്വപ്‌നങ്ങള് സാക്ഷാത്കാരമെന്നുമായിരുന്നു. പക്ഷേ, കൊട്ടിഘോഷിച്ച് വ്യോമയാന രംഗത്ത് പ്രവേശിച്ച എ380ന് പ്രതീക്ഷിച്ച പോലെ വിപണിയില് തിളങ്ങാന് സാധിച്ചില്ല. 2005-ല് എ380-നെ അവതരിപ്പിച്ചെങ്കിലും 2007ലാണ് ഡെലിവറി ചെയ്തത്. അപ്പോഴാകട്ടെ ലോകം സാമ്പത്തിക മാന്ദ്യത്തിന്റെ വക്കിലെത്തിയിരിക്കുന്ന സമയം കൂടിയായിരുന്നു. അതോടെ വില്‍പന മന്ദീഭവിച്ചു.\nദുബായ് എയര്‍പോര്‍ട്ടിന്റെ വികസനത്തില് പ്രധാന പങ്ക്\nഇന്റര്‍നാഷണല് പാസഞ്ചര് ട്രാഫിക്കിന്റെ കാര്യത്തില് 2018-ല് 89.1 ദശലക്ഷം യാത്രക്കാരെ കൈകാര്യം ചെയ്ത ലോകത്തിലെ ഏറ്റവും വലിയ തിരക്കേറിയ എയര്‍പോര്‍ട്ടാണു ദുബായ് എയര്‍പോര്‍ട്ട്. എമിറേറ്റ്‌സ് എയര്‍ലൈന്‍സിന്റെ കേന്ദ്രവും ഇവിടെയാണ്. എ380 വിമാനം ഏറ്റവുമധികം വാങ്ങിച്ചതും എമിറേറ്റ്‌സ് എയര്‍ലൈന്‍സാണ്. ദുബായ് എയര്‍പോര്‍ട്ടിന്റെ വികസനത്തില് എ380 വലിയൊരു പങ്കു വഹിച്ചിട്ടുമുണ്ട്.\nഇന്ത്യയില് ഉപയോഗിക്കുന്ന എ380\nഇന്ത്യയില് ലുഫ്താന്‍സ, എമിറേറ്റ്‌സ്, സിംഗപ്പൂര് എയര്‍ലൈന്‍സ് തുടങ്ങിയ വിമാന സര്‍വീസ് കമ്പനികള് എ380 വിമാനം ഉപയോഗിക്കുന്നവരാണ്. വിജയ് മല്യയുടെ ഉടമസ്ഥതയില് സര്‍വീസ് നടത്തിയിരുന്ന കിംഗ്ഫിഷര് എ380 വിമാനത്തിന് ഓര്‍ഡര് നല്‍കുകയും ചെയ്തിരുന്നു. പക്ഷേ കിംഗ്ഫിഷര് പ്രവര്‍ത്തനം നിലച്ചതിനാല് എ380 വിമാനം ഡെലിവറി ചെയ്തില്ല. ഖത്തര് എയര്‍വേസ്, എയര് ഫ്രാന്‍സ്, എഎന്‍എ, ഏഷ്യാന, കൊറിയന് എയര്, ക്വാന്റാസ്, ബ്രിട്ടീഷ് എയര്‍വേസ്, ഇത്തിഹാദ് ആന്‍ഡ് തായ് തുടങ്ങിയവര് എ380 വിമാനം ഉപയോഗിക്കുന്ന എയര്‍ലൈന്‍സുകളാണ്. എയര്‍ബസ് 2018-ല് 12 എ380 വിമാനങ്ങളാണ് ഡെലിവറി ചെയ്തത്. 2017-ല് 15 വിമാനങ്ങള് ഡെലിവറി ചെയ്തിരുന്നു. ഒരു എ380 വിമാനത്തിന്റെ വിലയായി പറയപ്പെടുന്നത് 445.6 മില്യന് ഡോളറാണ്.\nഎ380 നിര്‍മിച്ചത് 30 രാജ്യങ്ങള് സഹകരിച്ച്\n30 രാജ്യങ്ങളിലുള്ള 1500-ാളം വരുന്ന കമ്പനികള് ഉത്പാദിപ്പിക്കുന്ന നാല് ദശലക്ഷത്തോളം വരുന്ന പാര്‍ട്‌സുകള് ഉപയോഗിച്ചായിരുന്നു എ380 വിമാനം നിര്‍മിച്ചിരുന്നത്. എ380യുടെ ചിറകുകള് നിര്‍മിച്ചിരുന്നത് വെയ്ല്‍സിനെ ബ്രോട്ടണിലാണ്. ജര്‍മനിയിലെ ഹാംബര്‍ഗിലും ഫ്രാന്‍സിലുമാണു വിമാനത്തിന്റെ ചട്ടക്കൂട് ഉണ്ടാക്കുന്നത്. സ്‌പെയ്‌നിലെ കാഡിസിലാണു ഹൊറിസോണ്ടല് ടെയ്ല് പ്ലെയ്ന് നിര്‍മിക്കുന്നത്.\nTags:\tA380 Airlines


പ്ലേസ്‌റ്റോറില് വലിയ മാറ്റത്തിനൊരുങ്ങി ഗൂഗിള്; എപികെയില് നിന്നും പിന്‍മാറ്റം.! | Google is moving away from APKs on the Play Store\nപ്ലേസ്‌റ്റോറില് വലിയ മാറ്റത്തിനൊരുങ്ങി ഗൂഗിള്; എപികെയില് നിന്നും പിന്‍മാറ്റം.!\nഗൂഗിള് പ്ലേസ്റ്റോറില് ലിസ്റ്റുചെയ്യാന് ആഗ്രഹിക്കുന്ന ഡവലപ്പര്‍മാര്‍ക്കായി ഗൂഗിള് വലിയൊരു മാറ്റത്തിനാണ് കളമൊരുക്കുന്നത്.\nGoogle, First Published Jul 2, 2021, 2:43 AM IST\nആന്‍ഡ്രോയിഡ് ആപ്ലിക്കേഷന് പാക്കേജായ എപികെ-യുടെ ഇക്കോസിസ്റ്റത്തില് നിന്നും ഗൂഗിള് പതുക്കെ പിന്മാറുന്നതായി സൂചനകള്. വിന്‍ഡോസ് 11-ന്റെ വരവ് പ്രമാണിച്ചാണിതെന്നാണ് റിപ്പോര്‍ട്ടുകള്. പ്ലോസ്‌റ്റോറിലുള്ള ആപ്ലിക്കേഷനുകളില് മിക്കതും ഇപ്പോള് ഇത്തരമൊരു ഫോര്‍മാറ്റിലാണുള്ളത്. ഗൂഗിള് പ്ലേസ്റ്റോറില് ലിസ്റ്റുചെയ്യാന് ആഗ്രഹിക്കുന്ന ഡവലപ്പര്‍മാര്‍ക്കായി ഗൂഗിള് വലിയൊരു മാറ്റത്തിനാണ് കളമൊരുക്കുന്നത്. ഇപ്പോള്, ആപ്ലിക്കേഷന് പ്രസിദ്ധീകരണത്തിനായുള്ള അടിസ്ഥാന ഫോര്‍മാറ്റ് എപികെ മാത്രമാണ്, എന്നാല് ഓഗസ്റ്റ് മുതല്, ആന്‍ഡ്രോയിഡ് ആപ്ലിക്കേഷന് ബണ്ടില് ഉപയോഗിച്ച് പുതിയ പ്ലേ അപ്ലിക്കേഷനുകള് പുറത്തിറക്കാന് ഗൂഗിള് ഡവലപ്പര്‍മാരോട് ആവശ്യപ്പെടും.\nആന്‍ഡ്രോയിഡ് ആപ്ലിക്കേഷന് ബണ്ടിലിനെക്കുറിച്ചുള്ള ഒരു പേജിലാണ് ഈ നിര്‍ണായക വിവരം. ഉപയോക്താക്കള്‍ക്കായി ചെറിയ ആപ്ലിക്കേഷന് ഡൗണ്‍ലോഡുകള് പോലുള്ള പുതിയ ഫോര്‍മാറ്റ് ഉപയോഗിച്ച് കമ്പനി നിരവധി മെച്ചപ്പെടുത്തലുകള് വരുത്താന് പോവുകയാണെന്നും ഇത്തരത്തിലുള്ള വികസനം വൈകാതെ പുറത്തറിയിക്കുമെന്നും ഗൂഗിള് അറിയിക്കുന്നു. എന്നാല് ഈ ഫോര്‍മാറ്റിന് ഒരു പ്രത്യേകത ഉണ്ട്: ആപ്ലിക്കേഷന് പുനര്‍വിതരണം ഇത് സങ്കീര്‍ണ്ണമാക്കിയേക്കും. ഇത് ഗൂഗിള് പ്ലേസ്റ്റോറില് മാത്രം ഉപയോഗിക്കുന്ന ഒരു ഫോര്‍മാറ്റാണ്. ഈ ആന്‍ഡ്രോയിഡ് അപ്ലിക്കേഷന് ബണ്ടിലുകള് മറ്റൊരിടത്തും ലഭിക്കാനിടയില്ല. വിന്‍ഡോസിനെ കടന്നുകയറ്റത്തെ ചെറുക്കുകയാണ് ലക്ഷ്യം.\nമൈക്രോസോഫ്റ്റ് വിന്‍ഡോസ് 11 പ്രഖ്യാപിച്ചതിന് തൊട്ടുപിന്നാലെയാണ് ഗൂഗിളിന്റെ ഈ നയപ്രഖ്യാപനവും വരുന്നത്, ഇത് ആന്‍ഡ്രോയിഡ് ആപ്ലിക്കേഷനുകളെ എപികെ കളായി സൈഡ്‌ലോഡ് ചെയ്യാന് അനുവദിക്കുന്നു. ആപ്ലിക്കേഷന് ബണ്ടിലുകളിലേക്ക് ഗൂഗിള് മാറുന്നത് അര്‍ത്ഥമാക്കുന്നത് മൈക്രോസോഫ്റ്റിന്റെ പുതിയ ഓപ്പറേറ്റിംഗ് സിസ്റ്റത്തില് പ്രവര്‍ത്തിക്കാന് കുറച്ച് ആപ്ലിക്കേഷനുകള് മാത്രമേ ലഭ്യമാകൂ എന്നാണ്. എന്നാല്, ആമസോണ് ആപ്‌സ്‌റ്റോറില് നിന്ന് വിന്‍ഡോസ് 11 ല് പ്രവര്‍ത്തിക്കുന്ന ആന്‍ഡ്രോയിഡ് ആപ്ലിക്കേഷനുകള് നേടാനാകും.\nആന്‍ഡ്രോയിഡ് അപ്ലിക്കേഷന് ബണ്ടിലുകള് ഉപയോഗിക്കേണ്ടതിന്റെ ആവശ്യകത പുതിയ അപ്ലിക്കേഷനുകള്‍ക്ക് മാത്രമേ ബാധകമാകൂ എന്ന് ഗൂഗിള് പറയുന്നു. 'നിയന്ത്രിത ഗൂഗിള് പ്ലേസ്‌റ്റോര് ഉപയോക്താക്കള്‍ക്കായി മാത്രമാണ് പുതിയ മാറ്റങ്ങള്. സ്വകാര്യ ആപ്ലിക്കേഷനുകള് പ്രസിദ്ധീകരിക്കുന്നതുപോലെ നിലവിലുള്ള ആപ്ലിക്കേഷനുകളെ ഇത് ഒഴിവാക്കിയിരിക്കുന്നു,' കമ്പനി പറയുന്നു. പുതിയ ആപ്ലിക്കേഷന് റിലീസ് ചെയ്യാന് ആസൂത്രണം ചെയ്യുന്ന ഒരു ഡവലപ്പര് ആണെങ്കില്, പുതിയ ഫോര്‍മാറ്റ് ഉപയോഗിക്കണം. അതിനായി കുറച്ച് സമയമേയുള്ളൂവെന്നും തിരിച്ചറിയണം. എപികെ-യുടെ കാലം അവസാനിക്കാന് പോകുന്നുവെന്നു സാരം.\nLast Updated Jul 2, 2021, 2:43 AM IST


ടാറ്റയുടെ സൂപ്പര് ആപ്പില് 25 ബില്യണ് നിക്ഷേപിക്കാന് വാള്‍മാര്‍ട്ട് | Walmart eying up to 25 bn investment in Tata group's super app report\nMumbai, First Published 29, Sep 2020, 5:02 PM\nടാറ്റയുടെയും വാള്‍മാര്‍ട്ടിന്റെയും സംയുക്ത സംരംഭമായിട്ടാവും സൂപ്പര് ആപ്പ് വരിക. ടാറ്റയുടെ ഇ-കൊമേഴ്‌സ് യൂണിറ്റിന്റെയും വാള്‍മാര്‍ട്ടിന്റെ ഉടമസ്ഥതയിലുള്ള ഫ്‌ളിപ്പ്കാര്‍ട്ടിന്റെയും കൂട്ടായ പ്രവര്‍ത്തനമാണ് ഇതിലൂടെ ലക്ഷ്യമിടുന്നത്.\nമുംബൈ: ടാറ്റ ഗ്രൂപ്പിന്റെ സംരംഭത്തില് 25 ബില്യണ് ഡോളര് വാള്‍മാര്‍ട്ട് നിക്ഷേപിക്കും. ദി മിന്റ് ദിനപ്പത്രമാണ് ഇക്കാര്യം റിപ്പോര്‍ട്ട് ചെയ്തിരിക്കുന്നത്. ഇരു കമ്പനികളും തമ്മില് ഇക്കാര്യത്തില് ചര്‍ച്ച നടത്തുന്നതായാണ് വിവരം.\nജിയോ പ്ലാറ്റ്‌ഫോമില് സമീപകാലത്ത് വന് നിക്ഷേപ സമാഹരണം നടത്താന് മുകേഷ് അംബാനിക്ക് സാധിച്ചിരുന്നു. 20 ബില്യണ് ഡോളറാണ് ഫെയ്‌സ്ബുക്ക്, ആല്‍ഫബെറ്റ്, കെകെആര്, സില്‍വര് ലേക് തുടങ്ങിയ കമ്പനികളില് നിന്ന് സമാഹരിച്ചത്.\nവാള്‍മാര്‍ട്ടിന്റെ ടാറ്റ സംരംഭത്തിലെ നിക്ഷേപം 20 ബില്യണ് ഡോളര് മുതല് 25 ബില്യണ് ഡോളര് വരെയായിരിക്കും. ഡിസംബറിലോ ജനുവരിയിലോ ആയിരിക്കും സൂപ്പര് ആപ്പ് ലോഞ്ച് ചെയ്യുക. ടാറ്റയുടെ കണ്‍സ്യൂമര് ബിസിനസ് ഇതോടെ ഒരൊറ്റ കുടക്കീഴിലാവും.\nഈ ഇടപാട് യാഥാര്‍ത്ഥ്യമായാല് ഫ്‌ളിപ്പ്കാര്‍ട്ടിനേക്കാള് ഉയര്‍ന്ന തുകയായിരിക്കും ടാറ്റയുടെ ബിസിനസില് വാള്‍മാര്‍ട്ട് നിക്ഷേപിക്കുന്നത്. ഫ്‌ളിപ്പ്കാര്‍ട്ടില് 16 ബില്യണ് ഡോളറായിരുന്നു നിക്ഷേപം നടത്തിയത്. നിര്‍ദ്ദിഷ്ട ഇടപാടിന് വേണ്ടി ഗോള്‍ഡ്മാന് ആന്റ് സാക്‌സിന്റെ സേവനം വാള്‍മാര്‍ട്ട് തേടിയെന്നാണ് മിന്റ് റിപ്പോര്‍ട്ട് ചെയ്യുന്നത്. ഇതേക്കുറിച്ച് ഔദ്യോഗിക പ്രതികരണം ഇതുവരെ വന്നിട്ടില്ല.\nLast Updated 29, Sep 2020, 5:02 PM\nഡോളർ ദുർബലമാകുന്നു, അന്താരാഷ്ട്ര സ്വർണ നിരക്ക് വീണ്ടും ഉയർന്നു: ദീപാവലി സീസണിൽ പ്രതീക്ഷയോടെ വിപണി


മോഹൻലാൽ ഷാഫി കൂട്ടുകെട്ട് ഒന്നിക്കുന്നു !! തിരകഥ വിഷ്ണു ഉണ്ണികൃഷ്ണൻ - Entertainment Corner മോഹൻലാൽ ഷാഫി കൂട്ടുകെട്ട് ഒന്നിക്കുന്നു !! തിരകഥ വിഷ്ണു ഉണ്ണികൃഷ്ണൻ - Entertainment Corner\nവൺമാൻഷോ എന്ന ആദ്യ ചിത്രം തൊട്ട് തന്നെ പ്രേക്ഷകരെ ചിരിപ്പിച്ചു കൂടെ കൂടിയ സംവിധായകനാണ് ഷാഫി. മലയാളികളെ ഒരുപക്ഷെ ഏറ്റവും കൂടുതൽ ചിരിപ്പിച്ച ചിത്രങ്ങൾ ഒരുക്കിയ സംവിധായകൻ തന്നെയാകണം ഷാഫി. ഭൂരിഭാഗവും ബ്ലോക്കബ്സ്റ്റർ ചിത്രങ്ങൾ. മെഗാസ്റ്റാർ മമ്മൂട്ടിയെ വച്ചു അനവധി വിജയ ചിത്രങ്ങൾ തീർത്ത ഷാഫി ഇപ്പോൾ സൂപ്പർസ്റ്റാർ മോഹൻലാലിനൊപ്പം ആദ്യമായി ഒന്നിക്കുകയാണ്. ആരാധകർ ഒരുപാട് നാളായി കാത്തിരുന്ന ഒരു കോംബോ തന്നെയാണ് ഇത്. ചിരിക്കൂട്ടുമായി ഷാഫി വീണ്ടുമെത്തുമ്പോൾ ആരാധകർക്ക് പ്രതീക്ഷകളേറെയാണ്\nചിത്രത്തിന് തിരക്കഥ ഒരുക്കുന്നത് തിരക്കഥാകൃത്തും നടനുമായ വിഷ്ണു ഉണ്ണികൃഷ്ണനാണ്. പൂർണമായും ഒരു കോമെടി എന്റെർറ്റൈനെർ ആയിരിക്കും ആ ചിത്രമെന്ന് അറിയുന്നു. സന്തോഷ് ടി കുരുവിളയും വൈശാഖ് രാജനും ചേര്‍ന്നാണ് ചിത്രം നിര്‍മിക്കുന്നത്. സിദ്ദിഖ് ഒരുക്കുന്ന ബിഗ് ബ്രദർ എന്ന ചിത്രത്തിന് ശേഷമായിരിക്കും ഈ ചിത്രത്തിന്റെ ഷൂട്ടിലേക്ക് മോഹൻലാൽ കടക്കുക. ബിഗ് ബ്രദർ വമ്പൻ ബഡ്ജറ്റിൽ ഒരുങ്ങുന്ന ഒരു ഫാമിലി എന്റർടൈനറാണ്\nവിദ്യാസാഗർ ആയിരിക്കും ഷാഫി മോഹൻലാൽ ചിത്രത്തിന് സംഗീതം ഒരുക്കുന്നത്. അമര് അക്ബര് അന്തോണി, കട്ടപ്പനയിലെ ഋത്വിക് റോഷന്, ഒരു യമണ്ടൻ പ്രേമകഥ എന്നി ചിത്രങ്ങൾക്ക് തിരകഥ ഒരുക്കിയ ആളാണ് വിഷ്ണു ഉണ്ണികൃഷ്ണൻ. ഷാഫി സംവിധാനം ചെയ്ത ചിൽഡ്രൻസ് പാർക്ക് എന്ന ചിത്രത്തിലെ മൂന്ന് നായകന്മാരിൽ ഒരാളായിരുന്നു വിഷ്ണു.


Read Aloud Stories For Children Priya A S Taraveedu Nja Polulla Njanjool\nഞാഞ്ഞൂലിനെ കാണാൻ ഭംഗിയൊന്നുമില്ല എങ്കിലും കർഷകന്റെ മിത്രമാണെന്നോർത്ത് ഒരു സല്യൂട്ട് കൊടുക്കണ്ടേ നമ്മൾ? ഈ താരക്കുട്ടി, അങ്ങ് ആകാശത്തു നിന്നു വന്ന ആളാന്ന് നമ്മൾക്കെത്ര പേർക്കറിയാം?\nApril 30, 2019 12:26:44 pm\nനിലാവു കാണുകയായിരുന്നു താരക്കുട്ടി. രാത്രിയിലാണ് വരിക നിലാവ്.അമ്പിളിമാമന്റെ വെളിച്ചമാണ് നിലാവ്. സൂര്യൻ മാമന്റ വെളിച്ചം, അമ്പിളി മാമൻ കടം വാങ്ങുമ്പോഴാണ് നിലാവ് പരക്കുന്നത്. അമ്പിളിമാമനും നക്ഷത്രങ്ങൾക്കും നല്ല വെളുത്ത മേഘങ്ങൾക്കുമിടയിലൂടെ ആണ് നിലാവെളിച്ചം വരിക.കറുത്ത മേഘങ്ങളും ചിലപ്പോഴൊക്കെ വരും ആകാശത്തിൽ.അവര് വന്ന് നിലാവെളിച്ചം മറയ്ക്കും. അപ്പോഴാണ് രാത്രിയിൽ കൂരാക്കൂരിരുട്ട് ഉണ്ടാവുക. താരക്കുട്ടിയുടെ താര എന്ന പേരിനർത്ഥം നക്ഷത്രം എന്നാണ്.താരക്കുട്ടി പണ്ട് ആകാശത്തിന്റെ മോൾ ആയിരുന്നു. മുകളിൽ നിന്ന് നോക്കുമ്പോഴുള്ള ഭൂമിയുടെ പച്ച നിറം കണ്ട് ഭൂമി കാണാൻ കൊതി തോന്നി താഴേയ്ക്ക് വന്നതാണ് താരക്കുട്ടി. ആ കാശയമ്മയെ കണ്ട് കൈ വീശി, ഒരു ഫ്ളൈയിങ് കിസ് കൊടുക്കാനാണ് താരക്കുട്ടി എന്നും രാത്രിയില് ബാൽക്കണിയിൽ വന്നു നിൽക്കുന്നത്. പക്ഷേ അമ്പിളിയമ്മാവനെ താരയ്ക്ക് പേടിയാണ്.പെട്ടെന്നു തന്നെ താരയുടെ വികൃതികൾ കണ്ടു പിടിക്കും, എന്നിട്ട് ദേഷ്യപ്പെടും, അമ്പിളിയമ്മാവൻ താരയെ ദേഷ്യപ്പെടുമ്പോഴാണ് അമ്പിളി വട്ടത്തിനുള്ളിലെ കറുത്ത പാട് വലുതായി വരിക. നക്ഷത്രക്കുട്ടിയായതുകൊണ്ടാണ് താരക്കുട്ടിയുടെ മുഖത്തിനിത്ര തിളക്കം. ഇനി നക്ഷത്രങ്ങളെ കാണുമ്പോ താരക്കുട്ടിയെ ഓർക്കണേ, താരക്കുട്ടിയെ ചുമ്മാ വഴക്കു പറയല്ലേന്ന് അമ്പിളി മാമനോട് പറയുകയും ചെയ്യണേ…\nഞ്ഞ പോലുള്ള ഞാഞ്ഞൂൽ\nഞാഞ്ഞൂലിനെ കണ്ടിട്ടില്ലേ? മണ്ണിര എന്നു വേറൊരു പേരും ഉണ്ട് അവർക്ക് .\nഅമ്മേടെ ചെടിച്ചട്ടീലെ മണ്ണിനടിയിൽ കാണാം ഞാഞ്ഞൂലുകളെ.\nവളുവളാന്ന് ,ഞ്ഞ എന്ന അക്ഷരം പോലെ അത് പുളയുന്നതു കണ്ടാൽ മണിക്കുട്ടിക്ക് ബേ എന്ന് അറപ്പ് വരും.\nമണിക്കുട്ടിക്ക് അതിനെ ഒട്ടും ഒട്ടും ഇഷ്ടമല്ല. പക്ഷേ അമ്മയ്ക്ക് ഒത്തിരി ഇഷ്ടമാണ് മണ്ണിരയെ. അമ്മ ഇന്നാള് ചെടികളുടെയും വളങ്ങളുടെയും കടയിൽ നിന്ന് ഒരു പാക്കറ്റ് മണ്ണിര യെ കാശു കൊടുത്ത് വാങ്ങി. എന്നിട്ട് മണിക്കുട്ടിക്ക് ഒത്തിരി ഇഷ്ടമുള്ള പാഷൻ ഫ്രൂട്ടിന്റെ വള്ളിച്ചെടിക്കു താഴെയുള്ള മണ്ണ് കുഴച്ചു മറിച്ച് മണ്ണിരകളെ അതിലേക്കിട്ടു. മണ്ണിര ,ഭൂമിയ്ക്കടിയിലെ വളക്കൂറുള്ള മണ്ണ് ഇളക്കിമറിച്ച് മുകളിലേക്ക് കൊണ്ടുവരും. അപ്പോപ്പിന്നെ മണിക്കുട്ടിയുടെ പാഷൻ ഫ്രൂട്ടെങ്ങനെ നന്നാവാതിരിക്കും? പാഷൻ ഫ്രൂട്ടു മുറിച്ച് ഇളക്കി പഞ്ചസാര ചേർത്തു കഴിക്കുമ്പോഴൊക്കെ, താങ്ക് യു മണ്ണിര എന്ന് ഇപ്പോൾ മണിക്കുട്ടി പറയാറുണ്ട്. മണ്ണിരയെ കാണുമ്പോൾ നല്ല സ്നേഹത്തോടെ നോക്കാറുമുണ്ട്. നല്ല നനവുള്ള മണ്ണിലാണ് മണ്ണിര ഉണ്ടാവുക. അപ്പൂപ്പന്റെയും അമ്മൂമ്മയുടെയും വീട്ടിൽ വലിയ പറമ്പും പറമ്പിൽ വല്യ കുളവുമുണ്ട്. കുളത്തിന്റരികിലെ നനഞ്ഞ മണ്ണിൽ ഒത്തിരി മണ്ണിരകൾ കാണും എന്നാ മണിക്കുട്ടിക്കു തോന്നുന്നത്. ഇനി നാട്ടിൽ പോകുമ്പോ മണിക്കുട്ടി ഒരു പാക്കറ്റ് മണ്ണിരയെ അവിടുന്ന് കടത്തിക്കൊണ്ടുവരും. എന്നിട്ട് സൂര്യകാന്തിയുടെ ചോട്ടിലിടും. എന്തു ഭംഗിയാന്നറിയാമോ സൂര്യകാന്തിപ്പൂ കാണാൻ? മണിക്കുട്ടിയുടെ മുഖത്തിന്റത്രേം വലുതാണ് സൂര്യകാന്തിപ്പൂക്കള്. അവര് സൂര്യനെപ്പോലിരിക്കും. സൂര്യനെ നോക്കി മുഖ മുയർത്തി ചിരിക്കുകേം ചെയ്യും.അതാ സൂര്യകാന്തിപ്പൂക്കളെന്നു പേരു വന്നത്.


സ്വാതന്ത്ര്യ ദിനാഘോഷത്തിനിടെ മണിപ്പൂരില് സ്‌ഫോടനം:4പേര്‍ക്ക് പരിക്ക്\nഇംഫാല് : സ്വാതന്ത്ര്യ ദിനാഘോഷത്തിനിടെ മണിപ്പൂരില് സ്‌ഫോടന പരമ്പര. തലസ്ഥാന നഗരിയായ ഇംഫാലിലും തൗബല് ജില്ലയിലുമുണ്ടായ മൂന്ന് സ്‌ഫോടനങ്ങളിലായി നാല് പേര്‍ക്ക് പരിക്കേറ്റു. തൗബാല് ജില്ലയിലെ ഹെഡ്ക്വാര്‍ട്ടേഴ്‌സിന് സമീപമായിരുന്നു ആദ്യ സ്‌ഫോടനം നടന്നത്.\nവൈ മനോനോ സിങ്, സനാബന്താ ദാസ്, അക്കോയ്ജാം ദേവി, മണിസാം ദേവി എന്നിവര്‍ക്കാണ് പരിക്കേറ്റത്. ഇവരെ ആശുപത്രിയില് പ്രവേശിപ്പിച്ചിരിക്കുകയാണ്. നാല് പേരുടേയും നില ഗുരുതരമാണെന്ന് ആശുപത്രി വൃത്തങ്ങള് അറിയിച്ചു.\nമൂന്ന് സ്‌ഫോടനങ്ങളും നടന്നത് തലസ്ഥാന നഗരമായ ഇംഫാലിന് സമീപമാണ്. ഇവിടെ നിന്നും രണ്ട് കിലോമീറ്റര് അകലെയായി മുഖ്യമന്ത്രി ഒക്രാം ഇബോബി പങ്കെടുക്കുന്ന സ്വാതന്ത്ര്യദിന പരേഡ് നടന്നുകൊണ്ടിരിക്കുകയായിരുന്നു. മുഖ്യമന്ത്രി സംസാരിച്ചുകൊണ്ടിരിക്കെ ഗ്രൗണ്ടിന് രണ്ട് കിലോമീറ്റര് അകലെയായി ശക്തിയേറിയ മൂന്ന് ബേംബുകള് പൊട്ടിത്തെറിച്ചു.\nരാവിലെ ഒമ്പത് മണിയോടെ നടന്ന ഈ സ്‌ഫോടനത്തില് സമീപത്തുള്ള വീടിന്റെ ചുമര് തകര്‍ന്നിട്ടുണ്ട്. ഇവിടെ സ്ഥാപിച്ചത് റിമോട്ട് കണ്‍ട്രോള് ബോംബ് ആണെന്ന് കരുതുന്നു. സി.ആര്.പി എഫ് ഹെഡ് ക്വാട്ടേഴ്‌സിലേക്കുള്ള സുരക്ഷാ ജീവനക്കാര് പോവാറുള്ള വഴിയാണിത്.\nതൗബല് ജില്ലയിലെ സ്‌ഫോനത്തിന് തൊട്ടുപിന്നാലെ ഫസ്റ്റ് മണിപ്പൂര് റൈഫിള്‍സ് ഗ്രൗണ്ടിന് ഒരു കിലോ മീറ്റര് സമീപത്തായി മെല ഗ്രൗണ്ടിലാണ് മറ്റൊരു സ്‌ഫോടനം നടന്നത്. ഏതാണ്ട് പത്ത് മിനുട്ട് വ്യത്യാസത്തിലായിരുന്നു സ്‌ഫോടനം. സ്‌ഫോടനത്തിന്റെ ഉത്തരവാദിത്തം ഏറ്റെടുത്ത് സംഘടനകളൊന്നും രംഗത്തെത്തിയിട്ടില്ല. സംഭവത്തില് അന്വേഷണം ആരംഭിച്ചിട്ടുണ്ട്.\nമണിപ്പൂരില് ബി.എസ്.എഫ് ക്യാമ്പില് ബോംബ് സ്‌ഫോടനം\nWednesday 10th August 2016 10:51am\nഇംഫാലില് വീണ്ടും ബോംബ് സ്‌ഫോടനം:3പേര് മരിച്ചു\nWednesday 30th October 2013 10:11am\nമണിപ്പൂര് മുഖ്യമന്ത്രിയുടെ വീടിന് സമീപം സ്‌ഫോടനം; നാല്‌പേര്‍ക്ക് പരിക്ക്\nTuesday 29th October 2013 9:26am


ടൗണില് മാലിന്യം നിറഞ്ഞു; നാട്ടുകാര് പകര്‍ച്ചവ്യാധി ഭീഷണിയില്\nThu Mar 21 2019 15:49:20 GMT+0530 (IST)\nഉപ്പള: ടൗണിലും പരിസര പ്രദേശങ്ങളിലും മാലിന്യം മൂലം ജനങ്ങള് പൊറുതി മുട്ടുന്നു. പലയിടത്തും മാലിന്യക്കൂമ്പാരം കാരണം പരിസരം ചീഞ്ഞുനാറുകയാണ്. ഉപ്പള, കൈക്കമ്പ, നയാബസാര്, ബന്തിയോട് എന്നിവിടങ്ങളിലാണ് മാലിന്യക്കൂമ്പാരം കുന്ന് കൂടിക്കിടക്കുന്നത്. മാലിന്യം യഥാസമയം നീക്കം ചെയ്യാതെ മംഗല്‍പാടി പഞ്ചായത്ത് അധികൃതര് മൗനം പാലിക്കുന്നതായി നാട്ടുകാര് ആരോപിക്കുന്നു.\nമഴക്ക് മുമ്പ് മാലിന്യങ്ങള് നീക്കിയില്ലെങ്കില് പകര്‍ച്ച വ്യാധി അടക്കമുള്ള രോഗങ്ങള്‍ക്ക് കാരണമാകുമെന്ന് ആരോഗ്യ വകുപ്പ് ഉദ്യോഗസ്ഥര് പറയുന്നു. മാലിന്യക്കൂമ്പാരത്തില് നിന്ന് ഭക്ഷിക്കാന് എത്തുന്ന പട്ടിക്കൂട്ടം കാല്‍നട യാത്രക്കാരെ അക്രമിക്കുന്നത് പതിവ് കാഴ്ചയാണ്. മാസങ്ങള്‍ക്ക് മുമ്പ് ഉപ്പളയിലെ മാലിന്യക്കൂമ്പാരത്തിന് സമീപത്ത് നിന്ന് പട്ടിക്കൂട്ടം കാല്‍നട യാത്രക്കാരായ പിഞ്ചുകുഞ്ഞടക്കം എട്ടോളം പേരെ കടിച്ച് പരിക്കേല്‍പ്പിച്ചിരുന്നു.\nദേശീയ പാതയോരത്തെ വീടുകളില് നിന്നും വ്യാപാര സ്ഥാപനങ്ങളില് നിന്നും മാലിന്യം കൊണ്ട് വന്ന് റോഡരികിലാണ് തള്ളുന്നത്. വര്‍ഷങ്ങള്‍ക്ക് മുമ്പ് മംഗല്‍പാടി പഞ്ചായത്ത് അധികൃതര് മാലിന്യങ്ങള് നിക്ഷേപിക്കാന് ഉപ്പള ടൗണിന്റെ പല ഭാഗങ്ങളിലും പ്ലാസ്റ്റിക് വീപ്പകള് നിക്ഷേപിച്ചിരുന്നു. ഇവ പൊട്ടിപ്പൊളിഞ്ഞെങ്കിലും പുനഃസ്ഥാപിച്ചില്ല. എത്രയും പെട്ടെന്ന് മാലിന്യങ്ങള് നീക്കം ചെയ്തില്ലെങ്കില് നിയമപരമായി മുന്നോട്ട് പോകുമെന്ന് വ്യാപാരികള് പറഞ്ഞു.


അസൂയഗുളികയും അപ്പൂപ്പനും | Weekend | Special | Deshabhimani | Sunday Jul 29, 2018\nകൃഷ‌്ണ പൂജപ്പുര krishnapoojappura@gmail.comUpdated: Sunday Jul 29, 2018\nനേരാംവണ്ണം ഉറങ്ങിയിട്ട് അഞ്ചാറ് ദിവസമായി സാർ. ‘നെഞ്ചിൽ നെരിപ്പോട് എരിയുന്നുണ്ട്’ എന്നൊക്കെ കഥയിൽ വായിക്കുമ്പോൾ, ‘ഈ സാഹിത്യകാരന്മാർ ഏതും വെറുതെ അങ്ങ് പെരുപ്പിക്കുകയാണല്ലോ... നെഞ്ചിൽ നെരിപ്പോടുപോലും’ എന്നൊക്കെ സാഹിത്യവിചാരണ നടത്തിയ ഞാൻ കുറ്റപ്പെടുത്തലൊക്കെ മുൻകാല പ്രാബല്യത്തോടെ തിരിച്ചെടുക്കുന്നു. നെഞ്ചിൽ നെരിപ്പോട് എരിയുക മാത്രമല്ല, അഗ്നിപർവതം പുകയുകയും ആറ്റംബോംബ് പൊട്ടുകയും ചെയ്യുമെന്ന് എനിക്കിപ്പോൾ മനസ്സിലായിരിക്കുന്നു.\nനെഞ്ചെരിച്ചിലിനും ഉറക്കമില്ലായ്‌മയ്‌ക്കുമൊക്കെ കാരണമോ? പ്രായമാകാതിരിക്കാനുള്ള മരുന്ന് കണ്ടുപിടിച്ചിരിക്കുന്നുപോലും. അമേരിക്കയിൽ അലബാമാ സർവകലാശാലയിലെ ഒരുകൂട്ടം പ്രൊഫസർമാരാണുപോലും കണ്ടുപിടിത്തം നടത്തിയിരിക്കുന്നത് എന്നാണ് വാർത്ത. ഭാവിയിൽ, പ്രായമായാലും തൊലി ചുളിയില്ലപോലും. മുടി കൊഴിയില്ലപോലും. തൊണ്ണൂറാം ബർത്ത്‌ഡേ ആഘോഷിക്കുമ്പോഴും സ്‌കിൻ വെളുവെളാന്നും മുഖം ചുവന്നും മുടി കറുകറാന്നുമൊക്കെത്തന്നെ ഇരിക്കുംപോലും. മുറകൊണ്ട് മുത്തശ്ശനായാലും കാഴ്‌ചകൊണ്ട് അളിയനായിത്തന്നെ കാണപ്പെടുംപോലും.\nഎലികളിൽ നടത്തിയ പരീക്ഷണം തകർപ്പൻ വിജയമായത്രെ! (ഗിനിപ്പന്നികൾ, എലികൾ, മുയലുകൾ എന്നീ പാവങ്ങളാണല്ലോ പരീക്ഷണത്തിന‌് സംവരണം ചെയ്യപ്പെട്ടിട്ടുള്ളത്. ആഘോഷങ്ങൾ അടുക്കുമ്പോൾ ബ്രോയ്‌ലർ കോഴികൾ എങ്ങനെയാണോ പേടിക്കുന്നത് അതുപോലെയാണ് ശാസ്‌ത്രജ്ഞർ പുതിയ പരീക്ഷണം തുടങ്ങാൻ പോകുന്നു എന്നറിയുമ്പോൾ ഗിനിപ്പന്നികളും കൂട്ടരും). ആദ്യം ജനിതകവ്യതിയാനം വഴി എലികളുടെ തൊലിയിൽ ചുളിവുവീഴ്‌ത്തി ശതാഭിഷിക്തരാക്കി. തുടർന്ന് മരുന്ന് പ്രയോഗിച്ചപ്പോഴുണ്ട് ടീനേജേഴ്‌സ് ആകുന്നു. നൂറ്റാണ്ടിലെ കണ്ടുപിടിത്തമായിട്ടൊക്കെയാണത്രേ ടി കണ്ടുപിടിത്തം ആഘോഷിക്കപ്പെടുന്നത്. ഇതാണ് എന്നെ ഉലച്ച വാർത്ത.\nആ വാർത്തയിൽ എന്താണ് ഉലയാനുള്ളതെന്നാണോ സാർ, മരുന്ന് കണ്ടുപിടിച്ചുവെങ്കിലും മനുഷ്യരിൽ അത് പ്രയോഗിച്ച് റിസൾട്ട് കിട്ടിത്തുടങ്ങണമെങ്കിൽ പത്തിരുപത് വർഷംകൂടി ആകുമത്രെ. ആ സമയമാകുമ്പോൾ എന്റെ അവസ്ഥ എന്താണെന്ന് ആർക്കറിയാം. എനിക്ക് ഗുണം കിട്ടാത്ത കണ്ടുപിടിത്തംകൊണ്ട് ലോകത്തിന് എന്ത് നേട്ടമുണ്ടായാൽ എനിക്കെന്താണ്. മരുന്നുകൾ ഏൽക്കാത്ത ഘട്ടത്തിൽ ഞാൻ ജരാനരാധിപനായി ജീവിക്കുകയും പിൻതലമുറ എന്റെ പ്രായമെത്തുമ്പോൾ നിത്യവസന്തമായി തുടരുകതന്നെ ആയിരിക്കുമെന്നുള്ള അറിവ് ഞാനെങ്ങനെ താങ്ങും? എനിക്കുശേഷം പ്രളയം അതല്ലേ അതിന്റെ ഒരു സുഖം. പഴുത്ത ഇല വീഴുമ്പോൾ പഴുത്ത ഇലയ്‌ക്കുള്ള ഒരു സമാധാനം പച്ചിലയും പഴുക്കുമല്ലോ എന്നോർത്തിട്ടല്ലേ? പക്ഷേ, പഴുത്താലും ഇല പച്ചയായിത്തന്നെ തുടരാൻ പോകുന്നു. ഞാനിതെങ്ങനെ സഹിക്കും.\nനിലവിലെ സമ്പ്രദായമനുസരിച്ച് ജീവിതപ്രയാണത്തിലെ സമ്മർദങ്ങൾ കാരണം തൊലിയൊക്കെ മുപ്പത് കഴിയുമ്പോൾത്തന്നെ ചുളുങ്ങും. മുപ്പത്തഞ്ചിലേ മുടി പൊഴിയും. ഹൗസിങ് ലോണിലും കാർ ലോണിലും പെട്ട് ടെൻഷനടിച്ച് പൊഴിഞ്ഞശേഷം മിച്ചമുള്ള മുടി വെളുക്കും. അതിനൊക്കെ ആ ശാശ്വതപരിഹാരം. ആലോചിച്ചിട്ട് മനസ്സിന് ആകെ പരവേശമായിപ്പോയി സാർ. രാവിലെ ചായ കൊണ്ടുവന്ന ഭാര്യയോട് ‘ഇങ്ങനെയാണോടീ ചായ. കഷായം പോലെയുണ്ടല്ലോ’ എന്ന് അലബാമയിലെ ശാസ്‌ത്രജ്ഞന്മാരോടുള്ള ദേഷ്യം ഞാൻ അട്ടഹസിച്ച് പുരുഷമേധാവിത്വം തെളിയിച്ചു. ‘എന്നെക്കൊണ്ട് ഇങ്ങനെ ചായയിടാനേ ഒക്കൂ. വേണമെങ്കിൽ കുടിച്ചാൽ മതി’ എന്ന് അവർ സ്‌ത്രീസമത്വവും സ്ഥാപിച്ചു.\nചെറുപ്പക്കാരെ കാണുമ്പോൾ ഞാൻ അസൂയകൊണ്ട് പല്ലുഞെരിച്ചുതുടങ്ങി. നിത്യചെറുപ്പമല്ലേ അനുഭവിക്കാൻ പോകുന്നത്. ബാല്യം, കൗമാരം, യൗവനം, യൗവനം, യൗവനം എന്നിങ്ങനെ പ്രായവിവരപ്പട്ടിക മാറാൻ പോകുന്നു. ഹെയർഡൈ കമ്പനികളും ഫെയ്‌സ് ക്രീം കമ്പനികളും ഉപജീവനാർഥം മറ്റ് വല്ല തും തുടങ്ങേണ്ടിയിരിക്കുന്നു. പ്രായമാകുമ്പോൾ ഭാവിയിൽ പല്ലുകൊഴിയുമോ ഇല്ലയോ എന്നതിനെക്കുറിച്ച് ഒന്നും വാർത്തയിൽ കണ്ടില്ല. അതെനിക്ക് ചെറിയൊരു ആശ്വാസത്തരുവായി. അത്രയെങ്കിൽ അത്രയും. പക്ഷേ, ശാസ്‌ത്രജ്ഞരുടെ കാര്യമൊന്നും വിശ്വസിക്കാൻ പറ്റില്ല. പല്ലുപൊഴിയുന്നതിനുംകൂടി എന്തെങ്കിലും പരീക്ഷണം എലിയിൽ നടത്തി വിജയിച്ചാൽ‐സത്യമായും പത്രാധിപർ സാറേ ‐ ആ വാർത്ത വരുന്ന ദിവസം ഞാൻ വീട്ടിൽനിന്നിറങ്ങി, നേരെ റെയിൽവേ പാളത്തിലൂടെ നടന്ന് ആദ്യം കാണുന്ന ട്രെയിനിന് ‐ അതെ അതുതന്നെ. ഞാനത് ചെയ്യും.\nഎന്റെ ഉറക്കമില്ലായ്‌മയും അസ്വസ്ഥതയും ഒക്കെ ഭാര്യ ശ്രദ്ധിച്ചു. നിവൃത്തിയില്ലാതെ ഞാൻ കാര്യം പറഞ്ഞു. ‘‘എനിക്കുശേഷം ലോകം സുന്ദരമാകാൻ പോകുന്നു.’’\n‘‘അതൊരു നല്ല കാര്യമല്ലേ. മരിക്കുന്നതുവരെയും ചെറുപ്പമായിരിക്കുക.’’\n‘‘പക്ഷേ, എനിക്ക് ‐നിന്റെ കാര്യം ഞാൻ പറയുന്നില്ല. നിനക്ക് വിഷമമായാലോ ‐ ചെറുപ്പമാകാൻ പറ്റില്ല. അതിനുള്ള ഒരു സ്‌പീഡപ്പ് ശാത്രജ്ഞന്മാരുടെ ഭാഗത്തുനിന്ന് ഉണ്ടാകില്ല.’’\n‘‘അതിനെന്താ. നമ്മൾ ചെറുപ്പമായില്ലെങ്കിലും പിന്നീട് വരുന്നവർക്ക് അത് സാധിക്കുമല്ലോ.’’\n‘‘നമ്മൾക്ക് കിട്ടാത്തത് മറ്റൊരാൾക്കും വേണ്ട.’’ ഞാൻ ഒച്ചയെടുത്തു. ‘‘ബാക്കിയുള്ളവർ അങ്ങനെയങ്ങ് സുഖിക്കണ്ട.’’\n‘‘ഇത് അസൂയയാണ്. പക്കാ അസൂയ. സത്യം പറഞ്ഞാൽ ഒരു മരുന്ന് കണ്ടുപിടിക്കേണ്ടത് ഇതിനാണ്. അസൂയക്ക്.’’\nക്ലിങ്. അതൊരു സൂപ്പർ പോയിന്റായി എന്റെ തലച്ചോറിൽ ഒന്നടിച്ചു. ശരിയാണല്ലോ. അസൂയക്ക് ഒരു മരുന്നുണ്ടായിരുന്നെങ്കിൽ ഞാനിങ്ങനെ വേവലാതിയെടുത്ത് മനസ്സ് നീറിക്കിടക്കുമോ? ഞാൻ കുറെ ആലോചിച്ചു. എന്നിട്ട് കടലാസും പേനയുമെടുത്ത് അലബാമായിലെ ശാസ്‌ത്രജ്ഞർക്ക് കത്തെഴുതി.\nപ്രിയപ്പെട്ട ശാസ്‌ത്രജ്ഞൻ സാറന്മാരേ,\nനമസ്‌കാരം. കേരളത്തിൽനിന്നാണ് ഞാനീ കത്തെഴുതുന്നത്. നിങ്ങളുടെ കണ്ടുപിടിത്തം ലോകത്തിന് വലിയ സന്തോഷമാണെങ്കിലും എന്നെ സംബന്ധിച്ച് ഒരുമാതിരി എട്ടിന്റെ പണിയായിപ്പോയി. ലോകം നന്നാവുമെന്ന് ആലോചിച്ചപ്പോ ആകെമൊത്തം പരവേശത്തിലാണ് ഞാൻ. എന്റെ ശാസ്‌ത്രജ്ഞരെ, ശാസ്‌ത്രജ്ഞരെ ഉപദേശിക്കാനുള്ള അറിവ് എനിക്കുണ്ടോ എന്നറിഞ്ഞുകൂടാ. എങ്കിലും പറയുകയാണ്. തൊലി ചുളുങ്ങാതിരിക്കാനും മുടി വെളുക്കാതിരിക്കാനുമുള്ള മരുന്നല്ല എന്നെപ്പോലുള്ളവർക്ക് ആവശ്യം. മനസ്സിന്റെ ചുളുക്കം മാറുന്ന ഔഷധക്കൂട്ടുകളാണ് കണ്ടുപിടിക്കേണ്ടത്. അസൂയ, അത്യാഗ്രഹം, ആക്രാന്തം, കൃത്രിമം, അഹങ്കാരം, കണ്ണുകടി, അലമ്പുണ്ടാക്കൽ തുടങ്ങിയ മൃദുലവികാരങ്ങൾ ഇല്ലാതാക്കാനുള്ള മരുന്നുകൾ കണ്ടുപിടിക്കാനല്ലേ നിങ്ങളുടെ തലച്ചോറും സമയവും വിനിയോഗിക്കേണ്ടത്. ആലോചിച്ചുനോക്കണം സാറന്മാരേ, എല്ലാ വീട്ടിലും മേൽപ്പറഞ്ഞ അസുഖങ്ങൾക്കുള്ള ഗുളിക ടിന്നുകൾ നിരക്കുന്ന ആ മനോഹരക്കാഴ്‌ച.\nഅയൽപക്കക്കാർ പുതിയ കാർ വാങ്ങുന്നു. തുടങ്ങിയല്ലോ നമുക്ക് വെപ്രാളം. മനസ്സിനകത്ത് ആകെ വിമ്മിഷ്ടം. ‘‘എടീ ആ അസൂയേടെ ഗുളിക പെട്ടെന്നിങ്ങെട്’’ എന്ന് നമ്മൾ ഭാര്യയോട് വിളിച്ചുപറയുന്നു. ഭാര്യ അസൂയയുടെ ഡെൻസിറ്റി അനുസരിച്ച് ഒന്നോ രണ്ടോ ഗുളിക തരുന്നു. ഗുളിക വിഴുങ്ങി കുറച്ചുസമയം നമ്മളങ്ങനെ ഇരിക്കുന്നു. അതാ മനസ്സിലന് ലാഘവത്തം വരുന്നു. ഭാര്യ മുതുകിലൊക്കെ ഒന്ന് തടവി ‘‘ഗുളിക കഴിച്ചിട്ട് ആശ്വാസമുണ്ടോ ചേട്ടാ’’ എന്ന് ചോദിക്കുന്നു. ‘‘കുഴപ്പമില്ല. നോർമലായി.’’ തുടർന്ന് നമ്മൾ അയൽക്കാരനെ സമീപിച്ച് ‘‘സൂപ്പർ കാർ, കിടു, അടിപൊളി’’ എന്നൊക്കെ ട്രെന്റി വാക്കുകൾ ഉപയോഗിച്ച് കളങ്കലേശമെന്യേ പുകഴ്‌ത്തുന്നു.\nഅയൽപക്കത്തെ മാവിൽനിന്നോ പ്ലാവിൽനിന്നോ നമ്മുടെ മുറ്റത്തേക്ക് ഒന്നോ രണ്ടോ ഇലകൾ കാറ്റത്ത് പറന്നുവീഴുന്നു. ‘‘ഈ മാവ് ഇന്ന് ഞാൻ വെട്ടിയിടും’’ എന്ന് അട്ടഹസിച്ച് ചാടിയിറങ്ങാൻ തുടങ്ങുമ്പോൾ പെട്ടെന്നതാ സൗഹാർദ ടോണിക്ക് ഒരു ടീസ്‌പൂൺ തരുന്നു. ‘‘ഹലോ... രാമചന്ദ്രാ... എന്തൊക്കെ വിശേഷം?’’ എന്ന് കുശലം ചോദിച്ച് നമ്മൾ മതിലിനടുത്തേക്ക്. ‘‘എന്റെ പ്ലാവിൽനിന്നുള്ള ഇലകൾ ആകെ പ്രശ്‌നമാകുന്നുണ്ടല്ലേ?’’ എന്ന് രാമചന്ദ്രൻ. ‘‘പ്രശ്‌നമോ? എന്ത് പ്രശ്‌നം? മരമായാൽ അങ്ങനെതന്നെ. സ്വാഭാവികം. മരത്തിന്റെ ഇലയല്ല മനസ്സിന്റെ ഇലയാണ് വീഴാതെ നോക്കേണ്ടത്.’’ എന്ന് നമ്മൾ ബുദ്ധഭഗവാന്റെ മുകളിൽ തത്വം പറയുന്നു.\nമക്കൾക്ക് ഫുൾ എ പ്ലസ് കിട്ടിയില്ലെന്നറിഞ്ഞാൽ ഉടൻ ‘മത്സര രഹിത പിൽസ്’ കഴിക്കണം. പഠിത്തത്തിലുള്ള മത്സരത്തിന് നമ്മൾ പിന്നെ മക്കളെ പ്രേരിപ്പിക്കില്ല.\nഅപ്പോൾ സാറന്മാരേ, ഈ മേഖലയിലേക്ക് നിങ്ങളുടെ ശ്രദ്ധ എത്രയും പെട്ടെന്ന് വീഴട്ടെ. ഇതിന് പരീക്ഷണം നടത്താൻ ഗിനിപ്പന്നികളെ ഒന്നും അന്വേഷിക്കേണ്ട. ഞാൻ വരാം. സത്യം. ലോകത്തിന് ആകെ ഉപയോഗം കിട്ടാൻ പോകുന്ന കാര്യമല്ലേ. അലബാമയുടെ ഏത് ഭാഗത്ത് വരണമെന്ന് പറഞ്ഞാൽ മതി. ഞാൻ കൃത്യമായി എത്താം. വണ്ടിക്കൂലിയും വഴിച്ചെലവിനുള്ളതും തന്നാൽ മതി.\nഎന്ന്, സ്വന്തം, ഒപ്പ്.\nകതിർക്കനത്തോടെ കട്ടേപ്പാടം ; ചവർപ്പാടത്ത‌് ഒരു കലക്കൻ സെൽഫി\nമനസ്സിൽ ഒരു പ്രശ്‌നം അലട്ടുന്നുണ്ടല്ലോ


കൊച്ചി അൽഖ്വയ്ദ വേട്ട; സംസ്ഥാന പൊലീസ് അറിഞ്ഞത് ഇന്നലെ രാത്രി | terrorists arrest kerala police get information at last night\nThiruvananthapuram, First Published 19, Sep 2020, 11:53 PM\nഓപ്പറേഷനില് കേരള പൊലീസിന്‍റെ ഭീകര വിരുദ്ധ സ്ക്വാഡും പങ്കെടുത്തു. ആൻ്റി ടെററിസ്റ്റ് സ്ക്വാഡ് ഡിഐജി അനൂപ് ജോണിന്‍റെ നേതൃത്വത്തിലുള്ള സംഘമാണ് പ്രതികളെ പിടികൂടിയത്.\nതിരുവനന്തപുരം: കൊച്ചിയിലെ അൽഖ്വയ്ദ അറസ്റ്റിനെ കുറിച്ച് സംസ്ഥാന പൊലീസ് അറിയുന്നത് ഇന്നലെ രാത്രിയിൽ. അൽഖ്വയ്ദയുമായി ബന്ധമുള്ളവര് കൊച്ചി കേന്ദ്രീകരിച്ച് പ്രവര്‍ത്തിക്കുന്നുണ്ട് എന്ന വിവരം അര്‍ദ്ധ രാത്രിയോടെയാണ് എന്‍ഐഎ കേരളാ പൊലീസിന് കൈമാറുന്നത്. ഓപ്പറേഷനില് കേരള പൊലീസിന്‍റെ ഭീകര വിരുദ്ധ സ്ക്വാഡും പങ്കെടുത്തു. ആൻ്റി ടെററിസ്റ്റ് സ്ക്വാഡ് ഡിഐജി അനൂപ് ജോണിന്‍റെ നേതൃത്വത്തിലുള്ള സംഘമാണ് പ്രതികളെ പിടികൂടിയത്.\nഅൽഖ്വയ്ദ ബന്ധത്തിന്‍റെ പേരിൽ കൊച്ചിയിൽ പിടിയിലായ മൂന്ന് പശ്ചിമബംഗാൾ സ്വദേശികളെ ദില്ലി കോടതിയിലാണ് ഹാജരാക്കുക. പെരുമ്പാവൂർ, കളമശ്ശേരി മേഖലകളിൽ നിന്ന് ഇന്ന് പിടികൂടിയ മുർഷിദാബാദ് സ്വദേശി മുർഷിദ് ഹസ്സൻ, പെരുമ്പാവൂരിൽ താമസിച്ചിരുന്ന യാക്കൂബ് ബിശ്വാസ്, മുസറഫ് ഹുസൈൻ എന്നിവരെ ദേശീയ അന്വേഷണ ഏജൻസി നാളെ ദില്ലിയിലേക്ക് കൊണ്ടുപോകും. പ്രതികളെ കൊണ്ടുപോകാനുള്ള അനുമതി വൈകുന്നേരത്തോടെ എൻഐഎയ്ക്ക് ലഭിച്ചിട്ടുണ്ട്.\nദില്ലിയിൽ കേസ് രജിസ്റ്റര് ചെയ്ത സാഹചര്യത്തിൽ തുടർ അന്വേഷണം ദില്ലിയിലാകും നടക്കുക. അതേസമയം, കൊച്ചിയിൽ പിടിയിലായ മൂന്ന് പേർക്ക് പുറമെ മറ്റു രണ്ട് പേരെ കേന്ദ്രീകരിച്ച് കൂടി എൻഐഎ കൊച്ചി യൂണിറ്റ് അന്വേഷണം തുടരുന്നുണ്ട്.\nAlso Read: എറണാകുളത്ത് നിന്ന് മൂന്ന് അൽ ഖ്വയ്ദ തീവ്രവാദികളെ പിടികൂടിയതായി എൻഐഎ\nLast Updated 20, Sep 2020, 12:09 AM\n'വെള്ളമൊഴിക്കേണ്ട, കളപറിക്കേണ്ട'; റബർ തോട്ടമായിരുന്ന മലഞ്ചെരുവിനെ എള്ള് തോട്ടമാക്കി യുവാവ്\nആറ്റിങ്ങലിലെ ഗതാഗതക്കുരുക്ക്; റോഡ് നവീകരണത്തിലൂടെ പരിഹാരമാകുമെന്ന് എംഎല്‍എയുടെ ഉറപ്പ്\nഎം പി ജോസഫിന്റേത് നയപരമായ തീരുമാനമെന്ന് പി ജെ ജോസഫ്; ചെന്നിത്തലയുമായും ഇന്ന് കൂടിക്കാഴ്ച\nകൊവിഡ് 19: പി.എസ്.സി പൊതു പ്രാഥമിക പരീക്ഷ ഫെബ്രുവരിയിലേക്ക് മാറ്റി\nകുളത്തിൽ മുങ്ങി പരിക്കേറ്റ് ചികിത്സയിലായിരുന്ന വിദ്യാർത്ഥി മരിച്ചു\n'ഞങ്ങള് കൂലിപ്പണി ചെയ്തുണ്ടാക്കിയ വീട്'; പോസ്റ്റ് പിന്‍വലിച്ച് വി.കെ പ്രശാന്ത്, പിന്നാലെ ഉടമയുടെ പ്രതികരണം\nസിംപിള് കുര്‍ത്തയില് കജോള്; എന്നാല് വില എത്രയെന്ന് അറിയാമോ?\n'പാലാ സീറ്റിൽ ജോസ് കെ മാണി ബലം പിടിക്കില്ലെന്ന് പറഞ്ഞിട്ടുണ്ട്': മാണി സി കാപ്പൻ\nമിസൈല് പരീക്ഷണങ്ങളുമായി ഇന്ത്യ മുന്നോട്ട്; കപ്പലുകള് തകര്‍ക്കാന് പറ്റുന്ന മിസൈല് വിജയകരമായി പരീക്ഷിച്ചു\nസോളാര് കേസ്:പ്രതികള്‍ക്കെതിരായ നിര്‍ണായക രേഖകള് കാണാതായി,അന്വേഷണത്തില് പ്രയോജനമില്ലെന്ന് ആദ്യ പരാതിക്കാരന്


എന്റെ സിനിമകളിലെ ഐഡിയൽ ഹീറോ എന്നും മമ്മൂക്കയായിരുന്നു : രൺജി പണിക്കർ - Mammootty Times\nഎന്റെ സിനിമകളിലെ ഐഡിയൽ ഹീറോ എന്നും മമ്മൂക്കയായിരുന്നു : രൺജി പണിക്കർ\nമമ്മൂട്ടി എന്ന മൂന്നക്ഷരത്തോട് ചെറുപ്പം മുതൽ തന്നെ വല്ലാത്തൊരു അടുപ്പം തോന്നിയിരുന്നു. അദ്ധേഹത്തിന്റെ സിനിമകളാണ് ഈ അടുപ്പത്തിനു അടിസ്ഥാന ശിലയിട്ടത്. പിന്നീട് ഓരോ ഘട്ടത്തിലും അത് വളർന്നു വലുതായി. ഇന്നത് അകലെ നിന്നു നോക്കി കണ്ടിരുന്ന താരം എന്ന നിലയിൽ നിന്ന് സ്വന്തം ജ്യേഷ്ഠ സഹോദരനന്റെ സ്ഥാനത്ത് വന്നുനിൽക്കുകയാണ്. മമ്മൂക്കയെ കാണുന്നതും പരിചയപ്പെടുന്നതും പത്രപ്രവർത്തകൻ എന്ന നിലയിലായിരുന്നു. 1985-ൽ തിരുവനന്തപുരം കാര്യവട്ടം കാമ്പസിൽ നിന്നും ജേണലിസത്തിൽ ബിരുദാനന്തബിരുദം കരസ്ഥമാക്കിയശേഷം പത്രപ്രവർത്തകനായി മാതൃഭൂമിയിലാണ് ജോലിയിൽ പ്രവേശിക്കുന്നത്. മതൃഭുമിയുടെ തന്നെ ഗൃഹലക്ഷ്മിയിലും പിന്നീട് ചിത്രഭൂമിയിലും ആയിരുന്നു നിയമനം. ചിത്രഭൂമിയുടെ ലേഖകൻ എനൻ നിലയിൽ മമ്മൂക്കയെ കാണാനും സംസാരിക്കാനും അവസരം ലഭിച്ചിരുന്നു. വല്ലാത്തൊരു ആഹ്ളാദമായിരുന്നു അത്.\nഎന്റെ സിനിമകളുടെയെല്ലാം ഐഡിയൽ ഹീറോ എന്നും മമ്മൂട്ടിയായിരുന്നു. മലയാളസിനിമയിൽ പൗരുഷത്തിന്റെ പ്രതീകമായി നിലകൊള്ളുന്നത് മമ്മൂട്ടിയെന്ന നടനാണ്. എന്റെ ഓരോ സിനിമയുടെയും രചനാവേളയിൽ മമ്മൂട്ടിയെ കണ്ടുകൊണ്ടാണ് നായക കഥാപാത്രത്തിനു രൂപം നൽകുന്നത്. പിന്നീട് അത് പല കാരണങ്ങളാൽ മറ്റുള്ളവരിലേക്ക് മാറുകയാണ് പതിവ്. ഞാൻ എഴുതിയ സിനിമകളിലെല്ലാം നായകസ്ഥാനത്ത് ഞാൻ പ്രതിഷ്ഠിക്കുന്നത് മമ്മൂക്കയെയാണ്. എന്റെ കതാപാത്രങ്ങളുടെ അടിസ്ഥാന ഊർജ്ജം മമ്മൂട്ടിയെന്ന പ്രതിഭയിൽ നിന്നായിരുന്നു. കരുത്തുള്ള നായകന്മാർക്കുവേണ്ടിയുള്ള ഊർജ്ജം മമ്മൂക്കയുടെ പൗരുഷമാർന്ന പ്രകടനം മുന്നിൽ കാണുമ്പോഴാണ് ലഭിച്ചിരുന്നത്. നാലു ചിത്രങ്ങളിലാണ് ഞാൻ മമ്മൂക്കയോടൊപ്പം പ്രവർത്തിച്ചത്. ദി കിംഗ്, ദുബായ്, രൗദ്രം, കിംഗ് ആൻഡ് കമ്മീഷ്ണർ. അദ്ധേഹം അഭിനയിക്കാത്ത എന്റെ മറ്റു സിനിമകളിലെല്ലാം മമ്മൂട്ടിയിലേക്കുള്ള ഒരു നിഴൽ ബാക്കിവച്ചിരുന്നു.\nകുട്ടിക്കാലം മുതൽ മമ്മൂക്കയുടെ സിനിമകൾ കണ്ട് ആവേശഭരിതനായി വളർന്ന ഞാൻ ചിത്രഭൂമിയിൽ പ്രവർത്തിക്കുമ്പോഴും ഏറ്റവും ഇഷ്ടപ്പെട്ടിരുന്ന താരം മമ്മൂക്കയായിരുന്നു. മമ്മൂക്കയുമായി മാത്രമല്ല, അദ്ധേഹത്തിന്റെ കുടുംബവുമായും അടുത്ത ബന്ധം പുലർത്തുന്ന ഒരു വ്യക്തിയാണ് ഞാൻ. മമ്മൂക്കയ്ടെ സഹോദരന്മാരായ ഇബ്രാഹിം കുട്ടിയും സക്കറിയയും എന്റെ അടുത്ത സുഹൃത്തുക്കളാണ്.\nപലതവണ ഞാൻ മമ്മൂക്കയുടെ വീട്ടിൽ പോയിട്ടുണ്ട്. അദ്ധേഹത്തിന്റെ ചെമ്പിലെ തറവാട് വീട്ടിലും പോയിട്ടുണ്ട്. കുടുംബാങ്ങളുമായി അന്നുമുതലേ നല്ല അടുപ്പം പുലർത്താൻ എനിയ്ക്ക് കഴിഞ്ഞിട്ടുണ്ട്.\nദേഷ്യപ്പെടുകയും വഴക്കുപറയുകയും ചെയ്യുന്ന സ്നേഹനിധിയായ ഒരു ജ്യേഷ്ഠനായിട്ടാണ് മമ്മൂക്ക എന്നും നിലകൊണ്ടിട്ടുള്ളത്. അദ്ധേഹത്തിന്റെ സ്നേഹം എന്നതിനേക്കാൾ ഉപരി വാൽസല്യം ഏറെ അനുഭവിക്കാൻ കഴിഞ്ഞിട്ടുണ്ട്. എല്ലാ കാലത്തും ഒരു അഭ്യുദയകാംക്ഷിയുടെ മനസ്സോടെ ക്ഷേമം അന്വേഷിക്കാൻ വളരെ തിരക്കുപിടിച്ച ജീവിതത്തിനിടയിലും അദ്ധേഹം സമയം കണ്ടെത്തുന്നുവെന്നത് ഒരു സവിശേഷതയാണ്. എപ്പോഴും ഒരു കരുതൽ അദ്ധേഹത്തെ സ്നേഹിക്കുന്നവർക്കു പ്രതീക്ഷിക്കാം. എനിയ്ക്ക് അത് ഏറ്റവും കൂടുതൽ അനുഭവപ്പെട്ടത് 2001 മുതൽ 2006 വരെയുള്ള കാലഘട്ടത്തിലാണ്. ആ നാലു വർഷം സിനിമ ചെയ്യാതെ ഞാൻ മാറിനിൽക്കുകയായിരുന്നു. ഈ കാലയളവിൽ ഇടയ്ക്കിടെ അദ്ധേഹം വിളിക്കുമായിരുന്നു. വിളിക്കുമ്പോഴെല്ലാം എഴുതണമെന്നും വീണ്ടും തിരിച്ച് സിനിമയിൽ സജീവമാകണമെന്നും ഉപദേശിക്കുമായിരുന്നു. നാം സ്നേഹിക്കുന്ന ഒരാൾ നമ്മെ വിളിച്ചു സ്നേഹം അന്വേഷിക്കുമ്പോഴുണ്ടാകുന്ന മാനസിക സന്തോഷം വളരെ വലുതാണ്.\nവളരെ ഉയർന്ന നിലയിൽ പ്രവർത്തിക്കുമ്പോഴും സൗഹൃദത്തിനു ഏറെ പ്രാധാന്യം നൽകാൻ മമ്മൂക്കയ്ക്ക് കഴിയുന്നുവെന്നത് വലിയൊരു കാര്യമാണ്. ഒരു കരുതലും അന്വേഷണവും എന്റെ കാര്യത്തിൽ അദ്ധേഹത്തിനു ഉണ്ടെന്ന് വീണ്ടും തെളിയിച്ച ഒരു അനുഭവം പറായാം.. ഒരിക്കൽ ഒരു അമേരിക്കൻ വിദേശ യാത്ര കഴിഞ്ഞു എത്തിയ അദ്ധേഹം എനിയ്ക്ക് ഒരു സമ്മാനവുമായി എത്തിയതാണ്. സ്ക്രീൻ പ്ളേ റൈറ്റിംഗ് സംബന്ധിച്ചു ഇറങ്ങിയ ഏറ്റവും പുതിയ ഒരു പുസ്തകമാണ് മമ്മൂക്ക അമേരിക്കയിൽ നിന്നും എനിയ്ക്ക് കൊണ്ടുവന്നത്. ഒരു യാത്ര പോയി വരുമ്പോൾ എനിയ്ക്കുവേണ്ടി ഒരു വിലപ്പെട്ട പുസ്തകം വാങ്ങിക്കൊണ്ടുവന്നു തരണമെങ്കിൽ അദ്ധേഹത്തിന്റെ മനസ്സിൽ എനിയ്ക്കുള്ള സ്ഥാനം വലുതാണെന്ന് ബോധ്യമായി. അത് ഏറെ സന്തോഷം നൽകുന്ന കാര്യമാണല്ലോ.\n1995-ൽ കേരളക്കരയാകെ ഇളക്കിമറിച്ച ദി കിംഗിലെ തേവള്ളിപ്പറമ്പിൽ ജോസഫ് അലക്സ് എന്ന ഐ എ സുകാരൻ മമ്മൂട്ടിയുടെ കൈയിൽ ഭദ്രമായിരുന്നു.\nമമ്മൂക്കയെ നായകനാക്കി രൗദ്രം എന്ന ചിത്രമൊരുക്കാൻ കഴിഞ്ഞതും ഒരു ഭാഗ്യമായി കരുതുന്നു. മമ്മൂക്കയുടെ ഒരുപാട് ഫയർ ബ്രാൻഡ് പോലീസ് കൽ കഥാപാത്രങ്ങളെ തിരശ്ശീലയിൽ കണ്ടു ഹരം കൊണ്ട എന്നെ സംബന്ധിചിടത്തോളം അതേ പോലീസ് യൂണിഫോമിൽ എന്റെ ആക്ഷനും കട്ടിനുമിടയിൽ മമ്മൂക്ക ക്യാമറയ്ക്ക് മുന്നിൽ വന്നുനിന്നപ്പോൾ ഉണ്ടായ ആവശവും സന്തോഷവും ചെറുതായിരുന്നില്ല.\nമമ്മൂക്കയെ നായകനാക്കി സംവിധാനം ചെയ്യാൻ ഞാൻ ആലോചിച്ച ഒരു പ്രോജക്ടായിരുന്നു ‘കടുവാക്കുന്നേൽ കുറുവച്ചൻ’. ആ ചിത്രത്തിന്റെ സ്റ്റോറി ലൈൻ എഴുതിവച്ചതാണ്. എന്റെ പരിചയത്തിലുള്ള ഒരു കഥാപാത്രമാണ് കുറുവച്ചൻ. മമ്മൂക്ക ചെയ്താൽ വിജയിക്കുമെന്ന് പ്രതീക്ഷയുണ്ടായിരുന്ന ആ പ്രോജക്ട് ചില സാങ്കേതിക കാരണങ്ങളാൽ നടക്കാതെപോവുകയായിരുന്നു.\nവ്യത്യസ്തതയുള്ള കഥാപാത്രങ്ങളെ തേടുന്നതിൽ ഇന്നും മമ്മൂക്കയ്ക്കുള്ള ആവേശം… അത് അദ്ദേഹത്തിൽ കാണുന്ന വലിയൊരു പ്രത്യേകതയാണ്. ഒരു നടനെന്ന നിലയ്ക്കും താരമെന്ന നിലയ്ക്കും ഇന്നും മലയാളത്തിലെ നമ്പർ വൺ ആയി അദ്ദേഹം നിൽക്കുന്നതും ഈ പ്രത്യേകത കൊണ്ടുകൂടിയാണ്. കഥാപാത്രത്തിന്റെ വിജയത്തിനായി എന്ത് ത്യാഗവും സഹിക്കാൻ തയ്യാറാകുന്ന നടൻ.. കഥാപാത്രത്തോട് നൂറു ശതമാനം നീതി പുലർത്താൻ കഴിയുന്ന ഒരു നടനിൽ നിന്ന് എന്ത് ഒരു തിരക്കഥാകൃത്തും സംവിധായകനും പ്രതീക്ഷിക്കുന്നുവോ അത് ലഭിക്കും. .


ഡൽഹിയിൽ തെരഞ്ഞെടുപ്പിനിടയിൽ സംഘർഷം; എഎപി പ്രവർത്തകനെ കൈയ്യേറ്റം ചെയ്യാൻ ശ്രമം\nഡൽഹിയിൽ തെരഞ്ഞെടുപ്പ് പുരോഗമിക്കുന്നതിനിടയിൽ സംഘർഷം. ചാന്ദ്‌നി ചൗക്കിലെ കോൺഗ്രസ് സ്ഥാനാർഥിയും മുൻ എഎപി എംഎൽഎയുമായ അൽക്ക ലാംബയാണ് എഎപി പ്രവർത്തകനെ കൈയ്യേറ്റം ചെയ്യാൻ ശ്രമിച്ചത്. അൽക്ക ലാംബയുടെ മകനെക്കുറിച്ചുള്ള സംസാരത്തിൽ പ്രകോപിതയായാണ് എഎപി പ്രവർത്തനെ കൈയ്യേറ്റം ചെയ്യാനൊരുങ്ങിയതെന്ന് സംഭവ സ്ഥലത്തുണ്ടായിരുന്നവർ പറയുന്നു.\nഎന്നാൽ, പോളിംഗ്ബൂത്തിൽ സുരക്ഷാ ചുമതലയുണ്ടായിരുന്ന പൊലീസ് ഉദ്യോഗസ്ഥൻ സ്ഥലത്തെത്തി എഎപി പ്രവർത്തകനെ മാറ്റി. അൽക്കയുടെ ഈ പ്രവർത്തിക്ക് തെരഞ്ഞെടുപ്പ് കമ്മീഷനിൽ പരാതി നൽകമെന്ന് എഎപി നേതാവ് സഞ്ജയ് സിംഗ് പറഞ്ഞു. എഎപി എംഎൽഎയായിരുന്ന അൽക്ക ലാംബ അരവിന്ദ് കേജ്രിവാളുമായുള്ള അഭിപ്രായ ഭിന്നതയെ തുടർന്ന് പാർട്ടി വിടുകയായിരുന്നു.


ചാഞ്ഞും ചെരിഞ്ഞും ശിവനസമുദ്രം | Travel | Shivanasamudra\nചാഞ്ഞും ചെരിഞ്ഞും ശിവനസമുദ്രം\n# എഴുത്ത്: പി.യാമിനി, ചിത്രങ്ങള്: അജിത്ത് അരവിന്ദ്\nPublished: May 14, 2015, 01:42 PM IST\nശിവന്റെ സമുദ്രമായ ശിവനസമുദ്രം. കാവേരിക്ക് ഇവിടെ രൗദ്രഭാവമാണ്. 300 അടിഉയരത്തില് നിന്ന് തിളച്ച പാല് പതഞ്ഞൊഴുകുന്ന പോലെ.\nകാവേരിക്ക് ഇവിടെ രൗദ്രഭാവമാണ്. തിളച്ച പാല് പതഞ്ഞൊഴുകുന്ന പോലെ. 300 അടി ഉയരത്തില് നിന്ന് അഗാധ ഗര്‍ത്തത്തിലേക്ക് പാറയില് തട്ടിത്തെറിക്കുന്ന കാഴ്ച. കര്‍ണാടകത്തിലെ മാണ്ഡ്യയില് സ്ഥിതി ചെയ്യുന്ന ശിവന്റെ സമുദ്രമായ ശിവനസമുദ്രം കാണാന് കാലവര്‍ഷമാണത്രെ ഏറ്റവും അനുയോജ്യം.\nമഴ പൊടിയുന്ന ഒരു നട്ടുച്ചനേരത്താണ് നഗരത്തിരക്കിനെ വകഞ്ഞുമാറ്റി മൈസൂരിനടുത്തുള്ള ശിവനസമുദ്രത്തിലെത്തിയത്. മഴയുടെ പെയ്ത്ത് കനത്തില്ല. ഭാഗ്യം. മനസ്സില് വിചാരിച്ചു. ആരവം അടുത്തെത്തിയിരിക്കുന്നു. കാവേരി രണ്ടായി വിഭജിച്ച് രണ്ട് വെള്ളച്ചാട്ടങ്ങളായി പതഞ്ഞൊഴുകുന്നതിന്റെ ആരവം.\nഗഗനചുക്കിയാണ് ആദ്യത്തേത്. രണ്ട് കിലോമീറ്റര് തെക്ക്-പടിഞ്ഞാറ് മാറി ഭരച്ചുക്കിയും. രണ്ടും കൂടിച്ചേര്‍ന്നാലോ ശിവനസമുദ്രമായി. മാണ്ഡ്യ ജില്ലയില് മലവള്ളി താലൂക്കിലാണ് ഇന്ത്യയിലെ രണ്ടാമത്തെ വലിയ വെള്ളച്ചാട്ടം കൂടിയായ ശിവനസമുദ്രം സ്ഥിതി ചെയ്യുന്നത്. ബംഗലൂരുവില് നിന്ന് മൈസൂര് റോഡിലൂടെ 139 കിലോമീറ്റര് സഞ്ചരിച്ചാല് ശിവനസമുദ്രത്തിലെത്താം. ചോളപ്പാടങ്ങളും ചെണ്ടുമല്ലിത്തോട്ടങ്ങളും നിറഞ്ഞ പാതയോരങ്ങള് കടന്നാണ് യാത്ര. മലവള്ളിയില് കൊല്ലഗല് റോഡിലെ കുണ്ടും കുഴിയും ഒഴിവാക്കിയാല് മുന്നോട്ടുള്ള യാത്ര സുഖം, സുഖകരം.\nപാറക്കെട്ടുകളെ തകര്‍ത്തെറിഞ്ഞാണ് ഗഗനചുക്കിയുടെ യാത്ര. ഗഗനചുക്കി എന്നാല് ആകാശത്തിലെ പൊട്ട് എന്നര്‍ത്ഥം. ആകാശം താഴേക്കിറങ്ങുന്ന കാഴ്ച തൊട്ടു മുന്നില്. വലത് ഭാഗത്ത് ചെറിയൊരു വെള്ളച്ചാട്ടം. ഇടത്തായി രണ്ട് കൂറ്റന് വെള്ളച്ചാട്ടങ്ങളും. നിറഞ്ഞൊഴുകുകയാണ് ഗഗനചുക്കി. സൗന്ദര്യം അടുത്ത് നിന്ന് ആസ്വദിക്കുവാനായി ഒരു പറ്റം ആളുകള് വാച്ച് ടവറിന് മുകളില് സ്ഥാനം പിടിച്ചിട്ടുണ്ട്. ഇവര്‍ക്കിടയില് അലിഞ്ഞിറങ്ങിയപ്പോള് അനുപമ സൗന്ദര്യം തൊട്ടരികെ... കൂര്‍ത്ത പാറക്കല്ലുകളില് തട്ടിത്തകര്‍ത്തൊഴുകുന്ന കൂറ്റന് വെള്ളച്ചാട്ടം ഒരു വശത്ത്. ചെടികളേയും മറ്റും തഴുകി അലസമായി ഒഴുകുന്ന മറ്റൊരു ജലാശയം തൊട്ടടുത്ത്.\nഏഷ്യയിലെ ആദ്യം കമ്മീഷന് ചെയ്ത ജലവൈദ്യുത പദ്ധതിയും ഗഗനചുക്കിയുടെ കരയിലാണ് സ്ഥിതി ചെയ്യുന്നത്. 1902-ല് കമ്മീഷന് ചെയ്ത ഈ പദ്ധതി ഇപ്പോഴും പ്രവര്‍ത്തനക്ഷമമാണെന്നത് പലരേയും അദ്ഭുതപ്പെടുത്തും. അന്നത്തെ മൈസൂര് ദിവാനായിരുന്ന സര് കെ. ശേഷാദ്രി അയ്യരാണ് പദ്ധതിക്ക് അംഗീകാരം നല്‍കിയതത്രെ. ഇവിടെ നിന്ന് ആദ്യം വൈദ്യുതി ലഭിച്ചതാകട്ടെ കോലാര് ഗോള്‍ഡ് ഫീല്‍ഡ്‌സിലും. അതോടെ ജലവൈദ്യുതി ലഭിച്ച ഏഷ്യയിലെ ആദ്യ ടൗണ് കോലാറായി.\nചരിത്രം ചര്‍ച്ച ചെയ്ത് നിന്നപ്പോഴേക്കും മഴ കനത്തു. അഭയസ്ഥാനങ്ങള് തേടി ഓടുകയാണ് എല്ലാവരും. ഗഗനചുക്കിക്ക് മാത്രം അപ്പോഴും ഒരു മാറ്റവുമില്ല. മഴ ഏറ്റുവാങ്ങി കൂടുതല് രൗദ്രതയോടെ താഴേക്ക്...\nഗഗനചുക്കിയില് നിന്ന് ഒന്നുറക്കെ വിളിച്ചാല് തൊട്ടപ്പുറത്തെ ഭരചുക്കിയില് പ്രതിധ്വനിക്കുമെന്ന് ആരോ പറഞ്ഞത് പെട്ടന്നോര്‍ത്തു. വിളിച്ചു നോക്കി. മൂന്നു കിലോമീറ്ററുകള് തെക്ക്-പടിഞ്ഞാറ് മാറിയുള്ള ഭരചുക്കി വെള്ളച്ചാട്ടത്തിലെ പാറക്കല്ലുകള് ഒന്നിളകി മാറി 300 അടി താഴേക്ക് വീണു.\nകാഴ്ച്ചയില് ഭരച്ചുക്കിയാണ് കൂടുതല് സുന്ദരി. കാവേരിയുടെ കിഴക്കേ ശാഖ വികസിച്ചുണ്ടായതാണ് ഭരച്ചുക്കി. ഗഗനചുക്കിയേക്കാള് വിശാലവും രൗദ്രതയുമേറിയതാണ് ബ്‌ളഫ് എന്ന ഭരച്ചുക്കി. 'നയാഗ്രയുടെ കുതിരലാട'ത്തിന് സമാനമായാണ് ഇതിന്റെ ആകൃതി.\nമതില്‍ക്കെട്ടിനപ്പുറത്ത് നിന്ന് വെള്ളച്ചാട്ടത്തിന്റെ ദൂരക്കാഴ്ച്ചയില് മതിമറന്ന് പടവുകളിറങ്ങുമ്പോള് ചിലര് നനഞ്ഞു കുതിര്‍ന്ന് മുകളിലേക്ക് വരുന്നു. കുട്ടികളും മദ്ധ്യവയസ്‌കരും പ്രായം ചെന്നവരും ചേര്‍ന്ന വിവിധ സംഘങ്ങള്. എല്ലാവരും ആഘോഷിക്കുകയാണ്. ചിലര് പടവുകളിറങ്ങുമ്പോഴും ഭരച്ചുക്കിയുടെ സൗന്ദര്യം ക്യാമറയിലാക്കുന്നു. മറ്റു ചിലര് 'മനോഹരം' എന്ന് അതിശയപ്പെടുന്നു. ഒരു കാര്യം തീര്‍ച്ച. എല്ലാവരിലും ഭരച്ചുക്കി ഒരു ആവേശമായി നിറഞ്ഞിരിക്കുന്നു.\nപടവുകളിറങ്ങി താഴെയെത്തിയപ്പോള് മൂക്കില് തുളച്ചു കയറിയത് അരിമുറുക്കിന്റെ സുഗന്ധമായിരുന്നു. ഒപ്പം നല്ല പുഴമീന് വറുത്തതിന്റെ ഗന്ധവും. വെള്ളച്ചാട്ടത്തിന്റെ കരയില് ഇവ വില്‍ക്കാന് അഞ്ചാറു പേര് ഇരിപ്പുണ്ട്. 'വട്ടത്തോണി'യിലുള്ള യാത്രയും നീന്തലും കഴിഞ്ഞെത്തുന്നവരാണ് ഇവരുടെ പ്രധാന 'ഇരകള്.' ആവശ്യക്കാര്‍ക്ക് അപ്പപ്പോള് ചൂടോടെ അരിമുറുക്കും മറ്റും പാകം ചെയ്തു നല്‍കുന്നു.\nരുചിരസനകളെ അടക്കിനിര്‍ത്തി വെള്ളച്ചാട്ടത്തിനരികില് വട്ടത്തോണിയുടെ അടുത്തെത്തിയപ്പോള് ഒന്ന് സംശയിച്ചു. കാരണം മറ്റൊന്നുമല്ല. വട്ടത്തോണിയില് കയറ്റാന് തുഴച്ചിലുകാരുടെ ബഹളം. വെള്ളച്ചാട്ടം തൊട്ടടുത്ത് കാണുവാന് നാലു പേര്‍ക്ക് (തുഴച്ചിലുകാരനുള്‍പ്പടെ) 100 രൂപ. തൊട്ടു മുന്നില് പോകുന്നവര്‍ക്ക് അകമ്പടി സേവിച്ച് വട്ടത്തോണിയില് കയറി.\nഭരച്ചുക്കിയുടെ യഥാര്‍ത്ഥ സൗന്ദര്യം അപ്പോഴാണറിയുക. മുതലയെ കാണാറുണ്ടെന്ന് തുഴച്ചിലുകാരന് പറഞ്ഞെങ്കിലും ഒന്നിനെയും കണ്ടെത്തിയില്ല. മുന്നില് പാല് പോലെയൊഴുകുന്ന വെള്ളച്ചാട്ടത്തിന്റെ ആര്‍ദ്രത മാത്രം. അഞ്ച് മിനിറ്റ് നേരത്തെ യാത്രക്ക് മഴയും അകമ്പടി സേവിച്ചു. ആകാശത്ത് നിന്ന് വൃഷ്ടിയും കൂടിയായപ്പോള് ഭരച്ചുക്കിക്ക് പതിന്മടങ്ങ് സൗന്ദര്യം.\nനയാഗ്രയുടേതിന് സമാനമായ ആകൃതിയാണ് ഇതിന്റെ പ്രത്യേകത. കൂടാതെ കുതിരലാടത്തിന്റെ രൂപത്തിലുള്ള കൂറ്റന് ചുഴിയുമുണ്ടത്രെ. അതിനാല് പ്രധാന വെള്ളച്ചാട്ടത്തിനടുത്തേക്ക് പോകാന് തുഴച്ചിലുകാരന് കൂട്ടാക്കിയില്ല. വെള്ളം കുറഞ്ഞിടത്ത് വട്ടത്തില് കറക്കിയ ശേഷം തിരിച്ചെത്തിയപ്പോഴേക്കും മറ്റ് മൂന്നു പേര് അയാളെ വട്ടമിട്ടു കഴിഞ്ഞിരുന്നു.\nതോണിയാത്ര കഴിഞ്ഞ ചിലര് ഒഴുക്കു കുറഞ്ഞ ഭാഗത്ത് നീന്തുന്നുണ്ടായിരുന്നു. മറ്റു ചിലര് ചെറിയ വെള്ളച്ചാട്ടത്തിന് കീഴെ നിന്ന് കുളിക്കുന്നു. അവിടവിടെ ഉയര്‍ന്ന് നില്‍ക്കുന്ന കല്ലുകള്‍ക്ക് മുകളിലിരുന്ന് പാറകളെ തട്ടിത്തെറിപ്പിച്ച് 'ഇതെന്റെ വഴി' എന്ന മട്ടില് വരുന്ന വെള്ളച്ചാട്ടത്തെ ക്യാമറയിലാക്കുന്നവരും കുറവല്ല. എല്ലാവരും ആ കുറച്ച് നിമിഷങ്ങളെങ്കിലും ശിവനസമുദ്രത്തിന്റെ മാത്രം ഭാഗമായതു പോലെ.\nഗഗനചുക്കിയെ കാണാന് രണ്ട് എന്‍ട്രന്‍സുകളുണ്ടെങ്കില് ഭരച്ചുക്കിക്ക് ഒറ്റ ദൃശ്യമേയുള്ളൂ. ഫീര് ഗെയ്ബിന്റെ ശവകുടീരത്തിന് സമീപമാണ് ഗഗനചുക്കിയുടെ മറ്റൊരു കവാടം. ഭരചുക്കിയെ ആവാഹിച്ച് 100ലധികം പടവുകള് കയറി മുകളിലെത്തിയപ്പോഴേക്കും പലരും തളര്‍ന്നിരുന്നു. ക്ഷീണം മാറ്റാന് തണ്ണിമത്തന്, ഇളനീര്, ശീതളപാനീയക്കടകള് എന്നിവ സുലഭം. ചിലര് കടകളിലേക്ക് തള്ളിക്കയറുമ്പോള് മറ്റ് ചിലര് ചെറിയ അടുപ്പുകളുണ്ടാക്കി ഭക്ഷണം പാകം ചെയ്തു കഴിക്കുന്നു. എന്നാല് മറ്റൊരു സംഘമാകട്ടെ ശിവന്റെ സമുദ്രത്തെ വിട്ടു പിരിയാനാകാതെ പടവുകളിറങ്ങാന് പാഴ്ശ്രമം നടത്തുന്നു. ശിവനസമുദ്രത്തിന്റെ രൗദ്രത അവരില് സൗമ്യമായി അലിഞ്ഞിറങ്ങിയതു പോലെ. മഴ അപ്പോഴും പൊടിയുന്നുണ്ടായിരുന്നു. ചുറ്റിലും, മനസ്സിലും...\nബംഗലൂരുവില് നിന്ന് മൈസൂര് റോഡില് 139 കിലോമീറ്റര് സഞ്ചരിച്ചാല് ശിവനസമുദ്രത്തിലെത്താം. 60 കിലോമീറ്റര് അടുത്തുള്ള മൈസൂരുവാണ് അടുത്ത ടൗണ്.\nകാലവര്‍ഷമാണ് ശിവനസമുദ്രം സന്ദര്‍ശിക്കാന് ഏറ്റവും അനുയോജ്യം.\nദ്വീപിന് തൊട്ടടുത്ത് തന്നെയാണ് മധ്യരംഗം എന്നറിയപ്പെടുന്ന രംഗനാഥസ്വാമിക്ഷേത്രം. ആദിരംഗം ശ്രീരംഗപട്ടണവും അന്ത്യരംഗം തമിഴ്‌നാട്ടിലെ ശ്രീരംഗവുമാണെന്നാണ് വിശ്വാസം.\nശിവനസമുദ്രത്തിലേക്ക് ബംഗലൂരുവില് നിന്നും മൈസൂരുവില് നിന്നും കെ. എസ്. ആര്.ടി.സി. ബസ് സര്‍വീസുകളുണ്ട്.\nമണലിനുള്ളില് പാതി മറഞ്ഞ തലക്കാട് വൈദ്യനാഥേശ്വര ക്ഷേത്രം ശിവനസമുദ്രത്തില് നിന്ന് വെറും 35 കിലോമീറ്റര് ദൂരെയാണ്.\nവെള്ളച്ചാട്ടത്തില് കുളിക്കാനിറങ്ങുന്നവര് മാറാന് വസ്ത്രം കയ്യിലെടുക്കുക. ഹോട്ടലുകളുടെ കുളിമുറികളൊഴിച്ചാല് ചെയ്ഞ്ചിങ്ങ് മുറികള് കുറവാണെന്നത് ഒരു ന്യൂനതയാണ്.\nയാചകര്, പോക്കറ്റടിക്കാര്, ഗൈഡുകളെന്ന് അവകാശപ്പെടുന്നവര് എന്നിവരെ ശ്രദ്ധിക്കുക.\nസംഗീത ത്രിമൂര്‍ത്തികളുടെ മണ്ണില്\nഡ്രൈവ് ഇന് എ ഗ്രീന് ട്രയാംഗിള്


ടിഎം കൃഷ്ണയും നടൻ സിദ്ധാർത്ഥുമടക്കം 600 പേർക്കെതിരെ തമിഴ്‌നാട് പൊലീസ് കേസെടുത്തു | TN police registered case against 600 people for anti CAA protest\nടിഎം കൃഷ്ണയും നടൻ സിദ്ധാർത്ഥുമടക്കം 600 പേർക്കെതിരെ തമിഴ്‌നാട് പൊലീസ് കേസെടുത്തു\nChennai, First Published 20, Dec 2019, 12:51 PM\nഇന്ന് ഉച്ചമുതൽ വിവിധ വിദ്യാർത്ഥികളുടെയും സാംസ്കാരിക പ്രവർത്തകരും ചെന്നൈയിൽ പ്രതിഷേധത്തിന് ആഹ്വാനം ചെയ്തിട്ടുണ്ട്\nകേസ് രജിസ്റ്റർ ചെയ്താൽ പ്രതിഷേധങ്ങൾ അവസാനിക്കുമെന്ന് കരുതേണ്ടെന്ന് ഡിഎംകെ അധ്യക്ഷൻ സ്റ്റാലിന്റെ മറുപടി\nചെന്നൈ: പൗരത്വ ഭേദഗതി നിയമത്തിനെതിരെ ചെന്നൈയിൽ ഇന്നലെ നടന്ന പ്രതിഷേധത്തിൽ 600 ഓളം പേർക്കെതിരെ കേസ്. ലോക്സഭാംഗമായ തോൾ തിരുമാവളവൻ, ടിഎം കൃഷ്ണ, നടൻ സിദ്ധാർത്ഥ്, നിത്യാനന്ദ് ജയറാം തുടങ്ങി 600 ഓളം പേർക്കെതിരെയാണ് കേസെടുത്തിരിക്കുന്നത്. പൗരത്വ ഭേദഗതി നിയമത്തിനെതിരെ കഴിഞ്ഞ ദിവസം ചെന്നൈയിൽ നടത്തിയ പ്രതിഷേധത്തിൽ ഇവർ പങ്കെടുത്തിരുന്നു.\nപൊലീസ് വിലക്ക് ലംഘിച്ച് പ്രതിഷേധം സംഘടിപ്പിച്ചെന്ന് പ്രാഥമിക അന്വേഷണ റിപ്പോർട്ടിൽ കുറ്റപ്പെടുത്തുന്നു. മദ്രാസ് ഐഐടി, മദ്രാസ് സർവകലാശാല വിദ്യാർത്ഥികൾക്ക് എതിരെയും കേസ് എടുത്തിട്ടുണ്ട്. ചെന്നൈ പൊലീസാണ് കേസ് രജിസ്റ്റർ ചെയതത്.\nഇന്ന് ഉച്ചമുതൽ വിവിധ വിദ്യാർത്ഥികളുടെയും സാംസ്കാരിക പ്രവർത്തകരും ചെന്നൈയിൽ പ്രതിഷേധത്തിന് ആഹ്വാനം ചെയ്തിരുന്നു. ഇതിന് തൊട്ടുമുൻപാണ് കേസ് രജിസ്റ്റർ ചെയ്തിരിക്കുന്നത്. ശബ്ദം അടിച്ചമർത്താനുള്ള സർക്കാർ ശ്രമമെന്ന് കമലഹാസനും, കേസ് രജിസ്റ്റർ ചെയ്താൽ പ്രതിഷേധഘം അവസാനിക്കില്ലെന്ന് ഡിഎംകെ അധ്യക്ഷൻ സ്റ്റാലിനും പറഞ്ഞു.\nകഴിഞ്ഞ ദിവസം പ്രതിഷേധ കൂട്ടായ്മയാണ് നടത്തിയത്. ഇന്ന് വിദ്യാർത്ഥികൾ പ്രതിഷേധ മാർച്ച് നടത്തുമെന്ന് പ്രഖ്യാപിച്ചിരുന്നു. അതേസമയം ബിജെപിയുടെ വിശദീകരണ കൂട്ടായ്മ ഇന്നുച്ചയ്ക്ക് ചെന്നൈയിൽ നടക്കും. ബിജെപി സംസ്ഥാന അധ്യക്ഷൻ എച്ച് രാജയുടെ നേതൃത്വത്തിലാണ് വിശദീകരണ യോഗം.\nLast Updated 20, Dec 2019, 1:47 PM


വാർത്ത - വെള്ളത്തിൽ ലയിക്കുന്ന രാസവളം ശാസ്ത്രീയമായി എങ്ങനെ പ്രയോഗിക്കാം\nവെള്ളത്തിൽ ലയിക്കുന്ന രാസവളം ശാസ്ത്രീയമായി എങ്ങനെ പ്രയോഗിക്കാം\nബീജസങ്കലന സമയം നനയ്ക്കുമ്പോഴും വളപ്രയോഗം നടത്തുമ്പോഴും ജലത്തിന്റെ താപനില ഭൂഗർഭ താപനിലയോടും വായുവിന്റെ താപനിലയോടും കഴിയുന്നത്ര അടുത്തായിരിക്കണം, മാത്രമല്ല വെള്ളത്തിൽ വെള്ളം ഒഴിക്കരുത്. ശൈത്യകാലത്ത് ഹരിതഗൃഹത്തിന് നനയ്ക്കുക, രാവിലെ നനയ്ക്കാൻ ശ്രമിക്കുക; വേനൽക്കാലത്ത്, ഉച്ചതിരിഞ്ഞ് അല്ലെങ്കിൽ വൈകുന്നേരം നനയ്ക്കാൻ ശ്രമിക്കുക. നിങ്ങൾക്ക് ഒരു ഡ്രോപ്പർ ആവശ്യമില്ലെങ്കിൽ, കഴിയുന്നത്ര വെള്ളം ഒഴിക്കാൻ ശ്രമിക്കുക.\nവലിയ വെള്ളപ്പൊക്കം മണ്ണിന്റെ ഒത്തുചേരലിന് കാരണമാകുന്നു, റൂട്ട് സിസ്റ്റം ശ്വസനം തടസ്സപ്പെടുത്തുന്നു, പോഷകങ്ങൾ ആഗിരണം ചെയ്യുന്നതിനെ ബാധിക്കുന്നു, ചീഞ്ഞ വേരുകളെയും ചത്ത മരങ്ങളെയും എളുപ്പമാണ്. "റിഡ്ജ് കൃഷി" പ്രോത്സാഹിപ്പിക്കുന്നത് ഉയർന്ന വിള ഉൽ‌പാദനത്തിന് അനുയോജ്യമാണ്.\nശാസ്ത്രീയ വളപ്രയോഗത്തിലൂടെ മാത്രമേ വെള്ളത്തിൽ ലയിക്കുന്ന രാസവളത്തിന് അനുയോജ്യമായ വിളവും ഗുണനിലവാരവും ലഭിക്കൂ. ശാസ്ത്രീയ ബീജസങ്കലനം വിതരണ രീതിയെക്കുറിച്ചും ഗുണനിലവാരത്തെക്കുറിച്ചും മാത്രമല്ല, ശാസ്ത്രീയ അളവ് കൂടിയാണ്.\nപൊതുവായി പറഞ്ഞാൽ, വെള്ളത്തിൽ ലയിക്കുന്ന 50% വളം കരയിലെ പച്ചക്കറികൾക്കാണ് ഉപയോഗിക്കുന്നത്, കൂടാതെ ഒരു മിയുവിന്റെ അളവ് ഏകദേശം5കിലോഗ്രാം ആണ്, കൂടാതെ 0.5 കിലോ വെള്ളത്തിൽ ലയിക്കുന്ന ജൈവവസ്തുക്കളായ ഹ്യൂമിക് ആസിഡ്, അമിനോ ആസിഡുകൾ, ചിറ്റിൻ മുതലായവ ചേർക്കുന്നു. നൈട്രജൻ, ഫോസ്ഫറസ്, പൊട്ടാസ്യം പോഷകങ്ങൾ, ഇത് വിള രോഗ പ്രതിരോധം, വരൾച്ച പ്രതിരോധം, തണുത്ത പ്രതിരോധം എന്നിവ മെച്ചപ്പെടുത്താനും കുറവ് സംഭവിക്കുന്നത് കുറയ്ക്കാനും സഹായിക്കും.\nവെള്ളത്തിൽ ലയിക്കുന്ന വളം ശാസ്ത്രീയ ആപ്ലിക്കേഷൻ സാങ്കേതികവിദ്യ\nപച്ചക്കറി വിളകളായ വെള്ളരിക്കാ, തക്കാളി എന്നിവ ഉദാഹരണമായി എടുത്താൽ, വെള്ളരി, തക്കാളി എന്നിവ നിരന്തരം വിരിഞ്ഞുനിൽക്കുന്നതും വിളവെടുക്കുന്നതും വിളവെടുക്കുന്നതുമായ വിളകളാണ്. കൃഷി മന്ത്രാലയത്തിന്റെ പരിശോധന പ്രകാരം ഓരോ 1000 കിലോ വെള്ളരി ഉൽപാദനത്തിനും ഏകദേശം3കിലോ നൈട്രജൻ, 1 കിലോ ഫോസ്ഫറസ് പെന്റോക്സൈഡ്, ഓക്സീകരണം എന്നിവ ആവശ്യമാണ്. പൊട്ടാസ്യം 2.5 കിലോ, കാൽസ്യം ഓക്സൈഡ് 1.5 കിലോ, മഗ്നീഷ്യം ഓക്സൈഡ് 0.5 കിലോ.\nവെള്ളരി, തക്കാളി, മറ്റ് വിളകൾ എന്നിവയ്ക്ക് ആദ്യകാല തുമ്പില് വളരുന്നതിന് ധാരാളം നൈട്രജൻ വളം ഉണ്ട്, പൂവിടുമ്പോൾ ഫോസ്ഫറസും ബോറോണും കുറവായിരിക്കരുത്. നിൽക്കുന്ന കാലഘട്ടത്തിൽ, പൊട്ടാസ്യത്തിന്റെയും കാൽസ്യത്തിന്റെയും അളവ് വർദ്ധിപ്പിക്കണം, മഗ്നീഷ്യം വളം മധ്യ, അവസാന ഘട്ടങ്ങളിൽ ചേർക്കണം. അതായത്, വളർച്ചാ കാലയളവിൽ പോഷക ബാലൻസ് നേടണം.\nമാസ്റ്ററിംഗ് പോഷക ബാലൻസിന്റെ കാര്യത്തിൽ, കാർബൺ ഡൈ ഓക്സൈഡ് വാതക വളത്തിന്റെ ഉപയോഗം ഉൾപ്പെടെ വെള്ളത്തിൽ ലയിക്കുന്ന ജൈവവസ്തുക്കളുടെ സംയോജിത ഉപയോഗത്തിലും നാം ശ്രദ്ധിക്കണം.\nനേരിട്ടുള്ള ഫ്ലഷിംഗ് ഒഴിവാക്കുക, രണ്ടാമത്തെ നേർപ്പിക്കൽ ഉപയോഗിക്കുക. വെള്ളത്തിൽ ലയിക്കുന്ന വളത്തിൽ പൊതുവായ സംയുക്ത രാസവളത്തേക്കാൾ ഉയർന്ന പോഷകഗുണമുണ്ട്, അളവ് താരതമ്യേന ചെറുതാണ്. നേരിട്ട് തളിക്കുന്നത് കത്തിച്ച തൈകൾ വേരുകൾക്കും ദുർബലമായ തൈകൾക്കും കേടുവരുത്തും. രണ്ടാമത്തെ നേർപ്പിക്കൽ രാസവളങ്ങളുടെ ഏകീകൃത പ്രയോഗത്തിന് ഗുണം ചെയ്യുക മാത്രമല്ല, വളത്തിന്റെ ഉപയോഗം മെച്ചപ്പെടുത്തുകയും ചെയ്യുന്നു.


Farmers Protest Deep Sidhu Arrest Delhi Police റിപ്പബ്ലിക് ദിനത്തിലെ അതിക്രമം: മുഖ്യപ്രതി ദീപ് സിദ്ദു അറസ്റ്റിൽ\nദീപ് സിദ്ദുവിനെ പൊലീസ് വിശദമായി ചോദ്യം ചെയ്യും\nUpdated: February 9, 2021 12:38:26 pm\nന്യൂഡൽഹി: റിപ്പബ്ലിക് ദിനത്തിലെ അതിക്രമങ്ങളിൽ നടനും ആക്ടിവിസ്റ്റുമായ ദീപ് സിദ്ദു അറസ്റ്റിൽ. ഡൽഹി പൊലീസ് സ്‌പെഷ്യൽ സെൽ ഇന്നു രാവിലെയാണ് ദീപ് സിദ്ദുവിനെ അറസ്റ്റ് ചെയ്‌തത്. റിപ്പബ്ലിക് ദിനത്തിൽ കർഷകർ നടത്തിയ ട്രാക്‌ടർ റാലി അക്രമാസക്‌തമായിരുന്നു. ചെങ്കോട്ടയിൽ നടന്ന അതിക്രമങ്ങളിൽ ദീപ് സിദ്ദുവിന് പങ്കുണ്ടെന്നാണ് പൊലീസ് കണ്ടെത്തൽ.\nദീപ് സിദ്ദുവിനെ പൊലീസ് വിശദമായി ചോദ്യം ചെയ്യും. 2019 ലോക്‌സഭാ തിരഞ്ഞെടുപ്പിൽ ബിജെപി സ്ഥാനാർഥിയായിരുന്ന സണ്ണി ദിയോളിനായി ദീപ് സിദ്ദു പ്രചാരണ രംഗത്ത് സജീവമായിരുന്നു. ബിജെപിയുമായി ദീപ് സിദ്ദുവിന് അടുത്ത ബന്ധമുണ്ട്. എന്നാൽ, താരവുമായി ബിജെപിക്ക് യാതൊരു ബന്ധവുമില്ലെന്നാണ് പാർട്ടി പറയുന്നത്.\nRead Also: എന്തുകൊണ്ടാണ് മുലക്കണ്ണുകൾ കാട്ടി നിൽക്കുന്ന പൃഥ്വിരാജിനെതിരെ കേസില്ലാത്തത്; അഡ്വ.രശ്‌മിത രാമചന്ദ്രൻ\nദീപ് സിദ്ദുവിനെ കുറിച്ച് വിവരങ്ങൾ നൽകുന്നവർക്ക് ഡൽഹി പൊലീസ് കഴിഞ്ഞയാഴ്‌ച ഒരു ലക്ഷം രൂപ പ്രഖ്യാപിച്ചിരുന്നു. പഞ്ചാബി നടനും ഗായകനുമായ ദീപ് സിദ്ദും സംഘവുമാണ് അക്രമങ്ങള്‍ക്ക് നേതൃത്വം നല്‍കിയതെന്ന് ആക്ഷേപം ഉയര്‍ന്നിരുന്നു. ചെങ്കോട്ടയില് അക്രമം നടത്തിയതും പതാക ഉയര്‍ത്തിയതും ദീപ് സിദ്ദുവിന്റെ നേതൃത്വത്തിലുള്ള സംഘമാണ്, ആ സമരവുമായി ഞങ്ങള്‍ക്ക് ബന്ധമില്ലെന്നും അക്രമസമരത്തെ തള്ളിക്കളയുന്നുവെന്നുമാണ് കര്‍ഷക നേതാക്കള് വ്യക്തമാക്കിയത്.\nഅതേസമയം, വിവാദ കാർഷിക നിയമങ്ങൾ പിൻവലിക്കണമെന്ന് ആവശ്യപ്പെട്ടുള്ള കർഷക പ്രക്ഷോഭം തുടരുകയാണ്.\nWeb Title: Farmers protest deep sidhu arrest delhi police\nഉത്തരാഖണ്ഡ് ദുരന്തം: 170 പേർക്കായി തിരച്ചിൽ തുടരുന്നു, ആശയറ്റ് കുടുംബാംഗങ്ങൾ


40 കൊല്ലമായി താമസിക്കുന്ന വീട് കാറ്റെടുത്തു; പട്ടയമില്ലാത്തതിനാൽ സഹായവുമില്ല | Kuruppampadi\n40 കൊല്ലമായി താമസിക്കുന്ന വീട് കാറ്റെടുത്തു; പട്ടയമില്ലാത്തതിനാൽ സഹായവുമില്ല\nകുറുപ്പംപടി: കഴിഞ്ഞദിവസമുണ്ടായ കാറ്റിൽ വേങ്ങൂർ കൊച്ചുപുരയ്ക്കൽക്കടവ് കളമ്പാട്ടുകുടി രാമന്റെ വീടിന് സാരമായ കേടുപാടുപറ്റി. ഓടുമേഞ്ഞ മേൽക്കൂര പറന്നുപോയി, മഴയിൽ കുതിർന്ന് വീടിന്റെ ചുമരുകൾ പൊളിഞ്ഞു. ഏതുസമയവും നിലംപൊത്താവുന്ന വീടിനുളളിൽ പ്ലാസ്റ്റിക് ഷീറ്റ് കെട്ടിമേഞ്ഞാണ് രാമനും ഭാര്യ നന്ദിനിയും മകനും കുടുംബവും കഴിയുന്നത്.\n40 കൊല്ലമായി താമസിക്കുന്ന വീടാണെങ്കിലും ഇതുവരെ പട്ടയം ലഭിച്ചിട്ടില്ല. അതുകൊണ്ടുതന്നെ പ്രളയബാധിതർക്കുള്ള സഹായം ഇവർക്ക് അന്യമാണ്. സർക്കാർ അനുവദിച്ച മിച്ചഭൂമിയിലാണ് വീടുവച്ചതെങ്കിലും പട്ടയം ലഭിക്കാനുള്ള നടപടികൾ നൂലാമാലകളിൽ കുടുങ്ങിക്കിടക്കുകയാണെന്ന് രാമൻ പറഞ്ഞു.\n1977-ൽ പട്ടയം അനുവദിക്കുന്നതിനുള്ള നടപടിക്രമങ്ങൾ ഏറെക്കുറെ പൂർത്തിയാക്കിയതാണ്. പിന്നീട് പലവട്ടം ഓഫീസുകൾ കയറിയിറങ്ങിയെങ്കിലും തുടർനടപടികളുണ്ടായില്ല.\nകൊച്ചുപുരയ്ക്കൽ കടവിൽ 145 കുടുംബങ്ങൾ ഇപ്രകാരം പട്ടയം ലഭിക്കാത്തവരായുണ്ട്. കഴിഞ്ഞദിവസം വിഷയം പ്രളയനാശം വിലയിരുത്താനെത്തിയ എൽദോസ് കുന്നപ്പിള്ളി എം.എൽ.എ.യുടെ ശ്രദ്ധയിൽപ്പെടുത്തിയതായി വെൽഫെയർപാർട്ടി പ്രസിഡന്റ് തോമസ് കെ. ജോർജ് അറിയിച്ചു.\nതൃക്കാക്കര : ഈച്ചമുക്ക്, ക്വാർട്ടേഴ്‌സ് പരിസരം, രാമകൃഷ്ണ നഗർ, മാരിയമ്മൻ കോവിൽ ..\nരായമംഗലം പഞ്ചായത്തിന്: 9.90 കോടി\nമുടക്കുഴ സ്‌കൂൾ വാർഷികം\nപൂതക്കുഴി റോഡ് ഉദ്ഘാടനം ചെയ്തു\nവൈറ്റില, കുണ്ടന്നൂർ മേൽപ്പാലം നിർമാണം അവസാന ഘട്ടത്തിൽ\nസാമൂഹികാരോഗ്യ കേന്ദ്രത്തിൽ ഒഴിവ്\nസംഘടനകൾ മാസ്ക് വിതരണം ചെയ്തു\nസിനിമാ സെറ്റ് നശിപ്പിച്ച കേസിൽ നാലു പേർ കൂടിഅറസ്റ്റിൽ